title: দ্য লাস্ট স্ট্যান্ড

text: সকাল ৪টার কিছু পরে ওয়েনস এর দুই ডেপুটি জেরি ও সারা স্থানীয় কৃষকের খামারে যায় এবং তাকে মৃত অবস্থায় দেখতে পায়। তারপর তদন্ত করে ওয়েনস ও তার ডেপুটিরা জানতে পারে এর সাথে কার্টেজের গানম্যান থমাস বারেল জাড়িত। এজেন্ট বেনিস্টার এর কাছ থেকে ওয়েনস খবর পায় কার্টেজ সামারটন শহর দিয়ে মেক্সিকোতে পালিয়ে যাবে তখন ওয়েনস এবং তার ডেপুটিরা মিলে স্কুল বাস,খুঁটি ইত্যাদি দিয়ে শহরে ব্যাড়িক্যাড তৈরি করে। প্রথমে তাদের নাজি কিলার নামে পরিচিত কার্টেজের গ্যানম্যানদের সাথে লড়াই হয়। তারপর কার্টেজ শহরে আসলে ওয়েনস মেয়রের গাগিাড়ি নিয়ে কার্টেজকে ধরতে কার্টেজের গাড়ির পিছনে ছুটতে থাকে। একপর্যায়ে তারা সীমান্তের খুব কাছের ভুট্টা ক্ষেতে তোদের দুজনের গাড়িই একে অপরের সাথে লাগাতে বিকল হয়ে যায়। তারপর সীমান্ত ব্রিজের উপর মারামারির এক পর্যায়ে ওয়েনস কর্টেজকে গ্রেপতার করে।


title: দ্য লাস্ট স্ট্যান্ড

text: এজেন্ট বেনিস্টার এসে কার্টেজকে নিয়ে যায় এবং তাকে পালাতে সাহায্য করায় অ্যালেন রিচার্ডকে গ্রেপ্তার করে। মেয়র তার গাড়ির অবস্থা দেখে এবং আগের মতই ওয়েনস তাকে ফায়ার জোনে পার্কিক করার জন্য সতর্ক করে দেয়। তার দুই ডেপুটি টোরানসো ও মার্টিনেজ ডিনারে চলে যায়।দ্য লাস্ট স্ট্যান্ড ডিভিডিতে ও ব্লু-ওর ওত মুক্তি তারিখ নির্ধরন করা হয় ২১ মে, ২০১৩।


title: দ্য লাস্ট স্ট্যান্ড

text: ছবিটি বক্স অফিসে তেমন সাড়া ফেলতে না পারলেও নয় নাম্বার অবস্থানে ছিল। ছবিটি এর মুক্তির প্রথম সপ্তাহে মাত্র $৬.৩ মিলিয়ন ডলার আয় করে। $৬৫ মিলিয়ন ডলারের বাজেটের এ ছবিটি বক্স অফিসে $৩৭,১৮৩,২৭৩ ডলার আয় করে।


title: দুঃশাসন

text: দুঃশাসন (সংস্কৃত:दुःशासन) অন্ধরাজ ধৃতরাষ্ট্র ও রাণী গান্ধারীর দ্বিতীয় পুত্র । ইনি মহাভারত মহাকাব্যে দুর্যোধনের ছোট ভাই ।


title: দুঃশাসন

text: গান্ধারী ব্যাসদেবের সেবা করায় তিনি বর দিয়েছিলেন গান্ধারী শতপুত্রের জননী হবেন । যথাকালে গান্ধারী গর্ভবতী হলেন কিন্তু কুড়ি মাস চলে গেলেও তাঁর প্রসব হল না । এদিকে কুন্তীর পুত্রলাভের খবর পেয়ে গান্ধারী অত্যন্ত দুঃখিত হয়ে ধৃতরাষ্ট্রকে না জানিয়ে লোহার মুগুর দিয়ে নিজের গর্ভপাত করেন । এর ফলে তাঁর গর্ভ হতে এক লৌহকঠিন মাংসপিণ্ড নির্গত হল । গান্ধারী দাসীদের তা নষ্ট করার হুকুম দিতে যাচ্ছিলেন এমন সময় ব্যাসদেব এসে তাঁকে নিষেধ করলেন । তিনি ভ্রুণকে শীতল জলে ভিজিয়ে শত ভাগে ভাগ করেন এবং তা ঘৃতপূর্ণ কলসে রাখেন । একবছর পর দুর্যোধন এবং একবছর এক মাসের মধ্যে দুঃশাসন, দুঃসহ, বিকর্ণ প্রভৃতি শতপুত্র ও দুঃশলা নামে একটি কন্যার জন্ম হল । দুঃশাসন তাঁর ভাই দুর্যোধনের অনুগত ও পাণ্ডবদের হত্যার নানা ষড়যন্ত্রে লিপ্ত ছিলেন ।


title: দুঃশাসন

text: শকুনির সাথে পাশা খেলায় যুধিষ্ঠির সর্বস্বান্ত হওয়ার পর নিজের ভাইদের এবং নিজেকে পণ করে হেরে যান । এরপর তিনি তাঁদের ধর্মপত্নী দ্রৌপদীকে পণ করে তাঁকেও হারান । দুঃশাসন দ্রৌপদীকে তাঁর অন্তঃপুর থেকে কেশ ধরে সভায় টেনে আনেন এবং কর্ণের আদেশে তাঁকে বিবস্ত্রা করার চেষ্টা করেন । এসময় দ্রৌপদী শ্রীকৃষ্ণকে আহ্বান করতে থাকেন । কৃষ্ণ ধর্মের অবতার নিয়ে বস্ত্ররূপে দ্রৌপদীকে আবৃত করতে থাকেন । দুঃশাসনের আকর্ষণেও তা শেষ হয় না । সভায় এই ভাবে স্ত্রীকে অপমানিত হতে দেখে ভীম প্রতিজ্ঞা করেন যে যুদ্ধভূমিতে তিনি দুঃশাসনের বক্ষ বিদারণ করে তাঁর রক্তপান করবেন ।


title: দুঃশাসন

text: কুরুক্ষেত্রযুদ্ধের সপ্তদশ দিনে ভীম দুঃশাসনের বক্ষ খড়গ দিয়ে বিদীর্ণ করেন এবং তাঁর রক্তপান করেন । দুঃশাসনের রক্ত দিয়ে তিনি দ্রৌপদীকে কেশ বন্ধনে সাহায্য করেন যা দ্রৌপদী দুঃশাসনের মৃত্যু না হওয়া পর্যন্ত খোলা রাখার প্রতিজ্ঞা করেছিলেন ।


title: পিকনিক অ্যাট হ্যাংগিং রক

text: পিকনিক অ্যাট হ্যাংগিং রক, ১৯৭৫ সালের অস্ট্রেলিয়ার একটি ড্রামা ও রহস্য চলচ্চিত্র। ১৯৬৭ সালের জেয়ান লিন্ডসে লিখিত একই নামের উপন্যাস অবলম্বনে নির্মিত চলচ্চিত্রটির কাহিনী লিখেছেন ক্লিফ গ্রিন এবং পরিচালনা করেছেন পিটার ও্যায়ারস। ছবিটিতে বিভিন্ন চরিত্রে অভিনয় করেছেন অ্যানি লুইস ল্যামবার্ট, রিচেল রবার্টস, ভিভিয়ান গ্রে, হেলেন মোর্স, ক্রিস্টি চাইল্ড ও ডোমিনিক গার্ড।


title: পিকনিক অ্যাট হ্যাংগিং রক

text: অস্ট্রেলিয়ার ভিক্টরিয়ার হ্যাংগিং রক নামক পাহাড় থেকে ১৯০০ সালে ভালোবাসা দিবসের দিন পিকনিকের সময় একদল স্কুল ছাত্রী হঠাৎ করেই উধাও হয়ে যায় এই কাহিনী নিয়েই ছবিটি নির্মিত।


title: পিকনিক অ্যাট হ্যাংগিং রক

text: ১৯৬৭ সালে বইটি প্রকাশ হওয়ার পর পাটরিসিয়া লোভেল ১৯৭১ সালে বইটি প্রথম পড়েন এবং এটি নিয়ে চলচ্চিত্র নির্মানের কথা চিন্তা করেন। প্রথম দিকে সে ছবিটি একা পযোজনার কথা চিন্তা করেন নি যতক্ষন পর্যন্ত ফিল অ্যাডামস তাকে সাহস না দেয়। তারপর সে পিটার ওয়্যারকে বারা করে ছবিটি পরিচালনার জন্য এবং ওয়্যার জিম ম্যাকএলরয় ও হল ম্যাকএলরয়কে আনেন প্রযোজনা করার জন্য।


title: পিকনিক অ্যাট হ্যাংগিং রক

text: স্ক্রিপ্ট লেখার জন্য প্রথমে ডেভিড উইলিয়ামসনের কথা চিন্তা করা হয়েছিল কিন্তু ডেভিড এর সময় না থাকায় টিভি রাইটার ক্লিফ গ্রিনকে নেয়া হয়। জেয়ান লিন্ডসেও কোন আপত্তি করেননি লেখার দায়িত্ব গ্রিনকে দেওয়ায়।


title: পিকনিক অ্যাট হ্যাংগিং রক

text: সবশেষে ছবির বাজেট নির্ধারন করা হয় $৪৪০,০০০ অস্ট্রেলিয়ান ডলার যার যোগান দিয়েছিল অস্ট্রেলিয়ান চলচ্চিত্র উন্নয়ন কর্পোরেসন, ব্রিটিশ এম্পায়ার চলচ্চিত্র, দক্ষিণ অস্ট্রেলিয়ান চলচ্চিত্র কর্পোরেসন ও $৩০০০ এসেছিল ব্যক্তি মালিকানাধীন প্রতিষ্ঠান থেকে। ১৯৭৫ সালের ফেব্রুয়ারিতে ছবিটির শূটিং শুরু হয় এবং এর প্রধান প্রধান দৃশ্য ধারনের কাজ ছয় সপ্তাহেই শেষ হয়েছিল। ভিক্টোরিয়ার হ্যাংগিং রক, মার্টিনডেল হল এবং দক্ষিণ অস্ট্রেলিয়া চলচ্চিত্র কর্পোরেসন এর স্টুডিওতে শুটিং করা হয়।


title: পিকনিক অ্যাট হ্যাংগিং রক

text: পরিচালক মিরান্ডা নামক মূল চরিত্রে প্রথম ইনগ্রিড ম্যাসোনকে নিয়েছিলেন কিন্তু কয়েক সপ্তাহ রিহারসেল করার পর পরিচালক এর মনমত না হওয়ায় তাকে বাদ দেওয়া হয় এবং তার জায়গায় পরিচালক অ্যানি লুইস ল্যামবার্টকে দিয়ে চরিত্রটি করান। ইনগ্রিড ম্যাসোনকে নিয়ে এসেছিলেন পাটরিসিয়া লোভেল। কিছু কিছু স্কুল ছিাত্রীদের কন্ঠ পেশাদার কন্ঠ শিল্পীরা দিয়েছিল।


title: জর্দি আলবা

text: জর্দি আলবা রামোস (, , ; জন্ম ২১ মার্চ ১৯৮৯) একজন স্পেনীয় পেশাদার ফুটবলার যিনি ফুটবল ক্লাব বার্সেলোনা এবং স্পেন জাতীয় দলের হয়ে প্রধানত একজন লেফট ব্যাক হিসেবে খেলেন। এছাড়া তিনি লেফট মিডফিল্ডার হিসেবেও খেলতে পারেন।


title: জর্দি আলবা

text: হসপিতালেতের হয়ে ক্যারিয়ার শুরু করলেও, আলবা বার্সেলোনার যুব প্রকল্প লা মাসিয়া থেকে উঠে আসা খেলোয়াড়দের অন্যতম। লা মাসিয়া ছাড়ার পর তিনি কর্নেয়ায় যোগ দেন, অতঃপর যোগ দেন ভ্যালেন্সিয়ায়। সেখানে তিনি চারটি মৌসুম পার করেন। ২০১২ সালে আলবা পুনরায় বার্সেলোনায় ফিরে আসেন।


title: জর্দি আলবা

text: ২০১১ সালে স্পেন জাতীয় দলে আলবার অভিষেক হয়। ২০১২ সালে তিনি উয়েফা ইউরোপীয়ান ফুটবল চ্যাম্পিয়নশিপে স্পেনের হয়ে অংশগ্রহন করেন।


title: জর্দি আলবা

text: আলবা বার্সেলোনার এল'হসপিতালেত দি লব্রেগাত শহরে জন্মগ্রহন করেন। তিনি তার ক্যারিয়ার শুরু করেন বার্সেলোনার যুব একাডেমী লা মাসিয়ায়, কিন্তু ২০০৫ সালে ক্লাব তাকে ছেড়ে দেয়। তখন তিনি যোগ দেন ইউই কর্নেয়ায়। এর ঠিক দুই বছর পর তিনি যোগ দেন ভ্যালেন্সিয়ায় এবং সেখানে তিনি তার যুব কর্মজীবন শেষ করেন। ২০০৭–০৮ মৌসুমে তিনি ভ্যালেন্সিয়ার যুব দলকে চতুর্থ সারির লীগ থেকে তৃতীয় লীগে উন্নীত করতে সহায়তা করেন। পরের মৌসুমে তার পেশাদার অভিষেক হয়। তিনি ধারে দ্বিতীয় সারির দল জিমন্যাস্তিক দি তারাগোনার হয়ে মাঠে নামেন।


title: জর্দি আলবা

text: ভ্যালেন্সিয়ায় ফেরার পর ২০০৯ সালের ১৩ সেপ্টেম্বর, লা লিগায় আলবার অভিষেক হয়। ভায়াদোলিদের বিপক্ষে ঐ খেলায় ভ্যালেন্সিয়া ৪–২ গোলে জয় লাভ করে। তিনি উয়েফা ইউরোপা লীগের গ্রুপ পর্বের টানা দুইটি খেলায় মাঠে নামেন। দুইটি খেলাই ১–১ গোলে ড্র হয়। ভ্যালেন্সিয়ার ডিফেন্ডারদের অতিরিক্ত ইনজুরির কারণে আলবা ২০০৯–১০ মৌসুমের অধিকাংশ সময় লেফট ব্যাক হিসেবে খেলেন। ২০১০ সালের ১১ এপ্রিল ভ্যালেন্সিয়ার হয়ে তিনি প্রথম গোল করেন, যদিও খেলায় রিয়াল জারাগোজা ২–৩ গোলে জয় লাভ করে।


title: জর্দি আলবা

text: ২০১০–১১ মৌসুমে, ভ্যালেন্সিয়ার রক্ষণভাগ প্রায় একাই সামাল দেন আলবা। তিনি ২৬টি খেলায় মাঠে নামেন। ভ্যালেন্সিয়া তৃতীয় স্থানে থেকে মৌসুম শেষ করে এবং পরের মৌসুমে চ্যাম্পিয়নস লীগে খেলার যোগ্যতা অর্জন করে।


title: জর্দি আলবা

text: পরের মৌসুমে আলবা আরও বেশি রক্ষণাত্মক হয়ে পড়েন। মৌসুমে তিনি সব ধরণের প্রতিযোগিতায় মোট ৫০টি খেলায় মাঠে নামেন এবং ৩টি গোল করেন।


title: জর্দি আলবা

text: ২০১২ সালের ২৮ জুন, আলবা বার্সেলোনার সাথে পাঁচ বছরের চুক্তি স্বাক্ষর করেন। তার স্থানান্তর ফি ছিল ১৪ মিলিয়ন ইউরো। ১৯ আগস্ট, রিয়াল সোসিয়েদাদের বিপক্ষে বার্সেলোনার হয়ে তার অভিষেক হয়। তিনি খেলার পুরো ৯০ মিনিট মাঠে ছিলেন এবং বার্সেলোনা ৫–১ গোলের বড় ব্যবধানে জয় লাভ করে।


title: জর্দি আলবা

text: ২০১২ সালের ২০ অক্টোবর, আলবা বার্সেলোনার হয়ে প্রথম গোল করেন। খেলায় বার্সেলোনা ৫–৪ গোলের ব্যবধানে জয় লাভ করে। খেলার প্রথম এবং শেষ গোল করেন আলবা, অবশ্য শেষ গোলটি ছিল ওন গোল। পরের খেলায় চ্যাম্পিয়নস লীগের গ্রুপ পর্বে সেল্টিকের বিপক্ষে খেলার ৯৩তম মিনিটে জয়সূচক গোল করেন আলবা; বার্সেলোনা ২–১ গোলের ব্যবধানে জয় লাভ করে।


title: জর্দি আলবা

text: ২০১৩ সালের ১২ মার্চ, আলবা বার্সেলোনার হয়ে তার পঞ্চম গোল করেন। চ্যাম্পিয়নস লীগের রাউন্ড অফ ১৬-এর ২য় লেগের খেলায় এসি মিলানের বিপক্ষে খেলার একদম শেষ মিনিটে তিনি এই গোল করেন। খেলায় বার্সেলোনা ৪–০ গোলের ব্যবধানে জয় লাভ করে।


title: জর্দি আলবা

text: ২০০৮ সালের উয়েফা ইউরোপীয়ান অনূর্ধ্ব-১৯ ফুটবল চ্যাম্পিয়নশিপে স্পেন অনূর্ধ্ব-১৯ দলের হয়ে অংশগ্রহন করেন আলবা। ২০০৯ সালে মেডিটের‍্যানিনান গেমসে স্পেনের হয়ে তিনি চারটি খেলায় মাঠে নামেন এবং স্পেন স্বর্ণপদক জয় করে।


title: জর্দি আলবা

text: ২০১১ সালের ৩০ সেপ্টেম্বর, ২০১২ উয়েফা ইউরো-এর বাছাইপর্বের শেষ দুইটি খেলার জন্য আলবা স্পেনের সিনিয়র দলে প্রথম ডাক পান। খেলা দুইটি ছিল চেক রিপাবলিক এবং স্কটল্যান্ডের বিপক্ষে। ১১ অক্টোবর, স্কটল্যান্ডের বিপক্ষে খেলায় তার অভিষেক হয়। তারই সহায়তায় খেলার প্রথম গোলটি করেন ডেভিড সিলভা। আলবার এই দূর্দান্ত অভিষেক তাকে লা রোজাদের নিয়মিত লেফট ব্যাক জোয়ান ক্যাপদেবিলার যোগ্য উত্তরসূরি হিসেবে প্রমাণ করে।


title: জর্দি আলবা

text: আলবা ২০১২ উয়েফা ইউরো-এর জন্য ঘোষিত স্পেন দলে জায়গা পান। প্রতিযোগিতায় স্পেনের সবকয়টি খেলায় তিনি মাঠে নামেন। কোয়ার্টার-ফাইনালে ফ্রান্সের বিপক্ষে খেলায় তিনি শাবি আলোনসোর করা গোলে সহায়তা করেন। খেলায় ২–০ গোলের ব্যবধানে জয় তুলে নেয় স্পেন। ফাইনালে, ইতালির বিপক্ষে আলবা পাল্টা আক্রমণ থেকে একটি গোল করেন। স্পেন ৪–০ গোলের ব্যবধানে জয় লাভ করে এবং টানা দ্বিতীয়বারের মত ইউরোপীয় চ্যাম্পিয়ন হওয়ার গৌরব অর্জন করে।


title: জর্দি আলবা

text:
২০ মে ২০১৮ অনুসারে।
১ জুলাই ২০১৮ অনুসারে।


title: বোরলি রেকটোরি

text: বোরলি রেকটোরি ছিল একটি ভিক্টোরিয়ান ম্যানশন। বাড়িটি ১৯৩৯ সালে আগুনে পুড়ে মারাত্বক ক্ষতিগ্রস্থ হয় এবং ১৯৪৪ সালে এটি পুরুপুরি ভেঙ্গে ফেলা হয়। ১৯২০ থেকে ১৯৩০ সাল পর্যন্ত ভূতুরে কর্মকাণ্ডের জন্য এটি ইংলেন্ডের বিখ্যাত ভূতুরে বাড়ি হিসেবে পরিচিতি পেয়েছে।


title: বোরলি রেকটোরি

text: ইংল্যান্ডের এসাক্স এর বোরলি গ্রামে অবস্থিত এই বাড়িটি নিয়ে অনেক ভূতুরে গল্প প্রচলিত আছে। কিন্তু ১৯২৯ সালের দিকে এই গল্প হঠাৎ করেই ছড়িয়ে পরে যখন ডেইলি মিরর পত্রিকায় তখনকার বিখ্যাত ভৌতিক গবেষক হ্যারি প্রাইস এর এই বাড়িতে যাওয়ার খবর প্রকাশিত হয়। প্রাইস ভৌতিক বিষয় নিয়ে দুটি বিখ্যাত বই লেখার জন্য সেখানে গিয়েছিল। ১৯৫৬ এর সেপ্টেম্বরে বিবিসিতে বোরলি রেকটরি নিয়ে একটি অনুষ্ঠান প্রচার কথা ছিল কিন্তু রেকটরের স্ত্রী মারিয়ানি ফয়েস্টারের আইনি পদক্ষেপের কারনে সেটি প্রচার করা হয় নি।


title: বোরলি রেকটোরি

text: ১৮৬২ সালে শ্রদ্ধেয় হেনরি দাওসন এলিস বাল বোরলি গির্জার কাছে বোরলি রেকটরি বাড়িটি নির্মাণ করেন। এক বছর পর তিনি রেকটর নাম গ্রহণ করেন ও বাড়িটিকে যাজক পল্লীতে রুপান্তর করেন এবং ১৮৪১ সালের এক অগ্নিকান্ডে বাড়িটি ধংস্ব হলে গির্জার কাছে বাড়িটি সরিয়ে আনা হয়। আর কালক্রমে বলের পরিবারের লোকজন এই বাড়িটি বড় বানাতে শুরু করেন।


title: বোরলি রেকটোরি

text: অনেকেই মনে করতেন সেণ্ট বেনিডিক্টের সম্প্রদায়ভুক্ত সন্ন্যাসীদের এ আশ্রমটি এই এলাকায় ১৩৬২ সালে তৈরী করা হয়েছিল। কিংবদন্তী মতে আশ্রমের এক যাজকের সাথে একজন সন্ন্যাসীনীর প্রেমের সম্পর্ক গড়ে উঠে। তাদের এ সম্পর্কের কথা জানাজানি হলে যাজককে সেখান থেকে অপসারন করা হয় এবং সন্ন্যাসীনীকে পাথর নিক্ষেপ করে মারা হয়। ১৯৬৩ সালে প্রমান হয় এই ঘটনার কোন ওইতিহাসিক প্রমান নেই এটা সম্পূর্ন রেকটর পরিবারের বানোয়াট কাহিনী। এছাড়া ধারনা করা হয় সন্ন্যাসীনীর মতবাদ রাইডর হেগার্ড-এর উপন্যাস মনতেজুমা’স ডটার (১৮৯৩) অথবা ওয়াল্টারের বিয়োগান্তক কবিতা মারমিয়ন (১৮০৮) থেকে এসেছে। তাছাড়া সংবাদপত্রে প্রকাশের আগে পর্যন্ত এসব ঘটনা কোন স্থানীয় পত্রিকা অথবা লিখিত কোন দলিলে পাওয়া যায় নি অথবা অস্বাভাবিক কোন ঘটনার কথা প্রকাশ হয় নি।


title: বোরলি রেকটোরি

text: ১৮৬৩ সালের দিকে কিছু স্থানীয় বাসিন্দারা জানায় তার বাড়িটির চারপাশে অদ্ভুত কিছু পায়ের চিহ্ন দেখেছে। ২৮ জুলাই ১৯০০ সালে রেকটরের চার মেয়ে জানায় তারা এক রাতে তাদের থেকে ৪০ কদম দূরে সন্ন্যাসীনীর ভূত দেখেছে এবং তারা যখন কাছে যাওয়ার চেষ্ঠা করেছিল তখন ছায়ামূর্তিটি মিলিয়ে যায়। আরো অনেক লোক অনেক অস্বাভাবিক ঘটনার কথা বর্ননা করেন যেমন, কেউ কেউ নাকি দেখেছেন দুইজন মাথাহীন ঘোড়ার গাড়ি চালক টমটম নিয়ে যাচ্ছেন। একই ঘটনা পরবর্তী চল্লিশ বছর পর্যন্ত ঘটেছে। হেনরি দাওসন এলিস বাল ১৮৯২ সালে মারা যান এবং তার পুত্র হ্যারি বাল উত্তরাধিকার সূত্রে বাড়িটি পান।


title: বোরলি রেকটোরি

text: ১৯২৮ সালের ৯ জুন হ্যারি বাল মৃত্যুবরন করলে রেকটরিটি খালি হয়ে যায়। একই বছরের ২ অক্টোবর গাই এরিক স্মিথ ও তার স্ত্রী এই বাড়িতে আসে। মিসেস স্মিথ আসার কিছুদিন পরই যখন আলমারি পরিষ্কার করছিলেন তখন তিনি বাদামী কাগজে মোড়ানো একটি যুবতী মহিলার মাথার খুলি দেখতে পান। তার পর থেকে তাদের পরিবার অস্বাভাবিক কিছু ঘটনার সম্মুখীন হন, যেমন হঠাৎ করেই বেল বেজে উঠত যদিও বেলের তার ছেড়া ছিল, জানালায় আলো ও অদ্ভুত পায়ের চিহ্ন। মিসেস স্মিথ অরো বলেন তিনি ঘোড়ায় - টানা গাড়িও দেখতে পেতেন। তাদের এই ঘটনা ডেইলি মিররকে জানান। তারপর মিরর রিপোর্টারকে সেখানে পাঠায় যিনি সেখান থেকে ফিরে একটি সিরিজ রচনা করেন। ডেইলি মিরর অস্বাভাবিক ঘটনার গবেষক হ্যারি প্রইসকেও সেখানে নিয়ে আসে এবং এখান থেকেই তার নাম বিখ্যাত হয়ে উঠে। হ্যারি সেখানে পৌঁছার পর নতুন ঘটনা ঘটতে থাকে যেমন, পাথর ছুড়ে মারা, পাত্র ছুড়াছুড়ি এবং আয়নাতে প্রেতাত্মাদের চিরকুট ইত্যাদি। তারপর সেখান থেকে হ্যারি সবকিছু বাদ দিয়ে চলে আসে।


title: বোরলি রেকটোরি

text: স্মিথরা ১৪ জুলাই ১৯২৯ সালে বোরলি থেকে চলে যান এবং থাকার সমস্যার কারনে বলের চাচার ছেলে লিওনেল ফয়েস্টার, তার স্ত্রী মারিয়ানি এবং পালিত কন্যা অ্যাডিলাইড ১৬ অক্টোবর ১৯৩০ সালে বাড়িটিতে উঠেন। ফয়েস্টার উঠার পরও সেখানে অনেক অস্বাভাবিক ঘটনা ঘটে যেগুলো তিনি প্রাইসকে লিখে পাঠান। প্রাইস বলেন তারা বাড়িতে উঠার পর থেকে ১৯৩৫ সাল পর্যন্ত বেল বেজে উঠা, জানালায় আলো ও অদ্ভুত পায়ের চিহ্নসহ আরো অনেক ঘটনা ঘটে এবং একবার তাদের মেয়ে একটি ঘরের মধ্যে আটকে যান কোন চাবি ছাড়াই। মারিয়ানি একবার তার স্বামীকে জানায় তাকে তার বিছানা থেকে নিচে ফেলে দেওয়া হয়েছিল। এছাড়া একবার ফয়েস্টার তার বাহুতে বড় একটি ছুড়ে মারা পাথর দ্বারা আঘাত পান। ডেইলি মিররের কল্যানে এই ঘটনা অনেক ভৌতিক গবেষকদের দৃষ্টি আকর্ষন করে এবং তারা এটাকে মারিয়ানির উপর অভিশাপ বলে মত দেন। পরে মারিয়ানি এক বিবৃতিতে বলে কিছু কিছু ঘটনা তার স্বামীর উপর অভিশাপ এর কারনে ঘটেছে। কিন্তু কেউ কেউ এটাকে সত্য বলে ধরে নেন। অবশ্য পরে মারিয়ানি স্বীকার করেন তার সাথে তার বাড়ির ভাড়াটে ফ্রেক পিয়ারলেস এর যৌন সম্পর্ক ছিল এবং এটাকে ধামাচাপা দেওয়ার জন্য সে কিছু কিছু ঘটনা রটিয়েছিল। ফয়েস্টারের স্বাস্থ্য খারাপ হওয়ার জন্য ১৯৩৫ সালের অক্টোবরে তারা বোরলি ছেড়ে চলে যান।


title: শিঙ্গিরাই মাসাকাদজা

text: শিঙ্গি মাসাকাদজা বা শিঙ্গিরাই উইনস্টন মাসাকাদজা (; জন্ম: ৪ সেপ্টেম্বর, ১৯৮৬) হারারেতে জন্মগ্রহণকারী জিম্বাবুয়ের আন্তর্জাতিক ক্রিকেটার। তার ডাক নাম "শিঙ্গি"। জিম্বাবুয়ে ক্রিকেট দলের বর্তমান সদস্য হ্যামিল্টন মাসাকাদজা তার ভাই। মাঝারি সারির ব্যাটসম্যান ও পেস বোলার হিসেবে শিঙ্গি ক্রিকেটে অংশগ্রহণ করে থাকেন। ইস্টার্নসের পক্ষ হয়ে প্রথম-শ্রেণীর ক্রিকেটে অভিষিক্ত হন ২০০৮ সালে। ২০১০ সালে জাতীয় দলের সদস্য হিসেবে তুলনামূলকভাবে শক্তিশালী ওয়েস্ট ইন্ডিজের বিপক্ষে ডাক পান। পূর্বে তিনি পেশাদার ফুটবলার ছিলেন। জিম্বাবুয়ের অন্যতম জনপ্রিয় ডায়নামোজের পক্ষ হয়ে ফুটবল খেলতেন তিনি।


title: শিঙ্গিরাই মাসাকাদজা

text: প্রভিডেন্সে অনুষ্ঠিত একদিনের আন্তর্জাতিক ক্রিকেটের মাধ্যমে তার অভিষেক ঘটে। জিম্বাবুয়ে লড়াই করার মতো ২৫৬/৫ রান তোলে। শিঙ্গিরাইয়ের উপর চূড়ান্ত ওভার করার দায়িত্ব পড়ে। শেষ ওভারে তিনি দুই উইকেট সংগ্রহ করে ওয়েস্ট ইন্ডিজের বিপক্ষে নাটকীয়ভাবে দলকে ২ রানের ব্যবধানে বিজয়লাভে সক্ষমতা দেখান। শিবনারায়ণ চন্দরপল, ডোয়েন স্মিথ এবং সুলেইমান বেন তার শিকারে পরিণত হয়েছিলেন। এরপর তিনি আগস্ট, ২০১০ সালে আয়ারল্যান্ডের বিপক্ষে নামেন। খেলায় তিনি ৪৬* রানে অপরাজিত থাকলে জিম্বাবুয়ে খেলায় পরাজিত হয়। কিন্তু সিরিজে তারা ২-১ ব্যবধানে জয়ী হয়েছিল। ঐ খেলায় চার্লস কভেন্ট্রি’র পরিবর্তে তিনি মাঠে নেমেছিলেন।


title: শিঙ্গিরাই মাসাকাদজা

text: এরপর তিনি ধারাবাহিকভাবে দলের হয়ে খেলেন। দক্ষিণ আফ্রিকার বিপক্ষে দু’টি টি২০ খেলায় অংশগ্রহণের জন্য ডাক পান। এড রেইন্সফোর্ডের বোলিং বিপর্যয়ের ফলে তিনি দ্বিতীয় খেলায় অন্তর্ভুক্ত হন। ঐ খেলায় ডেভিড মিলার এবং রবিন পিটারসনকে আউট করেন। ঐ খেলায় ডেল স্টেইন, জ্যাক ক্যালিস এবং মরনে মরকেল খেলেননি। একদিনের সিরিজের প্রথম খেলায় গ্রেইম স্মিথ, কলিন ইনগ্রাম, আলবি মরকেল এবং ডেভিড মিলারের উইকেট লাভ করেছিলেন তিনি।


title: শিঙ্গিরাই মাসাকাদজা

text: ২০১১ সালের বিশ্বকাপ ক্রিকেটে জিম্বাবুয়ে দলের অন্যতম সদস্য ছিলেন মাসাকাদজা। তিনি একটিমাত্র খেলায় অংশগ্রহণ করেন পাকিস্তানের বিপক্ষে, যাতে তার দল সাত উইকেটের ব্যবধানে পরাজিত হয়েছিল।


title: ২০১৩ আইসিসি চ্যাম্পিয়ন্স ট্রফি দলের তালিকা

text: ২০১৩ সালের আইসিসি চ্যাম্পিয়ন্স ট্রফিতে অংশগ্রহণকারী দলসমূহের সদস্যদের তালিকা নিম্নে দেয়া হলো:-


text:
কোচ: মিকি আর্থার
কোচ: অ্যাশলে জাইলস
কোচ: মাইক হেসন
কোচ: গ্রাহাম ফোর্ড
কোচ: ডানকান ফ্লেচার
কোচ: ডেভ হোয়াটমোর
কোচ: গ্যারি কার্স্টেন
কোচ: অটিস গিবসন


title: চার্লস ব্রনসন (কয়েদি)

text: চার্লস ব্রনসন (জন্মঃ মাইকেল গরডন পিটারসন, ১৯৫২) একজন ব্রিটিশ কয়েদি যাকে ইংল্যান্ডের মিডিয়া "সবচেয়ে দাগী আসামি" হিসেবে আখ্যা দিয়েছে।


title: চার্লস ব্রনসন (কয়েদি)

text: তার জন্ম লোটন, বেডফোর্ডশায়ারে কিন্তু "ডেইলি মিরর" তাদের এক সংবাদে লেখে তার জন্ম এবারেস্টোয়েথ, ওয়ালসে। ১৯৭৪ সালে ৭ বছরের সাজা হওয়ার আগে সে ছোট খাটো অপরাধের সাথে জড়িত ছিল। জেলে থাকা অবস্থায় সে তার নাম যেন চারদিকে ছড়িয়ে পরে সে জন্য সে সবসময় অন্য কয়েদি ও জেলের অফিসারদের সাথে সবসময় মারামারি করত। সবচেয়ে বিশৃংখল এই কয়েদিকে ১২০ বার ইংলেন্ডের এক জেল থেকে অন্য জেলে স্থানান্তর করা হয় এবং সে তার জেল জীবনের অধিকাংশ সময় নির্জন কারাগারে কাটিয়েছে। তার এই উগ্র স্বভাবের জন্য তার সাত বছরের সাজা বাড়িয়ে ১৪ বছর করা হয় এবং সেজন্য তার প্রথম স্ত্রী আইরিন ও তার ছেলে তাকে ছেড়ে চলে যায়। ৩০ অক্টোবর ১৯৮৮ সালে তিনি মুক্তি পান কিন্তু ৬৯ দিন পর তিনি আবার গ্রেপ্তার হন।


title: চার্লস ব্রনসন (কয়েদি)

text: মুক্তির পর সে পূর্ব লন্ডনে ভাড়াটে বক্সার হিসেবে জীবন শুরু করেন। তার নিয়োগকর্তা তার নাম নিয়ে সন্তুষ্ঠ ছিলেন না তাই তিনি তার নাম পরিবর্তন করে চার্লস ব্রনসন রাখেন। এর পর তাকে ডাকাতি করার চেষ্ঠা, অনেক অবৈধ কর্মকান্ড করা ও অনেক লোককে অপহরন করার দায়ে আবার জেলে ফেরত পাঠানো হয়। জেলে থাকা অবস্থায় ২০০১ সালে তিনি দ্বিতীয় বিয়ে করেন। বাংলাদেশী বংশোদ্ভুত তালাকপ্রাপ্তা ফাতেমা সাইরা রেহমানকে বিয়ে করে তিনি ইসলাম ধর্ম গ্রহণ করেন ও চার্লস আলী অহমেদ নাম ধারণ করেন। ব্রনসন চার বছর পর ফাতেমাকে তালাক দেন এবং ইসলাম ধর্ম ত্যাগ করেন।


title: চার্লস ব্রনসন (কয়েদি)

text: ব্রনসন ইংল্যান্ডের সবচেয়ে দামী কয়েদি যিনি বই, সাক্ষাৎকার, শিক্ষা এবং চলচ্চিত্রে স্থান পেয়েছেন। তাকে নিয়ে নির্মিত চলচ্চিত্র ব্রনসনএ (২০০৮) তার জীবন কাহিনী তুলে ধরা হয়েছে। ব্রনসন তার কয়েদি জীবনের নানা ঘটনা নিয়ে অনেক বই লিখেছেন যা তাকে আরো বিখ্যাত করে তুলে। তার নিজের ভাষায়, “আমি এমনিতে একজন ভালো মানুষ, কিন্তু মাঝে মাঝে আমার মাথা ঠিকমত কাজ করে না এবং খারাপ হয়ে যাই। আমি তখন বুঝতে পারি না ঠিক কি করব”।


title: ১৯৯৮ আইসিসি নক-আউট ট্রফি ফাইনাল

text: ১৯৯৮ আইসিসি নকআউট ট্রফি ফাইনাল () ১ নভেম্বর ১৯৯৮ সালে বঙ্গবন্ধু জাতীয় স্টেডিয়ামে অনুষ্ঠিত হয়। ১ম সেমিফাইনালে দক্ষিণ আফ্রিকা ৯২ রানে শ্রীলঙ্কাকে হারিয়ে ফাইনালে উত্তীর্ণ হয়। অপরদিকে ওয়েস্ট ইন্ডিজ ২য় সেমিফাইনালে ভারতকে ৬ উইকেটে হারিয়ে ফাইনালে উত্তীর্ণ হয়।


title: ১৯৯৮ আইসিসি নক-আউট ট্রফি ফাইনাল

text: চূড়ান্ত খেলায় দক্ষিণ আফ্রিকা ১৮ বল বাকী রেখে ৪ উইকেটের ব্যবধানে ওয়েস্ট ইন্ডিজকে পরাভূত করে চ্যাম্পিয়ন হয়।


title: কনকচূড়া

text: কনকচূড়া (বৈজ্ঞানিক নাম: peltophorum pterocarpum) লেগুমিনোসি গোত্রের অন্তর্ভুক্ত উদ্ভিদ। এটি চারপাশে শাখা-প্রশাখা ছড়িয়ে দিয়ে বেড়ে ওঠে। পাতা যৌগিক। গাছ ও পাতার আকৃতি কৃষ্ণচূড়াগাছের মতোই। কনকচূড়ার শীতের শেষভাগে পাতা ঝরে যায়। গ্রীষ্মে নতুন কচি পাতা আর ফুলে ফুলে ভরে ওঠে। ফুলে পাপড়ির সংখ্যা পাঁচটি ও পাপড়িগুলো কুঞ্চিত। ফুল ফোটে শাখার ডগার লম্বা মঞ্জরিতে।


title: কনকচূড়া

text: কনকচূড়ার আদি নিবাস শ্রীলঙ্কা, আন্দামান, মালয়েশিয়া, অস্ট্রেলিয়া।


title: কনকচূড়া

text: কনকচূড়ার আকৃতি বিরাট। প্রায় ২০ মিটার উঁচু। এরা শাখায়িত পত্রমোচি, বড় গাছ। পাতা কালচে সবুজ ও রুক্ষ। প্রধান কাণ্ড খাড়া, ধূসর বর্ণ ও মসৃণ। পাতা দ্বিপক্ষল, যৌগিক। শাখার আগায় দীর্ঘমঞ্জরিতে হলুদ ফুল হয়। গ্রীষ্মের শুরুর ফুল খুবই সুন্দর। এদের ফল তামাটে। "Peltophorum" অর্থ ঢালবাহী; ঢালের মতো ফলের আকৃতির জন্য এই নামকরণ। ফুলের পর গুচ্ছ গুচ্ছ ফলে গাছ ভরে উঠে। বীজ ১-৩টি। বীজে চাষ করা যায়। বসন্তে মুকুলিত হওয়ার আগেই এদের কচি পাতার সবুজে গাছ সম্পূর্ণ ভরে যায়। পত্রাক্ষ রোমশ এবং পত্রিকার ফুল গাঢ় হলুদ, মৃদু সুগন্ধি এবং শাখায়িত মঞ্জরি ঊর্ধ্বমুখী। গ্রীষ্মের শুরু প্রস্ফুটনের কাল। বীজ থেকে সহজেই চারা জন্মে। ছায়াতরু হিসাবেও কনকচূড়া সমাদরযোগ্য। সারা বর্ষাকালে কয়েক বার বিক্ষিপ্তভাবে ফুল ফোটে।


title: কনকচূড়া

text: ফুল উজ্জ্বল কমলা রঙের ও সুরভিময়, দূর থেকে হলুদ দেখায়। বিরাট দ্বিপক্ষল পাতা, শাখায়িত দীর্ঘ হলুদ পুষ্পমঞ্জরি এবং চ্যাপ্টা তামাটে ফলের প্রাচুর্যতা দিয়ে কনকচূড়া চিনা যায়।


title: কনকচূড়া

text: কনকচূড়ার ফল শিমের মতো, কৃষ্ণচূড়ার ফলের মতো বিশালাকৃতির নয়। দুই থেকে ছয় সেন্টিমিটার লম্বা হয় ও রং তামাটে। ফুলের মতো ফলও প্রচুর হয়।


title: কনকচূড়া

text: কাঠ তেমন দামী নয়, সারাংশ আসবাবপত্রে ব্যবহৃত হয়।


title: গেস্টাপো

text: গেস্টাপো (গেহেইমে স্টাটজ পোলিসেই, গোপন পুলিশ) ছিল নাৎসি জার্মানি এবং জার্মান অধিকৃত ইউরোপের গোপন পুলিশ বাহিনী। ১৯৩৩ সালে হারমান গরিং প্রথম এই বাহিনী গঠন করেন। ২০ এপ্রিল ১৯৩৪ সালের প্রারম্ভকালীন সময়ে, এটি এসএস জাতীয় নেতা, হেনরিক হিমলার প্রশাসনের অধীনে ছিল যিনি ১৯৩৬ সালে হিটলার দ্বারা জার্মান পুলিশ প্রধান (চেফ ডার ডয়েচ পোলিসেই) নিযুক্ত হয়েছিলেন। ১৯৩৬ সালে, হিমলার এটি জিহারহাইপোলিসাইয়ের (জিপো) ("নিরাপত্তা পুলিশ") একটি বিকল্প কার্যালয়ে প্রণীত করেন। তারপর ২৭ সেপ্টেম্বর ১৯৩৯ সাল থেকে, এটি হাইসিকাহাইটপটাম্প (আরএসএইচএ) ("মুখ্য সিকিউরিটি অফিস") দ্বারা শাসিত হয় এবং জিহাহাইডিকন্স (এসডি) ("সিকিউরিটি সার্ভিস") একটি একই ধরণের প্রতিষ্ঠানের বিবেচিত ছিল। ইতিহাসবিদ রুপার্ট বাটলারের মতে, "১৯৩৩ সালে এটির সৃষ্টি থেকে মে ১৯৪৫ সালে তার মৃত্যুর আগে পর্যন্ত, নাৎসি নিয়ন্ত্রিত সীমানার মধ্যে কেউ জীবন্ত গেস্টাপো দর্শন করেছে সে একটি ভয়ের মধ্যে বসবাস করতেন ..."।


title: এডওয়ার্ড মরডেক

text: এডওয়ার্ড মরড্রেক বা এডওয়ার্ড মরডেক ১৯ শতকের ইংরেজ অভিজাত মানুষদের একজন ছিলেন যিনি তার মাথার পেছনে বাড়তি একটি মুখ নিয়ে জন্মেছিলেন। মাথার পেছনের মুখ দিয়ে তিনি খেতে পারতেন না কিন্তু হাসতে ও কাঁদতে পারতেন। এডওয়ার্ড বলেন , রাতে ঘুমের সময় পেছনের মুখটি নাকি ভৌতিক ভাষায় ফিশফিশ করত। এজন্য এডওয়ার্ড ডাক্তারদের কাছে অনেকবার অনুরোধ করেছেন তার এই বাড়তি মুখটি সরিয়ে ফেলতে কিন্তু কোন ডাক্তারই এটি করতে সাহস করেন নাই। এরপর বিড়ম্বণা সহ্য করতে না পেরে ২৩ বছর বয়সে তিনি আত্মহত্যা করেন। তার অবস্থা অনেকটা পেসকেল পিনন ও চেং টিজো পিং এর মতো ছিলো। দ্য বুক অফ লিস্টস এর ১৯৭৬ সালের প্রকাশনায় মারডেক ও পিনন উভয়ই পৃথিবীর ১০ জন মানুষের মধ্যে স্থান করে নেন যাদের অতিরিক্ত চেহারা বা অঙ্গ আছে।


title: এডওয়ার্ড মরডেক

text: এডওয়ার্ড মরডেকের এই অবস্থা প্রতিষ্ঠা করা খুব কঠিন কারণ তার জন্ম ও মৃত্যুর কোন নথি-পত্র পাওয়া যায় নি এবং তার আত্মহত্যা ও আত্মহত্যার স্থান নিয়েও দ্বন্দ্ব আছে। তার ঘটনার অধিকাংশ মৌখিকভাবে প্রচলিত।


title: এডওয়ার্ড মরডেক

text: ১৮৯৬ সালে "অ্যানোমালিস এন্ড কিউরিওসিটিস মেডিসিনি" নামক একটি নিবন্ধে তার সম্পর্কে লেখার পর তিনি এখন অনেক নাটক,লেখা ও গানের বিষয়বস্তুতে পরিনত হন। যাইহোক, কিছু কিছু সময় তার এই গল্পকে অনেকেই মিথ্যা হিসেবে আক্ষায়িত করে। কারণ তাদের মতে ঘটনাটি ছিল অনেকটা কাল্পনিক ও এর কোন মেডিকেল ব্যাখ্যা ছিল না-অনেক বছর ধরে লোকমুখে প্রচলিত ছিল বলে এটি সত্য ঘটনার মত মনে হয়েছে। টম ওয়েটস "অ্যালাইস" অ্যালবামে এডওয়ার্ড মারডেককে নিয়ে একটি গান লেখেন যার শিরোনাম হলো, “পুওর এডওয়ার্ড”।


title: হেফাজতে ইসলাম বাংলাদেশ

text: হেফাজতে ইসলাম বাংলাদেশ বাংলাদেশের কওমি মাদ্রাসাভিত্তিক একটি সংগঠন, যেটি ২০১০ সালের ১৯ জানুয়ারি গঠিত হয়। প্রতিষ্ঠার পর থেকেই এই সংগঠনটি বাংলাদেশে ইসলামী শাসনতন্ত্র প্রতিষ্ঠার লক্ষ্যে আন্দোলন পরিচালনা করে আসছে।


title: হেফাজতে ইসলাম বাংলাদেশ

text:
২০১০ এর ১৯ জানুয়ারিতে, এই সংগঠনটি চট্টগ্রামের প্রায় একশোটি কওমি মাদ্রাসার শিক্ষকদের নিয়ে গঠিত হয়। হাটহাজারী মাদ্রাসার পরিচালক শাহ আহমদ শফী এবং ইসলামী ঐক্যজোটের চেয়ারম্যান ইযহারুল ইসলাম এই সংগঠনটির প্রতিষ্ঠাতা।
সংগঠনটি ২০১০ সালে বাংলাদেশের ধর্মনিরপেক্ষ শিক্ষানীতির বিরোধিতার মধ্য দিয়ে আত্মপ্রকাশ করে। ২০১১ সালে তারা "বাংলাদেশ নারী উন্নয়ন নীতি (২০০৯)" এর কয়েকটি ধারাকে ইসলামের সাথে সাঙ্ঘর্ষিক দাবি করে এর তীব্র বিরোধিতা করে।


title: হেফাজতে ইসলাম বাংলাদেশ

text: ২০১১ সালে এই সংগঠনটি, সর্বক্ষেত্রে নারী ও পুরুষের সমঅধিকার নিশ্চিতের লক্ষ্যে গঠিত "নারী উন্নয়ন নীতি"র তীব্র বিরোধিতা করে। ২০১৩ সালে তারা ইসলাম ও রাসুলকে কটূক্তিকারী নাস্তিক ব্লগারদের ফাঁসি দাবী করে ব্যপক আন্দোলন ও সমাবেশ শুরু করে। এ প্রেক্ষিতে তারা ১৩ দফা দাবী উত্থাপন করে। হেফাজতর ইসলামের এই দাবীর কয়েকটি দফা সমালোচিত হলে পরবর্তীতে তারা সংবাদ সম্মেলনে ১৩ দফার ব্যাখ্যা প্রদান করে।


title: হেফাজতে ইসলাম বাংলাদেশ

text: হেফাজতে ইসলামের বক্তব্য অনুযায়ী তাদের দাবি সমূহ হল:


title: হেফাজতে ইসলাম বাংলাদেশ

text: ৫ই মে, ২০১৩ হেফাজতে ইসলাম সারা দেশ থেকে ঢাকা অভিমুখে লং মার্চ করে এবং ঢাকার মতিঝিল শাপলা চত্ত্বরে তাদের প্রথম সমাবেশ করে। এই সমাবেশে প্রচুর লোকের সমাগম হয়। এসময় বিভিন্ন বাধার কারণে অনেক কর্মী চট্টগ্রাম থেকে ঢাকা যেতে ব্যর্থ হয়। পরবর্তীতে তারা চট্টগ্রামের ওয়াসা মোড়ে সমাবেশ করে। এদিন দেশের বিভিন্ন স্থানে সংগঠনের কর্মীদের সাথে আইনশৃঙ্খলারক্ষী বাহিনীর সংঘর্ষ হয় এবং কিছু হতা-হতের ঘটনা ঘটে।


title: হেফাজতে ইসলাম বাংলাদেশ

text: ২০১৩ সালের ৫ই মে, হেফাজতে ইসলাম ঢাকা অবরোধ কর্মসূচি এবং ঢাকার মতিঝিলে তাদের দ্বিতীয় সমাবেশের আয়োজন করে। ৫ ও ৬ই মে ঢাকাসহ দেশের বিভিন্ন স্থানে নিরাপত্তা বাহিনীর সাথে এই সংগঠনের কর্মীদের ব্যাপক সংঘর্ষে বহু হেফাজতে ইসলামের কর্মী, পুলিশ, বিজিবি সদস্যসহ মোট ৪৭ জন নিহত হয় এবং সাংবাদিকসহ আরও অনেকে আহত হয়। তাদের উপর ফুটপাতের দোকান ও অন্যান্য বইয়ের সাথে কোরান শরিফ পোড়ানোরও অভিযোগ আনা হয়। এদিন ধর্মীয় বইয়ের প্রায় ৮২টি দোকান পুড়িয়ে দেওয়া হয়। তবে প্রধান বিরোধী দল বিএনপির কয়েকজন নেতা অভিযোগ করেন স্বেচ্ছাসেবক লীগের নেতা দেবাশীষের নেতৃত্বে কুরআন শরিফ পোড়ানো হয়। পল্টন মোড় ও সিপিবির কার্যালয়ের সামনে পুরোনো ৩৫টি বইয়ের দোকানের মধ্যে ৩টি বাদে সবগুলোই পুড়িয়ে দেওয়া হয়।


title: হেফাজতে ইসলাম বাংলাদেশ

text: হেফাজতে ইসলামের কর্মীরা মতিঝিল, পল্টন, জিরো পয়েন্ট, গুলিস্তান, দৈনিক বাংলার মোড় ও আশেপাশের এলাকায় বহু প্রতিষ্ঠানে ভাঙচুর ও অগ্নিসংযোগ করে। এক প্রাথমিক হিসাবে বায়তুল মোকাররম মার্কেট ও তার আশেপাশে প্রায় ৩০০টি দোকান ভাঙচুর ও অগ্নিসংযোগ করা হয় এবং তাতে প্রায় ১৮ কোটি টাকার ক্ষয়ক্ষতি হয়েছে বলে অভিযোগ করা হয়। এছাড়া রাষ্ট্রায়ত্ত প্রতিষ্ঠান বাংলাদেশ হাউস বিল্ডিং ফাইন্যান্স করপোরেশনের (বিএইচবিএফসি) ১৮ কোটি ১৭ লাখ টাকা ও একই ইমারতে অবস্থিত জনতা ব্যাংকের ৫ কোটি টাকার ক্ষতি হয়। ক্ষতিগ্রস্ত হয় সোনালী ব্যাংক, প্রিমিয়ার ব্যাংক, সিটি সেন্টার, কয়েকটি ব্যাংকের এটিএম বুথসহ বিভিন্ন স্থাপনা ও প্রতিষ্ঠানে ভাঙচুর ও অগ্নিসংযোগ করা হয়। পরবর্তীতে তথ্য অধিদপ্তরে এক সংবাদ সম্মেলনে বাংলাদেশ সরকারের তথ্যমন্ত্রী হাসানুল হক ইনু জানান, ওই দিন শিল্প ব্যাংকের পাশে সরকারের পরিবহন পুলে রাখা ৪০টি বাসসহ বিভিন্ন স্থানে দুই শতাধিক যানবাহনে অগ্নিসংযোগ করা হয়েছে। এছাড়া অসংখ্য ক্ষুদ্র ব্যবসায়ী ও হকাররা ক্ষতিগ্রস্ত হন সেদিনকার ধ্বংসযজ্ঞে। হেফাজতে ইসলামের কর্মীরা এদিন অবরোধ সৃষ্টির জন্য পল্টন মোড় থেকে বিজয়নগর মোড় পর্যন্ত প্রায় ৭০টি গাছ এবং পল্টন মোড় থেকে মতিঝিল পর্যন্ত প্রায় ৩০ থেকে ৩৫টি গাছ কেটে ফেলে। ঢাকা সিটি করপোরেশনের জনসংযোগ কর্মকর্তার মতে ৫ মে ঢাকা দক্ষিণ সিটি করপোরেশনের (ডিএসসিসি) ক্ষতি হয়েছে প্রায় ৫ কোটি টাকা।


title: হেফাজতে ইসলাম বাংলাদেশ

text:
৬ই মে, সংগঠনের মহাসচিব জুনায়েদ বাবুনগরীকে, ঢাকা অবরোধ কর্মসূচি চলাকালে বিশৃঙ্খলা সৃষ্টিসহ আরও বিভিন্ন অভিযোগ এনে গ্রেপ্তার করা হয়। এর আগে ৫ই মে শাপলা চত্ত্বরে গভীর রাতে মতিঝিল বাণিজ্যিক এলাকায় বিদ্যুৎ সরবরাহ বন্ধ করে হেফাজতের কর্মীদের বানিজ্যিক এলাকা থেকে সরানোর উদ্দেশ্যে সরকারী আইন-শৃংখলা বাহিনী আক্রমণ পরিচালনা করে। পুলিশ, র‌্যাব ও বিজিবির সদস্যরা এতে অংশগ্রহণ করে। এছাড়া এই অভিযান পরিচালনার পূর্বেই সরকার বিরোধী স্যাটেলাইট টেলিভিশন - দিগন্ত টিভি ও ইসলামিক টিভি বন্ধ করে দেওয়া হয়। বিরোধী দল বিএনপি এবং হেফাজতে ইসলামের পক্ষ থেকে অভিযোগ করা হয় ৫ই মে শাপলা চত্তরে গভীর রাতে সরকারি আইন-শৃংখলা বাহিনী হেফাজতে ইসলামের হাজার হাজার কর্মীকে হত্যা করে এবং তাদের লাশ গুম করে। এশীয় মানবাধিকার কমিশন থেকে বলা করা হয়, বিভিন্ন ইন্টারনেট রিপোর্ট থেকে প্রাপ্ত তথ্যানুসারে তারা ২৫০০ বা তারও বেশি হেফাজত কর্মী ওই হামলায় নিহত হতে পারে বলে ধারনা করছে এবং এজন্য তার তাদের রিপোর্টে একে গণহত্যা বলে অভিহিত করে। অন্যান্য তথ্য থেকেও প্রতীয়মান হয় যে, এই অভিযানে কমপক্ষে ৫০ জন হেফাজত কর্মী নিহত হয়েছে।
এর প্রেক্ষিতে ঢাকা পুলিশ কমিশনারের পক্ষ থেকে একটি সংবাদ সম্মেলন করা হয় এবং হেফাজতে ইসলামের হাজার লোক গুমের এই দাবিকে সম্পূর্ণ মিথ্যা ও বিশেষ উদ্দেশ্য প্রণোদিত বলে উল্লেখ করা হয়।
কমিশনার হেফাজতের নেতৃবৃন্দের কাছে নিহতদের তালিকা আহবান করেন এবং বলেন যে সমাবেশস্থলে অসংখ্য সাংবাদিকের উপস্থিতিতে এই ধরণের লাশ গুমের ঘটনা অসম্ভব।


title: হেফাজতে ইসলাম বাংলাদেশ

text: ফ্রান্সভিত্তিক বার্তা সংস্থা এএফপির প্রতিবেদনে বলা হয় ব্লাসফেমি আইন প্রণয়নের দাবিতে ঢাকায় জড়ো হওয়া মানুষদের হটিয়ে দিতে পুলিশ স্টান্ট গ্রেনেড, জলকামান, কাঁদানে গ্যাসের শেল ও রাবার বুলেট ব্যবহার করে। এই সহিংসতার কারণে মতিঝিল এলাকার ব্যাংক, বিমা ও ব্যবসাপ্রতিষ্ঠানের শত শত কর্মী রোববার নিজ নিজ অফিসে রাত কাটাতে বাধ্য হন। যুক্তরাজ্যের দ্য গার্ডিয়ান লিখেছে, ব্লাসফেমি আইনের দাবিতে আন্দোলনরত কট্টরপন্থী মুসলমানদের সঙ্গে নিরাপত্তা বাহিনীর সংঘর্ষে ঢাকায় কমপক্ষে ৩০ জন নিহত হয়েছেন। প্রত্যক্ষদর্শীদের বরাত দিয়ে বিবিসির খবরে বলা হয়, ঐদিন বিক্ষোভকারীদের কর্মকাণ্ড ছিল ব্যাপক ধ্বংসাত্মক। শক্তি প্রয়োগ ছাড়া নিরাপত্তা বাহিনীর আর কিছু করার ছিল না। সহিংসতায় হতাহতের সংখ্যা নিয়ে ভিন্ন ভিন্ন তথ্য পাওয়া যাচ্ছে। ব্রিটিশ দৈনিক টেলিগ্রাফ লিখেছে, ঢাকায় ইসলামি মৌলবাদীদের সঙ্গে নিরাপত্তা বাহিনীর সংঘর্ষে কমপক্ষে ২২ জন নিহত হয়েছেন।


title: হেফাজতে ইসলাম বাংলাদেশ

text: কওমী মাদ্রাসার দাওরায়ে হাদিসকে মাস্টার্স সমমানের স্বীকৃতি দেওয়ার জন্য প্রধানমন্ত্রী শেখ হাসিনাকে ধন্যবাদ জ্ঞাপন করতে ৪ নভেম্বর ২০১৮ ঢাকায় শোকরানা মাহফিল।এই অনুষ্ঠানে শেখ হাসিনাকে 'কওমি জননী' উপাধি দেয়া হয়।


title: হেফাজতে ইসলাম বাংলাদেশ

text:
হেফাজতে ইসলামের নারী নীতি বাতিলের দাবীর বিরোধিতা করে ঢাকা সহ দেশের বিভিন্ন এলাকায় নারীদের প্রতিবাদ সমাবেশ আয়োজিত হয়। এতে নারী আন্দোলনকারীরা অভিযোগ করেন, হেফাজতে ইসলাম তাদের এই দাবির মধ্য দিয়ে নারীদের ঘরের বাইরে কাজের সুযোগ বন্ধ করার চেষ্টা করছে।
এছাড়া ৬ই এপ্রিল, ২০১৩ তারিখ, নারী হয়ে পুরুষদের সমাবেশে সংবাদ সংগ্রহ করতে আসার কারনে হেফাজতে ইসলামের কর্মীরা এক নারী সাংবাদিককে প্রহার করে যা দেশে ব্যাপক সমালোচনার সৃষ্টি করে।


title: হেফাজতে ইসলাম বাংলাদেশ

text:
অভিযোগ রয়েছে যে এই সংগঠনটি বাংলাদেশের স্বাধীনতার বিরোধিতাকারী সংগঠন বাংলাদেশ জামায়াতে ইসলামীর মদদপুস্ট এবং ১৯৭১ সালে স্বাধীনতাযুদ্ধের মানবতাবিরোধীদের বিচার বানচালের উদ্দ্যশেই তারা সকল আন্দোলন ও কর্মকান্ড পরিচালনা করছে।
এছাড়া তারা জামাতের কাছ থেকে আর্থিক সাহায্য পায় বলেও অভিযোগ আছে। তবে দলটি এ অভিযোগ বরাবরই অস্বীকার করে আসছে।


title: হেফাজতে ইসলাম বাংলাদেশ

text: ৬ই মার্চের ঢাকা অভিমুখী লংমার্চের সময়ে এই সংগঠনের একজন সংগঠকের বিরুদ্ধে ২০০৪ সালে এক বুলেটিনে প্রকাশিত সাক্ষাৎকারের ভিত্তিতে অভিযোগ করা হয় যে, ১৯৮৮ সালের আফগানিস্তান যুদ্ধের সময় তিনি আফগানিস্তান ভ্রমন করেন। এছাড়া তার বিরুদ্ধে নিষিদ্ধ জঙ্গি সংগঠন হারকাত-উল-জিহাদ-আল-ইসলামি এবং তালিবান সংশ্লিষ্টাতারও অভিযোগ করা হয়। ২০০৪ সালের একটি সাক্ষাতকারে তিনি প্রকাশ করেন যে, তার সাথে ওসামা বিন লাদেন ও হারকাত-উল-জিহাদ-আল-ইসলামির সম্পৃক্ততা রয়েছে। তিনি সেই সাক্ষাতকারে বলেন, "“ হারকাত-উল-জিহাদ-আল-ইসলামির আমন্ত্রনের কারনেই আমার আফগানিস্তান ভ্রমণ সম্ভব হয়েছে। ...আমরা যারা আফগানিস্তানের যুদ্ধক্ষেত্র ভ্রমণ করছি তারা হলেন, শাইখুল হাদিস, আতাউর রহমান খান, সুলতান যাউক, আবদুল মান্নান, হাবিবুল্লাহ, আমি নিজে এবং আরও তিনজন।”"


title: হেফাজতে ইসলাম বাংলাদেশ

text: বাংলা নববর্ষ এবং পহেলা বৈশাখকে বিজাতীয় সংস্কৃতি হিসেবে প্রচার করে এর বিরোধিতা করে হেফাজতে ইসলাম। এ বিষয়ে বিভিন্ন সময় বক্ততা, গণমাধ্যমে বাঙালি জাতির মধ্যে বিভেদমূলক, বিদ্বেষমূলক ও ভিন্ন ধর্মের বিরুদ্ধে উসকানীমূলক বক্তব্য প্রদান ও প্রচার করে থাকে। এখানে উল্লেখ্য, বাংলা নববর্ষ বাঙালি জাতিসত্ত্বাদের কাছে বাংলা বছরের প্রথম দিন হিসেবে বিবেচিত হয়ে থাকে।


title: আসাদ আলী (দ্ব্যর্থতা নিরসন)

text: আসাদ আলী একটি প্রদত্ত মুসলিম নাম। এর দ্বারা বোঝানো যেতে পারেঃ


title: এশীয় হাতি

text: এশীয় হাতি বা "এশীয়াটিক হাতি" (বৈজ্ঞানিক নাম: "Elephas maximus") "এলিফাস" গণের অন্তর্গত একমাত্র জীবিত প্রজাতি। এটি দক্ষিণ ও দক্ষিণ-পূর্ব এশিয়া জুড়ে বিস্তৃত। পূর্বে ভারত থেকে পশ্চিমে বোর্নিও পর্যন্ত এদের দেখা মেলে। এশীয় হাতির তিনটি স্বীকৃত উপপ্রজাতি রয়েছে - "Elephas maximus maximus" (শ্রীলঙ্কা), "Elephas maximus sumatranus" (সুমাত্রা দ্বীপ) ও "Elephas maximus indicus"। এশিয়ার ভূচর প্রাণীদের মধ্যে এশীয় হাতি বৃহত্তম। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।


title: শন উইলিয়ামস

text: শন কলিন উইলিয়ামস (; জন্ম: ২৬ সেপ্টেম্বর, ১৯৮৬) বুলাওয়েতে জন্মগ্রহণকারী জিম্বাবুয়ের আন্তর্জাতিক ক্রিকেটার। তাকে জিম্বাবুয়ে ক্রিকেট দলের সবচেয়ে উদীয়মান ব্যাটসম্যান হিসেবে বিবেচনা করা হয়। দলে তিনি মূলতঃ অল-রাউন্ডার। বামহাতি এবং শীর্ষস্থানীয় ব্যাটসম্যান হিসেবে তিনি খেলায় অংশগ্রহণ করে থাকেন। মাঝেমাঝে দলের প্রয়োজনে বামহাতে ধীরলয়ে বোলিং করেন। ২৫ ফেব্রুয়ারি, ২০০৫ সালে দক্ষিণ আফ্রিকার বিপক্ষে একদিনের আন্তর্জাতিক ক্রিকেটে অভিষিক্ত হন শন উইলিয়ামস। মার্চ, ২০১৩ সালে রোজিওতে ওয়েস্ট ইন্ডিজের বিপক্ষে টেস্ট অভিষেক ঘটে।


title: শন উইলিয়ামস

text: সাবেক প্রথম-শ্রেণীর ক্রিকেটার ও জাতীয় হকি কোচ সিআর উইলিয়ামস হচ্ছেন তার বাবা। প্রথম-শ্রেণীর ক্রিকেটে উইলিয়ামস ওয়েস্টার্ন দলের পক্ষ হয়ে খেলেন যা পূর্বে মাতাবেলেল্যান্ড ক্রিকেট দল নামে পরিচিত ছিল। তার সর্বোচ্চ রান হচ্ছে ১২৯। ২০০৪ সালের আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ের সর্বোচ্চ রান সংগ্রহকারী ছিলেন তিনি। সেখানে তিনি ৩১.৪০ রান গড়ে ১৫৭ রান এবং পাঁচ উইকেট দখল করেছিলেন। ফেব্রুয়ারি, ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ে দলের অধিনায়কত্ব করেছেন।


title: শন উইলিয়ামস

text: ৫ মে, ২০১৩ তারিখে বুলাওয়ের কুইন্স স্পোর্টস ক্লাবে অনুষ্ঠিত বাংলাদেশের বিপক্ষে দ্বিতীয় একদিনের আন্তর্জাতিক ক্রিকেটে তার নিজস্ব সেরা অপরাজিত ৭৮* রান করে দলকে ৬ উইকেটের বিজয়ের পাশাপাশি সিরিজে ১-১ সমতা এনে দেন। এরফলে তিনি ম্যান অব দ্য ম্যাচের পুরস্কার লাভ করেন।


title: শন উইলিয়ামস

text: ২০০৭ সালের বিশ্বকাপ ক্রিকেটে ওয়েস্ট ইন্ডিজ ক্রিকেট দলের বিপক্ষে অপরাজিত ৭০* রান করেছিলেন। ২০১১ সালের বিশ্বকাপে তার বৃদ্ধাঙ্গুলে ফাটল ধরায় আরোগ্যলাভের উদ্দেশ্যে নিজ দেশে ফিরে যেতে বাধ্য হন।


title: শন উইলিয়ামস

text: জিম্বাবুয়ে ক্রিকেট কর্তৃপক্ষ ৭ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য উইলিয়ামস-সহ ১৫-সদস্যের চূড়ান্ত তালিকা প্রকাশ করে। ১৯ ফেব্রুয়ারি, ২০১৫ তারিখে স্যাক্সটন ওভালে অনুষ্ঠিত গ্রুপ-পর্বের দ্বিতীয় খেলায় ১৯-বছর পর খেলতে আসা সংযুক্ত আরব আমিরাতের বিপক্ষে ৪ উইকেটে জয়ী জিম্বাবুয়ে দলে গুরুত্বপূর্ণ অবদান রাখেন। তিনি ও ক্রেগ আরভিন (৪২) ৬ষ্ঠ উইকেট জুটি ৬২ বলে ৮৩ রান সংগ্রহ করেন। তন্মধ্যে উইলিয়ামস এক ছক্কা ও ৭ চারের সাহায্যে ৬৫ বছরে ৭৬ রান তোলেন। খেলায় তিনি ম্যান অব দ্য ম্যাচ নির্বাচিত হন। তার এ অসামান্য নৈপুণ্যে জিম্বাবুয়ে দল সফলতার সাথে চতুর্থ সর্বোচ্চ রানকে তাড়া করে বিজয়ী হয়। ঐ একই খেলায় সংযুক্ত আরব আমিরাত দল তাদের সর্বোচ্চ ওডিআই রান তোলে।


title: শন উইলিয়ামস

text: ৭ মার্চ, ২০১৫ তারিখে হোবার্টের বেলেরিভ ওভালে অনুষ্ঠিত গ্রুপ পর্বের ৫ম খেলায় আয়ারল্যান্ডের বিপক্ষে বিশ্বকাপের ইতিহাসে ৩ বা ততোধিক উইকেট সংগ্রহকারী হিসেবে তৃতীয় সর্বোচ্চ রান দেন (৩/৭২)। ৮৪ রান দিয়ে শীর্ষে রয়েছেন হারবির বাইদোয়ান। এছাড়াও ওডিআইয়ে এটি তার সর্বোচ্চ রান প্রদান। ১৯৯৯ সালের বিশ্বকাপে দক্ষিণ আফ্রিকার বিপক্ষে নিল জনসনের ৩ উইকেট ও অর্ধ-শতকের পর উইলিয়ামস ৩ উইকেট লাভসহ ৮৩ বলে ৯৬ রান সংগ্রহ করেন। এটি তার ব্যক্তিগত সর্বোচ্চ ওডিআই রান। তা স্বত্ত্বেও মাত্র ৫ রানের ব্যবধানে পরাজিত হয়ে বিশ্বকাপের নকআউট পর্যায় অংশগ্রহণ থেকে বঞ্চিত হয় তার দল। ৫ম উইকেটে ব্রেন্ডন টেলরকে সাথে নিয়ে বিশ্বকাপে ৩য় সর্বোচ্চ রানের (১৪৯) জুটি গড়েন। এছাড়াও জিম্বাবুয়ের ৫ম উইকেটে চতুর্থ সর্বোচ্চ রানের জুটি এটি।


title: শোকো আসাহরা

text: শোকো আসাহরা (জাপানিজঃ 麻原 彰晃 - 6/7/2018) জাপানের নতুন ধর্মীয় সংগঠন ওম শিনরিকিও-এর প্রতিষ্ঠাতা। তাকে ১৯৯৫ সালে জাপানের টোকিওর সাবওয়েতে বিষাক্ত সারিন গ্যাস প্রয়োগের মূল পরিকল্পনাকারী এবং আরো কিছু অপরাধের জন্য অভিযুক্ত করে ২০০৪ সালে মৃত্যুদন্ড ঘোষণা করা হয়। কিন্তু ২০১২ সালের জুনে ওম শিনরিকিওর অন্যান্য সদস্যদের গ্রেপ্তারের তথ্যের জন্য তার মৃত্যুদন্ড স্থগিত করা হয়।


title: শোকো আসাহরা

text: শোকো আসাহরা ১৯৫৫ সালের ২ মার্চ জাপানের দক্ষিণ-পশ্চিমে কুয়ামোটোতে এক দরিদ্র পরিবারে জন্মগ্রহন করেন। তার পরিবার টাটামি নামে একধরনের মাদুর তৈরির ব্যবসা করত। শৈশবে তিনি গ্ল্যোকৌমা রোগে আক্রান্ত হন ও বাম চোখের দৃষ্টি হারান। তিনি ডান চোখেও কম দেখতে পান। শিশু থাকাকালে তিনি অন্ধদের বিদ্যালয়ে লেখাপড়া করেন। ১৯৭৭ সালে স্নাতক সম্পন্ন করে তিনি আকুপাংচার ও চীনা ভেষজ চিকিৎসা নিয়ে লেখাপড়া শুরু করেন। এটাই জাপানের অন্ধদের ঐতিহ্যবাহী পেশা। ১৯৭৮ সালে তিনি বিয়ে করেন। ১৯৮১ সালে তাকে লাইসেন্সবিহীন ওষুধ বিক্রি ও এটা নিয়ে গবেষনা করার জন্য ২০০,০০০ জাপানি ইয়েন জরিমানা করা হয়।


title: শোকো আসাহরা

text: মূলত তখন থেকেই তার ধর্মীয় বিষয় নিয়ে চর্চা শুরু হয়। অবসর সময়ে ধর্ম নিয়ে পড়াশোনা করতেন, চীনা জ্যোতিষবিদ্যা, তাওবাদ, বৌদ্ধ ধর্ম, জেন ধর্ম, দর্শনের ইতিহাস ইত্যাদি বিষয়েও পারদর্শী হয়ে উঠেন। ভারতীয় যোগবিদ্যার প্রতি ছিল তার প্রবল অগ্রহ। এছাড়া গভীর জ্ঞান অর্জনের জন্য ভারতে যান এবং সেখানে বৌদ্ধ ও হিন্দু ধর্ম সম্বন্ধে জ্ঞান অর্জন করেন।


title: শোকো আসাহরা

text: ১৯৮৪ সালে শোকো আসাহরা ভারত থেকে জাপান ফিরে আসেন। তখন তিনি নিজের নাম বদলে শোকো আসাহরা নামধারন করেন ও ওম শিনরিকিও ধর্মের নিসন্ধনের জন্য জাপানি সরকারের কাছে অবেদন করেন। প্রথমদিকে কর্তৃপক্ষ অপত্তি করলেও ১৯৮৯ সালে ওম শিনরিকিওকে নতুন ধর্ম হিসেবে স্বীকৃতি দেয়।


title: শোকো আসাহরা

text: ‘ওম শিনরিকিও’র ধর্মীয় আদর্শ পালি ভাষায় বুদ্ধের আদিশিক্ষার ওপর প্রতিষ্ঠিত। জাপানি ভাষায় ‘শিনরিকিও’ শব্দের অর্থ হলো ‘পরম সত্য’। শোকো আসাহরার বিশ্বাসের মূল ভিত্তি হলো বৌদ্ধ ধর্ম, অ্যাপোকালিপটিক খ্রিস্টধর্ম এবং ফরাসি ভবিষ্যদ্বক্তা নস্ট্রাডামুসের লেখনী।


title: শোকো আসাহরা

text:
শোকো আসাহরা মনে করতেন, বিংশ শতাপ্দীতে পৃথিবী ধংস্ব হয়ে যাবে ও তৃতীয় বিশ্বযুদ্ধ শুরু হবে। শোকো আসাহরা শিষ্যদের বলতেন, ‘ভারতে থাকার সময় আমার বোধিলাভ হয়েছে।’ তার দলের সদস্য সংখ্যা দিন দিন বাড়তে থাকে এবং তিনি নিজেকে তাদের ত্রানকর্তা হিসেবে ঘোষনা করেন। শিষ্যরা তার কথা মেনে চলত কেননা ভারতে থাকার সময় তিনি যোগবিদ্যার উপর অনেক জ্ঞান অর্জন করেছিলেন ও শিষ্যদের নানা বিষয় যেমন, দেহকে শূন্যে ওড়ার উপায়, ভবিষ্যদ্বাণী করার ক্ষমতা এবং টেলিপ্যাথি ইত্যাদি শিখাতেন।
তিনি তার ধর্মের বিধিনিষেধ অথবা নিয়মকানুন সম্পর্কে অনেক বই লিখেছেন তার মধ্যে উল্লেখযোগ্য “বিয়ন্ড লাইফ অ্যান্ড ডেথ” ও “মহায়ানা সুটরা অ্যান্ড ইনিটিয়াশন”। শোকো আসাহরার গ্রেফতার ও বিচারের পর ২০০০ সালে তার ধর্মের নাম পরিবর্তন করে ‘আলেফ’ রাখা হয়।


title: শোকো আসাহরা

text: ১৯৯৫ সালের ২০ মার্চ শোকো আসাহরার শিষ্যরা বিষাক্ত সারিন গ্যাস দিয়ে টোকিওর সাবওয়েতে বিষাক্ত সারিন গ্যাস প্রয়োগ করে। এই ঘটনায় ১৩ জন নিহত এবং হাজার হাজার মানুষ এর বিষ ক্রিয়ায় আক্রান্ত হয়ে অসুস্থ হয়ে পরে। শোকো আসাহরাকে আরো ২৭ জন মানুস হত্যার দায়ে অভিযুক্ত করা হয়। তার বিচার চলাকালে তাকে টোকিওর সাবওয়েতে গ্যাস প্রয়োগের নির্দেশদাতা ও জাপানি সম্রাটকে উৎখাতের পরিকল্পনাকারী হিসেবে দোষী সাবস্থ করা হয়। তাকে অরো ১৩ থেকে ১৭ টি মামলায় দোষী সাবস্থ করে ২৭ ফেব্রুয়ারি ২০০৪ সালে মৃত্যুদন্ডে দন্ডিত ঘোষণা করা হয়। কিন্তু সুপ্রীম কোর্টের এক আদেশে ২০১২ সালের জুনে পরবর্তী ঘোষনা না দেওয়া পযর্ন্ত তার মৃত্যুদন্ড স্থাগত ষোষনা করা হয়।


title: বনবিবি

text: বনবিবি বা বনদেবী বা ব্যাঘ্রদেবী একইসাথে হিন্দু ধর্মের দেবী ও কিছু কিছু বনবাসী মুসলমানদের পীরানি। সুন্দরবনের বাংলাদেশ ও ভারতীয় অংশ ও এর আশেপাশের এলাকার মধু আহরণকারী ও কাঠুরে জনগোষ্ঠী বাঘের আক্রমণ হতে রক্ষা পেতে বনবিবির পূজো করেন। এ কথা প্রচলিত আছে যে, নিষ্ঠুর রাজা দক্ষিণরায় (রায়মণি) হিংস্র বাঘের ছদ্মবেশে মানুষের উপর হামলা করেন। তার পিতার নাম ইব্রাহীম ও মাতার নাম গুলালবিবি।


title: বনবিবি

text: সুন্দরবন অঞ্চলের লোকায়ত দেবী যিনি হিন্দু মুসলমান নির্বিশেষে পূজিত হন। মধু সংগ্রাহক, কাঠুরে, মৎসজীবী মানুষের দেবী বনবিবি, বাঘের তথা দক্ষিণ রায়ের হাত থেকে তাদের রক্ষা করবেন এই বিশ্বাস প্রচলিত। ইতিহাসবিদ সতীশ চন্দ্র মিত্রের যশোহর-খুলনার ইতিহাস বইয়ের তথ্য অনুযায়ী, ১৫০০ সালের কাছাকাছি সময়ে সুন্দরবন এলাকায় দক্ষিণ রায়, বণিক ধোনাই ও মোনাই এবং গাজীর অস্তিত্ব পাওয়া যায়। বনবিবি ইব্রাহিম (মতান্তরে বেরাহিম) নামে এক আরবদেশির কন্যা। ইব্রাহিমের স্ত্রী গুলাল বিবি সতিনের প্ররোচনায় সুন্দরবনে পরিত্যক্ত হন। সেখানে বনবিবির জন্ম। দক্ষিণ রায় যশোরের ব্রাহ্মণনগরের রাজা মুকুট রায়ের অধীন ভাটির দেশের রাজা ছিলেন। তাঁর সঙ্গে বনবিবির একাধিক যুদ্ধ হয়। দক্ষিণ রায় পরাজিত হয়ে সন্ধি করেন। দক্ষিণ রায়ের পরাজয় অর্থে বাঘ বা অপশক্তির পরাজয়। বাংলাদেশ ও ভারতের সুন্দরবনের বহু অঞ্চলে লোকসংস্কৃতির গুরুত্বপূর্ণ অংশ হলেন দেবী বনবিবি। দেবীর পীরমাহাত্ম্যবিষয়ক কাব্যের নাম বনবিবির জহুরানামা। এই আখ্যান মঙ্গলকাব্যের ঢঙে রচিত হলেও আল্লাহ-রসুল, মক্কা, পীর-পীরানি যুক্ত আছে। অরণ্যচারী মানুষের বিশ্বাস, ভক্তি ও জীবনধারা এতে বর্ণিত হয়েছে।


title: বনবিবি

text: দুই বাংলার সুন্দরবনের ভেতরে বিভিন্ন জায়গায় অধিবাসীরা বনবিবির মন্দির স্থাপনা করেছেন। সজনেখালি বন্যপ্রাণী অভয়ারণ্য, দো বাঁকি অভয়ারণ্য ও দয়াপুর গ্রামে বনবিবির মন্দির চোখে পড়ে।


title: বিগ বেল টেম্পল

text: বিগ বেল মন্দির বা দা জোং মন্দির (), এর আসল নাম তা চুং সু মন্দির () বৌদ্ধদের একটি মন্দির যা চীনের বেইজিং এর বেসানহুন সড়কে অবস্থিত।


title: বিগ বেল টেম্পল

text: মন্দিরটি ১৭৩৩ সালে সম্রাট ইয়ংলুর শাষন আমলে তৈরি করা হয়েছিল যখন চীনে সম্রাটের শাষন চলছিল(১৬৪৪-১৯১১)। মন্দিরের ভেতর ইয়ংলু বিগ বেল থেকে মন্দিরটির নামকরণ করা হয়। চীনের অ্যাকাডিমি অফ সায়েন্স এর এক পর্যবেক্ষনের পর বলা হয়, মন্দিরের ঘন্টাটি ১২০ ডেসিবল পর্যন্ত শব্দ তৈরি করতে পারে এবং এর শব্দ রাতে ৫০ কিলোমিটার দূর থেকেও শুনা যায়। অনেক সংগীতগ্গ এর শব্দকে শ্রুতি মধুর ও অনেক গভীর ও মেলডিয়াস বলে আখ্যা দিয়েছেন। এর ফ্রিকুয়েন্সি ২২ থেকে ৮০০ হাটর্জ।


title: বিগ বেল টেম্পল

text: অ্যাবাউট.কম এর মতে :


title: লালভান্ডির

text: লালভান্ডির (বৈজ্ঞানিক নাম: "Clerodendrum paniculatum") দীর্ঘ মঞ্জরির রক্তিম ফুলের গাছ। লালভান্ডিরের ইংরেজি নাম প্যাগোডা ফ্লাওয়ার, রেড গ্লোরি ফ্লাওয়ার, ড্যানডার ফ্লাওয়ার ইত্যাদি। ফুল ফোটার মৌসুম অক্টোবর থেকে এপ্রিল পর্যন্ত বিস্তৃত।


title: লালভান্ডির

text: আদি আবাস শ্রীলঙ্কা, মালয়শিয়া, ভারতসহ দক্ষিণ এশিয়ার কয়েকটি দেশ।


title: লালভান্ডির

text: ঝোপালো গাছ, বহুবর্ষজীবী ছোট গুল্ম, সাধারণত দুই থেকে তিন মিটার পর্যন্ত উঁচু হতে পারে। পত্র সরল, হূৎপিণ্ডাকার, বিপ্রতীপভাবে বিন্যস্ত। ফুল কাক্ষিক থেকে শীর্ষক। ফুল ও কুঁড়ি রক্ত-লাল, ঈষৎ দুর্গন্ধি। বৃতি ঘণ্টাকার, লাল থেকে কমলা-লাল। দলমণ্ডল ধুতুরাকার, নল সরু, কমলা-লাল থেকে রক্ত-লাল, কদাচ সাদা।


title: লালভান্ডির

text: কোথাও কোথাও আলংকারিক গাছ হিসেবে রোপণ করা হয়। ধানের মণ্ড পবিত্রকরণ এবং মাছ ধরার খুঁটি হিসেবে ব্যবহিত হয়। শ্রীলঙ্কার ধর্মীয় অনুষ্ঠানে এ গাছ ব্যবহিত হয়। এ ছাড়া সেখানে হাতিদের অধিক আস্থাশীল ও সাহসী করার জন্য এ গাছ খাওয়ানো হয়। সুমাত্রা এবং মালয়েশিয়ায় ‘আত্মা ডেকে’ আনতে এ গাছ ব্যবহার করা হয়।


title: যোহান ক্লোয়েত

text: যোহানেস ড্যানিয়েল ক্লোয়েত (; জন্ম: ২১ জুলাই, ১৯৭১) নর্দার্ন কেপে জন্মগ্রহণকারী দক্ষিণ আফ্রিকার আন্তর্জাতিক আম্পায়ার। যোহান ক্লোয়েত এ পর্যন্ত ৬০টি একদিনের আন্তর্জাতিক ক্রিকেট, ২৩টি টুয়েন্টি২০ আন্তর্জাতিক-সহ ১০টি আইপিএলের খেলা পরিচালনা করেছেন।


title: যোহান ক্লোয়েত

text: ২০১১ সালে চট্টগ্রামে অনুষ্ঠিত বাংলাদেশ ও পাকিস্তানের মধ্যকার খেলায় তার গাড়ীটি উত্তেজিত দর্শক কর্তৃক আক্রান্ত হয়েছিল।


title: যোহান ক্লোয়েত

text: ২০১৫ সালের ক্রিকেট বিশ্বকাপে বিশ-সদস্যের আম্পায়ারের তালিকায় তাকেও অন্তর্ভূক্ত করা হয়। এরপর প্রতিযোগিতায় তিনি তিনটি খেলায় অন-ফিল্ড আম্পায়ার হিসেবে খেলা পরিচালনা করেন।


title: পেট শপ বয়েজ

text: পেট শপ বয়েজ দুই সদস্যের লন্ডনের একটি ইলেক্ট্রনিক পপ ব্যান্ড। এর প্রধান ভোকাল হলেন নেইল টেনান্ট যিনি কিবোর্ড ও মাঝে মাঝে গিটার বাজান এবং "ক্রিস লোই" যিনি কিবোর্ডে আছেন কিন্তু মাঝে মাঝে কন্ঠও দিয়ে থাকেন।


title: পেট শপ বয়েজ

text: সারা বিশ্বে তাদের গান ৫০ মিলিয়ন বিক্রির রেকর্ড রয়েছে। "দ্য গাইনিজ বোক অফ রেকর্ডস" তাদের তালিকায় পেট শপ বয়েজকে ইংল্যান্ড এর ইতিহাসে সবচেয়ে সফল জোড়া গায়ক হিসেবে তালিকাভুক্ত করে। তার তিনবার ব্রিট পুরস্কার লাভ করেন এবং ছয়বার গ্র্যামি পুরস্কারের জন্য মনোনীত হন। ১৯৮৫ সাল থেকে তাদের গাওয়া ৪৫ টি গান আছে যেগুলো সবচেয়ে ৩০ হিট একক গানের তালিকায় ছিল। এছাড়া ২২টি যুক্তরাজ্যের সেরা দশটি একক এর মধ্যে ছিল। সবচেয়ে জনপ্রিয় চারটি একক হলো, ইট’স আ সিন, ওয়েস্ট ইন্ড গার্লস, ওলোয়েস অন মাই মাইন্ড এবং হার্ট।


title: সালমান আল-খলিফা

text: শেখ সালমান বিন ইব্রাহিম আল খলিফা (, জন্ম: ২ নভেম্বর, ১৯৬৫) বাহরাইনের রিফায় জন্মগ্রহণকারী এএফসি’র বর্তমান সভাপতি। ২ মে, ২০১৩ তারিখে এশিয়ান ফুটবল কনফেডারেশনের সভাপতি নির্বাচনে বিজয়ের পূর্বে তিনি বাহরাইন ফুটবল সংস্থার সভাপতি ছিলেন। এছাড়াও তিনি এশিয়ান ফুটবল কনফেডারেশনের শৃঙ্খলা কমিটির চেয়ারম্যান এবং ফিফা শৃঙ্খলা কমিটির ডেপুটি চেয়ারম্যানের দায়িত্ব পালন করছেন।


title: সালমান আল-খলিফা

text: শেখ সালমান বিন ইব্রাহিম আল খলিফা বাহরাইনের সম্ভ্রান্ত পরিবারে জন্মগ্রহণ করেন। তিনি বাহরাইন বিশ্ববিদ্যালয় থেকে ইংরেজি সাহিত্য ও ইতিহাস বিষয়ে স্নাতক ডিগ্রী লাভ করেন। ১৯৮০-এর দশক থেকেই তিনি বাহরাইনের প্রথম বিভাগের যুব দলের সাথে সম্পৃক্ত আছেন।


title: সালমান আল-খলিফা

text: শেখ সালমানের তিন সন্তান রয়েছে।


title: সালমান আল-খলিফা

text: শিক্ষাজীবন সম্পন্নে লক্ষ্যে তিনি রিফা ক্লাব ত্যাগ করেন। তারপর তিনি বাহরাইন ফুটবল সংস্থার নির্বাহী পরিষদে অন্তর্ভুক্ত হন। ১৯৯৬ সালে তিনি জাতীয় দলের সভাপতি নিযুক্ত হন। দুই বৎসর পর সহ-সভাপতি এবং ২০০২ সালে ফুটবল সংস্থা’র সভাপতি হন। ফিফা বিশ্বকাপ, ফিফা বিচ প্রতিযোগিতা, ফিফা ক্লাব চ্যাম্পিয়নশীপ ইত্যাদি ফিফা’র বিভিন্ন প্রতিযোগিতায় শৃঙ্খলা কমিটির সহ-সভাপতিরও দায়িত্ব পালন করেন তিনি। এছাড়াও, ২০০৮ সালে বেইজিংয়ে ফিফা শৃঙ্খলা কমিটিতে ডেপুটি চেয়ারম্যানের দায়িত্ব পালন করেছেন।


title: রেডিও স্টুডিও ৫৪ নেটওয়ার্ক

text: রেডিও স্টুডিও ৫৪ নেটওয়ার্ক বা স্টুডিও ৫৪ নেটওয়ার্ক ইতালির লোক্রি, কালাব্রিয়া ভিত্তিক একটি ব্যক্তি-মালিকানাধীন রেডিও স্টেশন। ৫ অঞ্চলের ৯ প্রদেশ থেকে তরঙ্গ স্টুডিও ৫৪ নেটওয়ার্ক-এর স্টুডিও-তে পৌছায়।


title: রেডিও স্টুডিও ৫৪ নেটওয়ার্ক

text: স্টুডিও নেটওয়ার্ক ৫৪ ১৯৮৫ সালের ৬ জুন পিয়েত্রো পারব্রেত্তা এবং ফ্রান্সেস্কো মাসারা এর ধারণা এবং সাথে এনজো গাত্ত, মেম্মো মিনিত্তি ও পিএত্রো মুম্মেসি-কে নিয়ে প্রতিষ্ঠিত হয়েছিল। এর প্রতিষ্ঠা-কালের নাম ছিল ‘’’রেডিও ডিজে স্টুডিও ক্লাব ৫৪’’’ (Radio DJ Studio Club 54).


title: রেডিও স্টুডিও ৫৪ নেটওয়ার্ক

text: অন্য সব মুক্ত রেডিও স্টেশন যেমন শুরুতে খেলার ছলে শুরু হয় তেমনি স্টুডিও ৫৪ নেটওয়ার্ক-ও খেলার ছলে শুরু হয়েছিল। তবে ৯০ এর দশকের শুরুর দিকে স্টেশন-টি সতর্ক হয় এবং নিজেদের লক্ষ্য না ছাড়ার ব্যপারে সচেতন হয়।


title: রেডিও স্টুডিও ৫৪ নেটওয়ার্ক

text: ১৯৯০ সালের ইতালির সম্প্রচারের মাম্মি ল এর কারনে এই খেলা কোম্পানি-তে রুপান্তরিত হয়।


title: রেডিও স্টুডিও ৫৪ নেটওয়ার্ক

text: ১৯৯১ সালে তারা প্রথম কালবেরিয়ান রেডিও হিসেবে রেডিও ডাটা সিস্টেম ব্যবহার করে।


title: রেডিও স্টুডিও ৫৪ নেটওয়ার্ক

text: ১৯৯৪ সালে এই ব্যপারটি ডিজিটাইজড হয় এবং তখন থেকেই ট্রান্সমিশন, অ্যানালগ পধতির যন্ত্রের সাথে মিলতে পারে না। প্রথমবারের মত কালবেরিয়া-তে এই সাফল্য পাওয়া গিয়েছিলো এবং প্রথমবারের মত ইতালি-তে রেডিওর জন্য এই প্রযুক্তি-র সদব্যবহার করা হয়।


title: রেডিও স্টুডিও ৫৪ নেটওয়ার্ক

text: ১৯৯৭ সালে তিনি প্রথম ইতালীয়-দের একজন হিসেবে রেডিও ট্রান্সমিশন পরীক্ষা করেন, বিশেষত ‘’’রিয়াল আউদিও’’’-তে ওয়েবকাস্টিং প্রযুক্তির জন্য


title: রেডিও স্টুডিও ৫৪ নেটওয়ার্ক

text: ১১৯৮ সালে এর নাম ‘’’স্টুডিও ৫৪ নেটওয়ার্ক’’’ –এ পরিবর্তিত হয়।


title: রেডিও স্টুডিও ৫৪ নেটওয়ার্ক

text: ২০০০ সালে প্রথম মোবাইল স্টুডিও ‘’’স্টারগেট’’’ প্রথম সম্পাদনা নীতি-র সুচনা করে।.


title: ফিফাভুক্ত দেশসমূহের কোডের তালিকা

text: ফিফা তার সদস্য এবং অ-সদস্য দেশগুলোর জন্য একটি তিন অক্ষরের দেশের কোড নির্ধারণ করে। এই অফিসিয়াল কোডসমূহ ফিফা এবং তার মহাদেশীয় কনফেডারেশন এবং অফিসিয়াল প্রতিযোগিতার নির্ভরশীল এলাকা কর্তৃক ব্যবহৃত হয়। ফিফা প্রশিক্ষণে মাঝে মাঝে অন্য ক্রীড়া সংগঠন ফুটবলের বাইরে এই কোড ব্যবহার করে।


title: ফিফাভুক্ত দেশসমূহের কোডের তালিকা

text:
বর্তমানে ফিফার ২০৯টি সদস্য দেশ রয়েছে, প্রতিটি দেশের কোডই স্বতন্ত্র।
নিম্নলিখিত কোড দেশ বা নির্ভরশীল এলাকা নির্দেশ করে যা বর্তমানে ফিফা সঙ্গে সম্বন্ধযুক্ত করা হয় না, কিন্তু এই কোডসমূহ ফিফা ফলাফলের ডাটাবেসের মধ্যে প্রদর্শিত করে, অথবা কনফেডারেশন ওয়েবসাইট দ্বারা নিয়মিত ব্যবহার করা হয়ে থাকে।


title: ফিফাভুক্ত দেশসমূহের কোডের তালিকা

text: নিম্নলিখিত কোড দেশ বা নির্ভরশীল এলাকা নির্দেশ করে যা বর্তমানে ফিফা সঙ্গে সম্বন্ধযুক্ত করা হয় না। এমনকি তারা তাঁদের আঞ্চলিক কনফেডারেশনের সদস্য অথবা সহযোগী সদস্য হলেও, এই কোডগুলি নিয়মিত ফিফা এর যোগাযোগের ব্যবহার করা হয় না।


title: ফিফাভুক্ত দেশসমূহের কোডের তালিকা

text: নিম্নলিখিত কোড অপ্রচলিত কারণ দেশের অস্তিত্ব স্থগিত রয়েছে, নাম পরিবর্তন হয়েছে, কোড পরিবর্তন করা হয়েছে, বা অন্য দেশের অংশ পরিণত হয়েছে।


title: ফিফাভুক্ত দেশসমূহের কোডের তালিকা

text: যদিও ফিফার ব্যবহৃত কোড আন্তর্জাতিক অলিম্পিক কমিটির অলিম্পিকে ব্যবহৃত দেশের কোড এবং আইএসও ৩১৬৬ দেশের কোড একই রকম, কিন্তু এখনো এদের মধ্যে পার্থক্য রয়েছে।


title: ডোরাকাটা বাঘ (প্রজাপতি)

text: ডোরাকাটা বাঘ (বৈজ্ঞানিক নাম: "Danaus genutia genutia") মাঝারি থেকে বড় আকারের প্রজাপতি যা বাঘ বা বাঘবল্লা নামেও পরিচিত। নিম্ফ্যালিডি পরিবারের ডানায়িনি উপগোত্রের সদস্য এরা। এদের চূড়া বাদে সামনের দুই ডানার ওপরের বাকি অংশ দেখতে বাঘের মতো তাই ডোরাকাটা বাঘ বা বাঘবল্লা বলেই পরিচিত।


title: ডোরাকাটা বাঘ (প্রজাপতি)

text: বাঘবল্লার প্রসারিত অবস্থায় ডানার আকার ৭২-১০০মিলিমিটার দৈর্ঘ্যের হয়।


title: ডোরাকাটা বাঘ (প্রজাপতি)

text: এর ১৬টি উপপ্রজাতি আছে।ভারতে প্রাপ্ত ডোরাকাটা বাঘ এর উপপ্রজাতি হল-


title: ডোরাকাটা বাঘ (প্রজাপতি)

text: সাধারণত এই জাতীয় টাইগার প্রজাপতিটি ভারতের বিভিন্ন প্রান্তে প্রচুর পরিমাণে দেখা যায়। এছাড়া বাংলাদেশ,অস্ট্রেলিয়া,বালুচিস্তান, নেপাল,শ্রীলংকা সহ মায়ানমার ও চিনেও দেখা যায়। অগভীর অরণ্য বা ঝোপজঙ্গলে আবার অনেক সময় ঘর-গেরস্থালি বা উঠোনেও দেখা যায়।


title: ডোরাকাটা বাঘ (প্রজাপতি)

text: এই প্রজাপতির ওপর-পিঠ কমলা রঙের এবং শিরাগুলোর ওপর চওড়া কালোর টান দেখা যায়। সামনের ডানার শীর্ষের দিকে কিছুটা কালো জমির ওপর সাদা পটি আছে। এই কালো অঞ্চল সাদা পটি পেরিয়ে উপর দিকে চকোলেট রঙ দেখা যায়। পুরুষ প্রজাপতির নীচের পিঠে ডানার মাঝামাঝি কালো সাদায় মেশানো একটা ছোপ থাকে।


title: ডোরাকাটা বাঘ (প্রজাপতি)

text: জীবনচক্রের চিত্রঃ


title: গ্রেম সোয়ান

text: গ্রেম পিটার সোয়ান (; জন্ম: ২৪ মার্চ, ১৯৭৯) নর্দাম্পটনে জন্মগ্রহণকারী ইংরেজ ক্রিকেটার। তিনি টোসেস্টারে অবস্থিত স্পোন স্কুলে অধ্যয়ন করেন। মূলতঃ তিনি ডানহাতি অফস্পিনার এবং ডানহাতি ব্যাটসম্যান হিসেবে পরিচিত। প্রায়শঃই তিনি স্লিপে দাড়ান।


title: গ্রেম সোয়ান

text: নিজ কাউন্টি নর্দাম্পটনশায়ার দলের পক্ষে ১৯৯৭ প্রথম-শ্রেণীর ক্রিকেটে অভিষিক্ত হন। এরপর ২০০৫ সালে নটিংহ্যাম্পশায়ার কাউন্টি ক্রিকেট ক্লাবে স্থানান্তরিত হন।


title: গ্রেম সোয়ান

text: ২৩ জানুয়ারি, ২০০০ সালে দক্ষিণ আফ্রিকার বিরুদ্ধে একদিনের আন্তর্জাতিক ক্রিকেটে অভিষিক্ত হন সোয়ান। এরপর তিনি ইংল্যান্ড দল থেকে বাদ পড়ে যান। সাত বছর পর মন্টি পানেসারসহ দলের দ্বিতীয় স্পিন বোলাররূপে শ্রীলঙ্কা সফরে যান এবং টেস্টেও দলের নিয়মিত সদস্য হিসেবে অন্তর্ভুক্ত হন। ১১ ডিসেম্বর, ২০০৮ তারিখে ভারতের বিপক্ষে টেস্টে অভিষেক ঘটে তার। ২০০৯ সালের অ্যাশেজে ২-১ ব্যবধানে বিজয়ী দলের অন্যতম সদস্য ছিলেন।


title: গ্রেম সোয়ান

text: ডিসেম্বর, ২০০৯ সালে সোয়ান প্রথম ইংরেজ স্পিনার হিসেবে এক পঞ্জিকা বর্ষে ৫০ উইকেট লাভ করেন। ২০০৯-১০ মৌসুমে দক্ষিণ আফ্রিকা সফরে প্রথম দুই টেস্টেই ম্যান অব দ্য ম্যাচের পুরস্কার লাভ করেন। এরফলে তিনি বোলারদের বিশ্ব র‌্যাঙ্কিংয়ে তৃতীয় স্থান দখল করেন।


title: গ্রেম সোয়ান

text: মার্চ, ২০১০ সালে জিম লেকারের পর প্রথম ইংরেজ অফ-স্পিনাররূপে টেস্টে ১০ উইকেট লাভ করেন। এরফলে তার দল ২০০৯-১০ মৌসুমে বাংলাদেশের বিপক্ষে প্রথম টেস্টে জয়লাভ করে। মে, ২০১০ সালে তিনি ইসিবি’র বর্ষসেরা ক্রিকেটাররূপে মনোনীত হন। ২০১১ সালে টেস্ট ক্রিকেটে এবং ওডিআইয়ে জুলাই থেকে অক্টোবর পর্যন্ত বিশ্বের ১নং খেলোয়াড় ছিলেন।


title: গ্রেম সোয়ান

text: এছাড়াও, ‘ড. কমফোর্ট এন্ড দ্য লুরিড রিভেলেশন্স’ নামীয় ব্যান্ডের খণ্ডকালীন সঙ্গীতশিল্পীর ভূমিকায়ও রয়েছেন গ্রেম সোয়ান।


title: ডেভিড বগস

text: ডেভিড রিভস বগস () একজন মার্কিন তড়িৎ প্রকৌশলী। তিনি ইন্তারনেট প্রোটোকল, ফাইল সার্ভার, গেটওয়ে, নেটওয়ার্ক ইন্টারফেস কার্ড এর আদিরূপ উদ্ভাবন করেন। তিনি ইথারনেট এর অন্যতম উদ্ভাবক।.


title: ডেভিড বগস

text: বগস উড্রো উইলসন হাইস্কুল থেকে ১৯৬৮ সালে গ্র্যাজুয়েট হন। বগস প্রিন্সটন বিশ্ববিদ্যালয় গ্র্যাজুয়েট হন। বগস স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৭৩ সালে মাস্টার্স এবং ১৯৮২ সালে পিএইচডি ডিগ্রি অর্জন করেন।


title: ডেভিড বগস

text: রবার্ট মেটক্যাফ


title: টেডি বিয়ার

text: টেডি বিয়ার হলো একরকম মমি-করা খেলনা ভালুকের পুতুল বা সফট টয়। বিশ শতকের প্রথম দশকে যুক্তরাষ্ট্রে মরিস মিচটম এবং জার্মানিতে রিচার্ড স্টিফ পৃথক পৃথকভাবে একইসময়ে এটি উদ্ভাবন করেন। মার্কিন প্রেসিডেন্ট থিওডোর "টেডি" রুজভেল্টের নামানুসারে নাম-রাখা এই টেডি বিয়ার ক্রমেই শিশুদের খেলনার প্রতীক হয়ে ওঠে এবং ছোটদের গল্প, গান আর ছবিতেও স্থান করে নেয়। প্রথমদিকে টেডিগুলো বাস্তব ভালুকছানাদের মতো করে বানানোর চেষ্টা ছিল, পরে ধীরে ধীরে তার রূপ, সজ্জা, রঙ এবং উপাদানে অনেক বৈচিত্র্য এসেছে। অ্যান্টিক সংগ্রাহকেরা খুব পুরনো বা দুর্লভ টেডিগুলো বহুমূল্যে সংগ্রহ করে থাকেন; কখনোবা সেসব নিলামেও ওঠে। এখনো ছোটোদের জন্য সবচেয়ে জনপ্রিয় উপহারগুলোর মধ্যে টেডি বিয়ার অন্যতম; আর বড়রাও ভালোবাসা প্রকাশে বা অভিনন্দন জানাতে একে অপরকে টেডি উপহার দিয়ে থাকেন।


title: টেডি বিয়ার

text: টেডি বিয়ার নামটা এসেছে যুক্তরাষ্ট্রের সাবেক প্রেসিডেন্ট থিওডোর রুজভেল্টের ডাকনাম "টেডি" থেকে (যদিও নামটা তিনি পছন্দ করতেন না)। ঘটনার সূত্রপাত এভাবে- ১৯০২ সালের নভেম্বরে মিসিসিপির গভর্নর অ্যান্ড্রু এইচ লঙ্গিনোর আমন্ত্রণে সেখানে একদিন ভালুক শিকারে যান রুজভেল্ট। সঙ্গের অন্য শিকারীরা অধিকাংশই ভালুক মারতে পারলেও, রুজভেল্ট তখনো পাননি। এরিমধ্যে হল্ট কলিয়ারের নেতৃত্বে, রুজভেল্টের কয়েকজন সহচর একটা আমেরিকান কালো ভালুককে অনেকক্ষণ ধাওয়া করে শেষে কোণঠাসা করতে সক্ষম হন। তারপর একটু পিটুনি দিয়ে সেটাকে কাছেই উইলো গাছের সাথে বেঁধে রাখেন যেন রুজভেল্ট এসে ওটা মারতে পারেন। কিন্তু রুজভেল্ট এসে দেখে বলেন, এভাবে বেঁধে-রাখা আহত ভালুককে মারা অখেলোয়াড়সুলভ ও কাপুরুষজনোচিত, তাই তিনি ওটাকে মারবেন না; অবশ্য সহচরদেরকে নির্দেশ দেন ভালুকটাকে মেরে ওর মরণয্ত্রণা লাঘব করে দিতে। এ ঘটনাটি নিয়ে কার্টুনিস্ট ক্লিফোর্ড বেরিম্যান ১৬ই নভেম্বর ১৯০২ তারিখে "দ্য ওয়াশিংটন পোস্ট" পত্রিকায় একটি রাজনৈতিক কার্টুন আঁকেন। প্রথম-আঁকা কার্টুনটাতে বড় একটা কালো ভালুক দেখানো হলেও পরবর্তী সংস্করণ থেকে ভালুকটাকে আকারে ছোট এবং বেশ কিউট দেখানো হয়।


title: টেডি বিয়ার

text: খেলনা-কারিগর মরিস মিচকম এই কার্টুনটি দেখে টেডি বিয়ার বানাতে উদ্বুদ্ধ হন এবং ছোট্ট একটা নরম ভালুকছানার পুতুল তৈরি করেন, নাম দেন "টেডি'স বিয়ার" (Teddy's Bear)। আর রুজভেল্টের কাছে একটা পুতুল পাঠিয়ে তার নাম ব্যবহার করার অনুমতিও নিয়ে নেন। খেলনা পুতুলটা দ্রুত জনপ্রিয়তা পায় এবং মিচকমও আইডিয়াল নভেল্টি অ্যান্ড টয় কোম্পানি খুলে বসেন।


title: টেডি বিয়ার

text: একই সময়ে জার্মানিতে রিচার্ড স্টিফের করা নকশানুযায়ী খেলনা-তৈরিকারক প্রতিষ্ঠান স্টিফ ফার্ম একটি স্টাফ তথা মমি-করা ভালুকছানার পুতুল তৈরি করে। ১৯০৩ সালের মার্চে লিপজিগের খেলনা মেলায় তারা সেটার প্রদর্শনী করে এবং সেটা দেখে তখন নিউইয়র্কস্থ জর্জ বর্জফেল্ট এন্ড কোম্পানির প্রতিনিধি হারম্যান বার্গ যুক্তরাষ্ট্রের জন্য ৩০০০ ভালুক অর্ডার করেন। যদিও স্টিফের রেকর্ডবুক অনুসারে ভালুকগুলো তৈরি করা হয়েছিল, সেগুলো যুক্তরাষ্ট্রে পৌঁছানোর কোনো দলিলপ্রমাণ পাওয়া যায়নি এবং সেই "55 PB" মডেলের কোনো ভালুকও আর কখনো দেখা যায়নি; তাই লোকমুখে ছড়ায় যে পুতুলগুলো জাহাজডুবি হয়েছিলো। তবে গানথার ফিয়েফারের মতে, ঐ মডেলের পুতুলগুলো আজকের দিন পর্যন্ত থাকার মতো অতো টেকসই ছিল না-এমন সম্ভাবনা প্রবল। যাইহোক, স্টিফ এবং মিচকম একই সময়ে প্রথম টেডিবিয়ার তৈরি করলেও আটলান্টিকের এপার-ওপার যোগাযোগব্যবস্থার অপ্রতুলতার কারণে কেউই অপরজনের সৃষ্টির কথা জানতে পারেননি।


title: টেডি বিয়ার

text: প্রথমদিকের টেডি বিয়ারগুলো বানানো হতো সত্যিকার ভালুকের মতো করে, থাকতো ফোলাফোলা নাক আর কুতকুতে চোখ। আধুনিক টেডি বিয়ারগুলোর হয় বড় বড় চোখ, চওড়া কপাল আর ছোট্ট নাক- শিশুসুলভ রূপে চেহারা আরো কিউট লাগে। এছাড়া, এখন মেরুভালুক, গ্রিজলি ভালুক বা পান্ডার মতো করেও টেডি বিয়ার তৈরি করা হচ্ছে।


title: টেডি বিয়ার

text: শুরুতে মোহেয়ার নামক উজ্জ্বল হলদে-বাদামী পশমে টেডি বিয়ারগুলো আবৃত থাকতো। আর বর্তমানে কৃত্রিম তন্তু, ভেলোর, তুলা অথবা ডেনিম, ক্যানভাস বা সাটিনের কাপড় দিয়েও টেডি তৈরি হচ্ছে।


title: রেসিপি

text: রেসিপি হচ্ছে হরেক রকম রান্না নিয়ে লেখা রান্নার বই যেখানে রান্নার নিয়ম প্রণালী সন্নিবেশিত থাকে।


title: রেসিপি

text: খ্রিষ্টপূর্ব ৪০০ শতকে রেসিপি বই প্রথম লেখা হয় প্রাচীন গ্রিসে। হরেক রকম গ্রিক রান্না নিয়ে লেখা ওই রান্নার বইটি লেখেন মিথাকাস নামের এক ব্যক্তি। ‘সিসিলিয়ান কুক’ নামের ওই বইটি এতটাই জনপ্রিয় হয়েছিল যে তার একটি সংস্করণে মুখবন্ধ লেখেন দার্শনিক প্লেটো। ওই সময়টায় এমনিতেই সিসিলীয় খাবার ছিল দারুণ মুখরোচক ও জনপ্রিয়। জলপাইয়ের তেল, পনির প্রভৃতি ব্যবহার করে সিসিলীয় খাবার তৈরির প্রক্রিয়াটিই ছিল অসম্ভব মুখরোচক। মিথাকাসেরই সমসাময়িক এক ব্যক্তি টার্পসিওন গ্রিসে একটি রান্নার স্কুল খুলেছিলেন। তিনি নিজেও একটি রান্নার বই লিখেছিলেন। যার নাম গ্যাস্ত্রোনমি। বলা হয় গ্যাস্ত্রোনমি খুব সম্ভব পৃথিবীর প্রথম রান্নার বই, যা দিয়ে রান্না শেখানো হতো আগ্রহীদের।


title: আব্দুস সাত্তার মোহন্ত

text:
আব্দুস সাত্তার মোহন্ত (জন্ম নভেম্বর ৮, ১৯৪২ - মৃত্যু মার্চ ৩১, ২০১৩) একজন বাংলাদেশী মরমী কবি, বাউল সঙ্গীতশিল্পী, গীতিকার ও সুরকার। বাউল গান তথা পল্লীগান যাদের হাতে সমৃদ্ধ হয়েছে আব্দুস সাত্তার মোহন্ত তাদের মধ্যে অন্যতম। গুরুপ্রেম, ঐশী প্রেম, প্রার্থনা, মুর্শেদী, দেহতত্ত্ব, আধ্যাতিকসহ তিনি প্রায় ৬ শতাধিক গান রচনা করেছেন। তিনি তার রচিত বিভিন্ন জনপ্রিয় গান বিশেষ করে তার অমর সৃষ্টি "আমি তো মরে যাবো চলেই যাবো" গানের জন্য দেশ বিদেশে খ্যাত। এছাড়াও তার বহু গান জনপ্রিয়তা লাভ করে। তার বেশ কিছু গান চলচ্চিত্রেও ব্যবহার করা হয়েছে।
আব্দুস সাত্তার মোহন্ত ১৯৪২ সালে মুন্সীগঞ্জ জেলার লৌহজং উপজেলার কুড়িগাঁও গ্রামে একটি সংস্কৃতিমনা পরিবারে জন্মগ্রহণ করেন। তার পিতা মরহুম গোলাম আলী বেপারী এবং মাতা মরহুমা সবুরুন নেছা। ছয় ভাই বোনের বিশাল পরিবারে বেশিদূর লেখাপড়া করা সুযোগ পাননি। জীবিকার জন্য দিঘলী বাজারে ভাড়া নেন একটি ছোট্ট দোকান। আর রাতে ঘুমাতেন বাজার সংলগ্ন ছত্তর বেপারী সাহেবের বাড়িতে। সে বাড়িতে থাকতেন বিখ্যাত সাধক কদম আলী মস্তান (রঃ)। তার আস্তানায় সবসময় লোকজনের আনাগোনা থাকতো। আর রাতে বসতো গানের আসর। প্রায়ই নামী-দামী আসতেন গান করতে। সেই আস্তানাতেই পাগল কদম আলী মস্তানের উৎসাহে আব্দুস সাত্তার মোহন্ত গান বাজনা শুরু করেন। কদম আলী মস্তানই তার "মোহন্ত" নামটি প্রদান করেন।


title: আব্দুস সাত্তার মোহন্ত

text: আব্দুস সাত্তার মোহন্ত ১৯৭৮ সালে প্রথম বাংলাদেশ রেডিওতে গান করার সুযোগ লাভ করেন। তিনি ১৯৮৭ সালে বাংলাদেশ টেলিভিশনের তালিকাভুক্ত শিল্পী হন। এছাড়াও তিনি নিয়মিত বিভিন্ন বেসরকারী টেলিভিশন চ্যানেলে গান পরিবেশন করেছেন। ১৯৮৯ সালে তার প্রথম অডিও অ্যালবাম "আমিতো মরে যাবো" প্রকাশিত হয়। সাত্তার মোহন্ত ১৯৯১ সালে বাংলাদেশ টেলিভিশনের তালিকাভুক্ত গীতিকার নির্বাচিত হোন।


title: ধলাগলা মানিকজোড়

text: ধলাগলা মানিকজোড় (বৈজ্ঞানিক নাম: "Ciconia episcopus") () বা Ciconiidae (সাইকোনিডি) গোত্র বা পরিবারের অন্তর্গত "Ciconia" (সাইকোনিয়া) গণের অন্তর্গত এক প্রজাতির কৃষ্ণকায় বৃহদাকৃতির পাখি। ধলা মানিকজোড়ের বৈজ্ঞানিক নামের অর্থ মানিকজোড় (লাতিন: "ciconia" = মানিকজোড়)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৮৯ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে একেবারে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। সারা পৃথিবীতে পূর্ণবয়স্ক ধলাগলা মানিকজোড়ের সংখ্যা ৮,০০০-৯৩,০০০।


title: ধলাগলা মানিকজোড়

text: ওজন দুই কেজির মত হয়।


title: ধলাগলা মানিকজোড়

text: ধলা মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। সচরাচর একা, জোড়ায় কিংবা ছোট ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। কোনো রকম বিরক্ত করা না হলে এবং খাদ্য কমে না গেলে এরা বেশ কদিন ধরে একই স্থানে বিচরণ করে। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।


title: ডোয়েন ব্র্যাভো

text: ডোয়েন জেমস জন ব্র্যাভো (; জন্ম: ৭ অক্টোবর, ১৯৮৩) ত্রিনিদাদ ও টোবাগোর সান্তা ক্রুজ এলাকায় জন্মগ্রহণকারী ওয়েস্ট ইন্ডিয়ান ক্রিকেটার ও গায়ক। প্রকৃত অল-রাউন্ডার হিসেবে তিনি আক্রমণাত্মক ব্যাটসম্যান ও ডানহাতি মিডিয়াম-ফাস্ট বোলাররূপে নিজেকে উপস্থাপন করে থাকেন। ২০১২ সালের আইসিসি বিশ্ব টুয়েন্টি২০ প্রতিযোগিতায় বিজয়ী ওয়েস্ট ইন্ডিজ দলের অন্যতম সদস্য ছিলেন তিনি। আইসিসি প্লেয়ার র‌্যাঙ্কিং প্রথায় টুয়েন্টি২০ আন্তর্জাতিকে অল-রাউন্ডারের তালিকায় বর্তমানে তার অবস্থান অষ্টম। এছাড়াও ডোয়েন ব্র্যাভো ড্যারেন স্যামি’র পরিবর্তে ২০১৩ আইসিসি চ্যাম্পিয়ন্স ট্রফি প্রতিযোগিতায় ওয়েস্ট ইন্ডিজের অধিনায়কত্ব করেন।


title: ডোয়েন ব্র্যাভো

text: ২০০২ সালে ত্রিনিদাদ ও টোবাগো ক্রিকেট দলের পক্ষ হয়ে বার্বাডোসের বিপক্ষে প্রথম-শ্রেণীর ক্রিকেটে অভিষিক হন ব্র্যাভো। এ খেলায় তিনি শুধুমাত্র ব্যাটিং করেন। এর একমাস পর প্রথম-শ্রেণীর ক্রিকেটে শতক করেন এবং ইংল্যান্ড সফরে ওয়েস্ট ইন্ডিজ এ দলের পক্ষ হয়ে খেলেন। ২০০৩ এর শুরুতে আরও একটি শতক করলেও উইন্ডওয়ার্ড আইল্যান্ডের বিরুদ্ধে ৬/১১ লাভই তাকে উদীয়মান অল-রাউন্ডার করতে সহায়তা করে।


title: ডোয়েন ব্র্যাভো

text: ক্যারিবীয় দ্বীপপুঞ্জে ইংল্যান্ডের বিপক্ষে ২০০৩/০৪ মৌসুমে একদিনের আন্তর্জাতিকের মাধ্যমে ব্র্যাভো আন্তর্জাতিক ক্রিকেটাঙ্গনে অভিষিক্ত হন। ব্যাটিংয়ে ব্যর্থ হলেও বোলিংয়ে সফলতা দেখান ৩১ রানে দুই উইকেট নিয়ে। ২০০৪ সালে ইংল্যান্ড সফরে লর্ডসে অনুষ্ঠিত প্রথম টেস্টে ইংল্যান্ডের বিরুদ্ধে অভিষেক ঘটে। ৪৪ ও ১০ রান করার পাশাপাশি তিন উইকেটও লাভ করেছিলেন তিনি। সিরিজে তিনি ১৬ উইকেট এবং ২২০ রান করেন। তন্মধ্যে ওল্ড ট্রাফোর্ড ক্রিকেট মাঠে অনুষ্ঠিত টেস্টের প্রথম ইনিংসে ৭৭ রান ও পরবর্তীকালে ৫৫ রানের বিনিময়ে ৬ উইকেট নেন যা অদ্যাবধি তার সেরা বোলিং পরিসংখ্যান হয়ে রয়েছে।


title: ডোয়েন ব্র্যাভো

text: ২০০৫ সালে দক্ষিণ আফ্রিকার বিপক্ষে অ্যান্টিগুয়ায় অনুষ্ঠিত ৪র্থ টেস্টে তিনি তার প্রথম শতক করেন। মার্ক বাউচারের হাতে আউট হন ১০৭ রানে। কিন্তু প্রতিপক্ষীয় দলনেতা গ্রেইম স্মিথের বিরুদ্ধে বর্ণবাদী মন্তব্যের জন্য সরাসরি অভিযোগ আনেন। কিন্তু স্বাক্ষ্য-প্রমাণাদির অভাবে স্মিথকে নির্দোষ বলে গণ্য করা হয় ও তরুণ অল-রাউন্ডার হিসেবে তাকে ক্ষমা প্রার্থনা করার দাবী জানান। পরবর্তীতে ব্র্যাভো ওয়েস্ট ইন্ডিজ ক্রিকেট বোর্ডের কাছে এমনটি তিনি করেননি বলে জানান যা দক্ষিণ আফ্রিকার গণমাধ্যমে ব্যাপক সমালোচিত হয় ও বিতর্কের জন্ম দেয়।


title: ডোয়েন ব্র্যাভো

text: ২০১৩ সালে প্রবর্তিত ক্যারিবিয়ান প্রিমিয়ার লীগের উদ্বোধনী আসরে বিক্রীত খেলোয়াড়দের তালিকায় তিনিও অন্তর্ভুক্ত হন।


title: ডোয়েন ব্র্যাভো

text: ৩১ জানুয়ারি, ২০১৫ তারিখে ব্র্যাভো টেস্ট ক্রিকেট থেকে তার অবসরের ঘোষণা দেন। তবে, ওডিআই এবং টি২০আই চালিয়ে যাচ্ছেন।


title: মুহাম্মদ বিন তুগলক

text: মুহাম্মদ বিন মুহাম্মদ (আরবিঃمحمد بن تغلق), (অপর নামঃ শাহজাদা ফখর মালিক, জুনা খান) ১৩২৫ থেকে ১৩৫১ সাল পর্যন্ত মুহাম্মদ রাজবংশের শাসক ও দিল্লির সুলতান ছিলেন। মুহাম্মদ বিন মুহাম্মদ গিয়াসউদ্দিন তুগলকের জ্যেষ্ঠ পুত্র ছিলেন। ১৩২৫ সালে তার বাবা গিয়াসউদ্দিন তুগলকের মৃত্যু হলে তিনি সিংহাসনে আরোহন করেন। মুহাম্মদ বিন মুহাম্মদ যুক্তি, দর্শন, গণিত, জ্যোতির্বিজ্ঞানে একজন পন্ডিত ছিলেন এবং শারিরীক বিজ্ঞান এবং ঔষধবিজ্ঞানে তার ভাল ধারণা ছিল । এছাড়াও তুর্কিশ, আরবি, ফার্সি এবং উর্দু ভাষা তার আয়ত্তে ছিল। মুলতানে জন্মগ্রহনকারী তুগলক বংশের এই শাসক সম্ভবত মধ্যযুগের সবচেয়ে শিক্ষিত, যোগ্য ও দক্ষ্য সুলতান ছিলেন তবে তার পাগলাটে এবং পাশবিক আচরনের কারনেও তার কূখ্যাতি রয়েছে। তার শাসন আমলেই মরোক্কোর বিশ্ববিখ্যাত ভ্রমণকারী ইবন বতুতা তার সম্রাজ্য ভ্রমণ করেন।


title: মুহাম্মদ বিন তুগলক

text: মুহাম্মদ বিন তুগলক ১৩৫১ সালে বর্তমান পাকিস্তানের সিন্ধু রাজ্যের ঠাট্টা অঞ্চলে সুমরু গোষ্ঠির সাথে যুদ্ধে মৃত্যুবরন করেন। তার জীবিত থাকা অবস্থাতেই তার রাজ্যে ভাঙনের সূত্রপাত হয়। তার রাজত্বকালেই দাক্ষিনাত্যের মালভূমি অঞ্চল তার রাজ্য থেকে বিচ্ছিন্ন হয়ে যায়। তৎকালীন দক্ষিণ ভারতের কিছু অংশের শাসক প্রলয়ভেমা রেড্ডি ও মুসুনুরি কাপানিডু তাদের নিজ নিজ শাসিত অঞ্চল দিল্লির অধীন থেকে মুক্ত করাতে সক্ষন হন। এতে করে দিল্লির অধীনস্থ অন্যান্য অঞ্চলসমূহের শাসক এবং তাদের গভর্নরদের কাছে দিল্লির মর্যাদা কমে যায় এবং ভাঙন অবশ্যম্ভাবি হয়ে পড়ে।


title: মুহাম্মদ বিন তুগলক

text: মুহাম্মদ বিন তুগলক তৎকালীন সমসাময়িক অন্যান্য সম্রাজ্যের মত মুদ্রা ব্যাবস্থা চালু করার সিদ্ধান্ত নেন। তিনি তার পূর্বসূরীদের চেয়েও অনেক বেশি মুদ্রা বাজারে ছাড়েন। তার চালুকৃত স্বর্নমূদ্রাগুলি ওজনে অন্যান্য মুদ্রার চেয়ে অনেক ভারী ছিল এবং আরবি হরফের ক্যালিগ্রাফি সংযুক্ত ছিল। এই মুদ্রাকে বলা হত “টংকা”। তিনি রূপার মুদ্রাও চালু করেছিলেন যা “আধুলি” নামে পরিচীত ছিল কিন্তু চালুর সাত বছরের মধ্যে জনগনের কাছে এর অগ্রহনযোগ্যতার জন্য তুলে নিতে বাধ্য হন। মুহাম্মদ বিন মুহাম্মদ কাগজে ছাপা মুদ্রা চালু করার পরিকল্পনা করেছিলেন কিন্তু কিছু প্রভাবশালী প্রজা এবং কয়েকজন সভাসদের বিরোধিতার মুখে তিনি এই সিদ্ধান্ত প্রত্যাহারে বাধ্য হন।


title: মুহাম্মদ বিন তুগলক

text: মুহাম্মদ বিন তুগলকের ধর্মনীতি অনেক উদারপন্থি ছিল। তাঁর রাজত্বে হিন্দু, মুসলিম এবং অন্যান্য ধর্মের লোকেরা নির্বিঘ্নে বসবার করতেন। হিন্দু এবং অন্যান্য ধর্মের প্রসারে তিনি যথেষ্ঠ পৃষ্ঠপোষকতা করতেন।


title: মুহাম্মদ বিন তুগলক

text: বাংলায় "তুগলকি কান্ড" নামে যে বাগধারাটি রয়েছে তার উৎপত্তি মূলত মুহাম্মদ বিন তুগলকের আজব কান্ড কারখানা থেকেই। তিনি অধিকাংশ সময়ই লঘু পাপে গুরু দন্ড দিতেন এবং এর থেকে ধনী, গরীব, মুক্ত কিংবা কৃতদাস কেউই রেহাই পেতেন না। এছাড়াও তার আচরন ছিল রহস্যময়। কথিত আছে একবার কিছু প্রজা তার নামে বিদ্রুপপূর্ন আজেবাজে কথা লিখে খামে ভরে শহরে প্রচার করেছিল এবং তার দরবার হলের দিকে ছুড়ে মেরেছিল। এতে করে তিনি ক্ষিপ্ত হন এবং সিদ্ধান্ত নেন দিল্লি থেকে সব প্রজাদের বের করে দিবেন। শহরে ঢোল পিটিয়ে ঘোষনা দেওয়া হল আগামী তিন দিনের মধ্যে প্রজাদেরকে শহর খালি করে দিতে হবে। এর ফলে বেশিরভাগ মানুষ ভয়ে শহর ছেড়ে চলে গেলেও অনেকে আত্নগোপন করে থাকল। সময়সীমা পার হলে তিনি শহর তল্লাশি করার হুকুম দেন এবং যাদের পাওয়া যায় তাদের হয় হত্যা করা হয় নাহয় টেনে হিঁচড়ে পার্শবর্তী শহর দৌলতাবাদে রেখে আসা হয়। পুরো শহর ফাঁকা হয়ে যাওয়ার পর একদিন তিনি তার প্রাসাদের ছাদে উঠে যখন দেখলেন যে শহরের কোথাও আগুন জ্বলছে না তখন তিনি বলে ওঠেন "এখন আমার মন শান্ত হয়েছে, রাগ কমেছে"


title: মোটোরোলা

text: মোটোরোলা ইনকর্পোরেটেড () () ইলিনয়ভিত্তিক মার্কিন বহুজাতিক টেলিকমিউনিকেশন কোম্পানি। ২০১১ সালের ৪ঠা জানুয়ারি, এই কোম্পানিটি মোটোরোলা মোবিলিটি ও মোটোরোলা সলিউশনস দুটি কোম্পানিতে বিভক্ত হয়। মোটোরোলা সেলুলার ট্রান্সমিশন বেইস স্টেশন এবং সিগনাল অ্যামপ্লিফায়ার প্রভৃতি ওয়্যারলেস নেটওয়ার্ক অবকাঠামো সরঞ্জাম নকশা এবং বিক্রয় করতো। মোটোরোলার পণ্যের মধ্যে রয়েছে সেট টপ বক্স, ডিজিটাল ভিডিও রেকর্ডার।


title: মোটোরোলা

text: মোটোরোলা ইলিনয়ের শিকাগোতে ১৯২৮ সালে যাত্রা শুরু করে।


title: তওবা

text: তওবা () একটি আরবি শব্দ যার অর্থ প্রত্যাবর্তন করা, ফিরে আসা। কোরআন এবং হাদীসে শব্দটি আল্লাহর নিষেধকৃত বিষয়সমূহ ত্যাগ করা ও তার আদেশকৃত বিষয়সমূহর দিকে ফিরে আসা বোঝাতে ব্যবহৃত হয়েছে। ইসলামী ধর্মতত্ত্বে শব্দটি নিজের কৃত পাপের জন্য অনুতপ্ত হওয়া, তার জন্য ক্ষমা প্রার্থনা করা, এবং তা পরিত্যাগের দৃঢ় সংকল্পকে বোঝায়। যেহেতু কোরআনে এবং হাদীসে কৃত পাপের জন্য ক্ষমা প্রার্থনা করার বিষয়টি বারংবার উল্লেখ ও গুরুত্বারোপ করা হয়েছে, সে কারণে ইসলামী ধর্তমত্ত্বে তওবার গুরুত্ব অনেক। তওবা ব্যাতিরেকে কবিরা গুনাহ মাফ হয় না। যে তওবার পর পাপকর্মের পুনরাবৃত্তি হয় না, তাকে বলে "তওবাতুন নাসুহা" বা খাঁটি তওবা।


title: তওবা

text: ইসলামে তওবা শব্দের মূল উৎস হল কুরআন এবং হাদিস। কুরআনের অনেক স্থানে তওবা শব্দটি উল্লেখ করা হয়েছে। তার মধ্যে কিছু হল:


title: তওবা

text: তওবার আক্ষরিক অর্থ ফিরে আসা। ইসলামী শরীয়তে এর অর্থ অতীত পাপকাজ থেকে ফিরে আসা এবং ভবিষষ্যতে তা না করার দৃঢ় সংকল্প করা। কোরআনের সূরা ৬৬ আয়াত ০৮-তে তওবা শব্দটি ′নাসূহ (نصوح) শব্দ সহকারে ববহৃত হয়েছে যার অর্থ খাঁটি। সুতরাং, তওবার প্রকৃত তাৎপর্য হল আন্তরিক অনুশোচনা।


title: তওবা

text: কুরআনের একটি পূর্ণাঙ্গ সূরার নামকরণ করা হয়েছে সূরা তওবা। এছাড়া সূরা নুর, সূরা সূরা তাহরিম, সূরা বাকারা, সূরা ফুরকানসহ কুরআনের আরও অনেক স্থানে তওবা এবং এর গুরুত্ব উল্লেখ করা হয়েছে।


title: তওবা

text: কুরআনে আল্লাহ অবিশ্বাসী ও অবাধ্য (কাফির) দেরকে সম্বোধন করে বলেছেন যে, তারা যদি আল্লাহর দিকে প্রত্যাবর্তন করে তবে আল্লাহ তাদেরকেও ক্ষমা করে দেবেন।:


title: তওবা

text: কুরআনের ন্যায়, হাদীসেও তওবার উল্লেখ রয়েছে এবং এর প্রতি জোর দেওয়া হয়েছে। তিরমিযী গ্রন্থে একটি হাদিসে উল্লেখ করা হয়েছে:


title: তওবা

text:
সহিহ মুসলিম থেকে আরেকটি হাদীসে উল্লেখ করা হয়েছে:
সহীহ মুসলিমে, আবু আইয়ুব আনসারি এবং আবু হুরায়রা বর্ণনা করেন:


title: তওবা

text: সহিহ বুখারী ও সহিহ মুসলিম-এ, আবদুল্লাহ ইবনে মাসউদ বর্ণনা করেন:


title: তওবা

text: সহিহ মুসলিম-এ, আনাস ইবনে মালিক বর্ণনা করেন:


title: তওবা

text: সহিহ বুখারীতে, আনাস ইবনে মালিক বর্ণনা করেন:


title: তওবা

text:
আবু হুরায়রা বর্ণনা করেন:
যেহেতু তওবা বা অনুশোচনা ইসলামী শরীয়ত সম্পর্কিত একটি বিষয়, এটা সেই দৃষ্টিকোণ থেকে আলোচনা করা যায়।


title: তওবা

text: ইসলামের দৃষ্টিতে মানুষ ভুলের ঊর্ধ্বে নয়। যেকোনো মানুষই ভুল করতে পারে; শুধুমাত্র আল্লাহই ভুলের ঊর্ধ্বে। তাই মানুষকে ক্ষমা করার এখতিয়ার শুধুমাত্র আল্লাহই রয়েছে। ইসলামে মানুষের অন্যের অনুশোচনা শোনার ও তার ক্ষমা ঘোষনা দেয়ার বিষয়টি নিষিদ্ধ। অনুরুপ, আল্লাহ ব্যতীত অন্য করো নিকট তওবা চাওয়া নিষিদ্ধ। কোরআনে আল্লাহ বলেন: আল্লাহকে বাদ দিয়ে তোমরা যাদেরকে ডাক, তারা তোমাদের মতই বান্দা —সূরা আরাফ (০৭), আয়াত ১৯৪।


title: তওবা

text:
ইসলামী শরীয়ত মতে, বান্দা তওবা করলে আল্লাহ তা গ্রহণ করেন। অবশ্য সেটা হতে হবে আন্তরিক। আলেমগণ এ বিষয়ে একমত যে যদি কোনো ব্যক্তি তার কৃত পাপের জন্য অনুতপ্ত না হয় বা তা পরিত্যাগের ইচ্ছা না করে, তহলে তার মৌখিক তওবা উপহাস ছাড়া আর কিছু নয়। মৌখিক তওবা প্রকৃত তওবা নয়। আন্তরিক তওবার কিছু শর্ত রয়েছে। হযরত আলী (রা.) কে তওবা সম্পর্কে জিজ্ঞাসা করলে তিনি বলেন তওবা হল ছয়টি বিষয়ের সমষ্টি:ইসলামী শরীয়ত মতে আন্তরিক তওবা আল্লাহ গ্রহণ করে থাকেন। আল্লাহ বলেন: নিশ্চই তিনি মহাক্ষমাশীল, অতীব দয়ালু —সূরা বাকারা (০২), আয়াত ৩৭।
কোরআন শরীফের বিভিন্ন আয়াতে আল্লাহ নিজেকে দয়ালু, মহানুভব ও ক্ষমাশীল হিসেবে বর্ণনা করেছেন। উদাহরণস্বরূপ, সূরা হাশরের ২২ নং আয়াতে তিনি বলেন "তিনি আল্লাহ, তিনি ব্যতীত অন্য কোন উপাস্য নেই; তিনি দৃশ্য ও অদৃশ্যকে জানেন। তিনি পরম দয়ালু, অসীম দাতা"। প্রত্যেক সূরার শুরুতে "পরম করুণাময় ও অসীম দয়ালু আল্লাহ্‌র নামে শুরু করছ" আয়াতটির ব্যবহার এই সত্যকে আরো জোড়ালো করেছে। কোরআন এবং হাদীসের বর্ণনা মতে আল্লাহতা’লার সর্বব্যাপী রহমতে যেকোন বড় গুনাহও (কবিরা গুনাহ) মাফ হতে পারে, শর্ত থাকে যে গুনাহগার ব্যক্তি আন্তরিক তওবা করেছে। আল্লাহ বলেন: নিশ্চই আল্লাহ তার সাথে শিরক করার আপরাধ ক্ষমা করবেন না; এটা ছাড়া যাকে ইচ্ছা তিনি ক্ষমা করেন —সূরা নিসা (০৪), আয়াত ৪৮। সুতরাং, ইসলামে আল্লাহর রহমত থেকে নিরাশ হওয়া নিষিদ্ধ (হারাম)। আল্লাহ বলেন: বলুন: হে আমার বান্দাগণ যারা নিজেদের উপর জুলুম করেছ, তোমরা আল্লাহর রহমত থেকে নিরাশ হয়ো না। নিশ্চই আল্লাহ সমস্ত গুনাহ ক্ষমা করেন; তিনি ক্ষমাশীল, পরম দয়ালু —সূরা যুমার (৩৯), আয়াত ৫৩।


title: তওবা

text:
ইসলামী শরীয়তে তওবা একটি পারস্পরিক বিষয়: একজন ব্যক্তিকে উচিত তার ভুল বুঝেত পারা ও তা পরিত্যাগ করা যার ওপর আল্লাহ ক্ষমার প্রতিশ্রুতি দিয়েছেন। ইসলাম প্রত্যাশা করে মানুষ যেন তার ভুলসমূহ বুঝতে পারে এবং আল্লাহর নিকট ক্ষমা চায়। ইসলামে ক্ষমা আপনাআপনি হয়না বরং তা অর্জনের বিষয়। নিজের পাপের প্রতি উদাসীন থাকাকে ক্ষতিকর মনে করা হয়। মহানবী (স.) বলেন: "একজন ঈমানদার ব্যক্তির নিকট তার পাপ হল একটি পাহাড়ের মত যার নিচে সে বসে রয়েছে এবং সে আশংকা করে যে সেটি তার উপর পতিত হতে পারে। অন্যদিকে একজন দুষ্টু ব্যক্তি তার পাপকে উড়ন্ত মাছির মত মনে করে এবং সেটা অবজ্ঞা করে" - সহীহ বুখারী ৮:৭৫:৩২০। হাদীসে মহানবী (স.) মানুষকে আল্লাহর নিকট ক্ষমা চওয়ার তাগিদ দিয়েছেন।
ইসলামী শরীয়তে তওবা দ্বারা সে সকল গোনাহ মাফ হয় যা ব্যক্তির হক সম্পর্কিত নয়। ব্যক্তির হক সম্পর্কিত গোনাহ যেমন কারো উপর যুলুম, অর্থ আত্মসাত, মিথ্যা অপবাদ দেয়া ইত্যাদির ক্ষেত্রে সংশ্লিষ্ট ব্যক্তির নিকট ক্ষমা চওয়া জরুরী। মৃত্যু-কষ্ট শুরু হওয়া এবং আযাবের ফেরেশতা দর্শনের পর তওবা কবুল হয়না।


title: মধ্য এবং দক্ষিণ এশীয় ফুটবল ফেডারেশন

text: কেন্দ্রীয় এবং দক্ষিণ এশীয় ফুটবল ফেডারেশন ৮টি দক্ষিণ এশীয় দেশ এবং ৪টি মধ্য এশিয়ার দেশগুলির জন্য গঠিত।


title: মধ্য এবং দক্ষিণ এশীয় ফুটবল ফেডারেশন

text: এই দেশগুলি হচ্ছে আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান, শ্রীলঙ্কা, কিরগিজস্তান, তাজিকিস্তান, তুর্কমেনিস্তান এবং উজবেকিস্তান।


title: আইওসি, ফিফা এবং আইএসও ৩১৬৬ দেশের কোডের তুলনা

text: এটি তিনটি অক্ষরের আইওসি, ফিফা এবং আইএসও ৩১৬৬-১ দেশের কোডসমূহের তুলনা, যা সহজে উল্লেখের জন্য একটি টেবিলের মধ্যে একত্রিত করে দেখানো হয়েছে। হাইলাইট করা সারি নির্দেশ করে যে কলাম থেকে কলামে তিনটি অক্ষরের কোড ভিন্ন। এই তালিকায় শুধুমাত্র সেইসব দেশ বা অঞ্চল অন্তর্ভুক্ত যেসব দেশের এই তিন ধরনের কোডের অন্তত একটি নির্ধারিত করা হয়েছে। এখানে শুধুমাত্র দ্ব্যর্থক ত্রিগ্রাপ "BRN", যেটি আইওসি কোডে বাহরাইন এবং আইএসও কোডে ব্রুনাই এর জন্য ব্যবহার করা হয়েছে।


title: পল জন ফ্লোরি

text: পল জন ফ্লোরি একজন মার্কিন রসায়নবিদ। তিনি ১৯৭৪ সালে রসায়নে নোবেল পুরস্কার লাভ করেন।


title: পল জন ফ্লোরি

text: ফ্লোরি ১৯১০ সালের ১৯ জুন জন্মগ্রহণ করেন। তিনি ওহাইও স্টেট ইউনিভার্সিটি থেকে ১৯৩৪ সালে পিএইচডি ডিগ্রি লাভ করেন। তিনি ১৯৬১ সালে স্ট্যানফোর্ড বিশ্ববিদ্যালয় এর অধ্যাপক নিযুক্ত হন।


title: স্টিফেন স্মেইল

text: স্টিফেন স্মেইল একজন মার্কিন গণিতবিদ। তিনি ১৯৬৬ সালে ফিল্ডস পদক লাভ করেন।


title: স্টিফেন স্মেইল

text: স্মেইল মিশিগান বিশ্ববিদ্যালয় থেকে ১৯৫২ সালে ব্যাচেলর অব সায়েন্স, ১৯৫৩ সালে মাস্টার অব সায়েন্স এবং ১৯৫৭ সালে পিএইচডি ডিগ্রি অর্জন করেন। ১৯৬০ সালে ইউনিভার্সিটি অব ক্যালিফোর্নিয়া, বার্কলের গণিত বিভাগে সহযোগী অধ্যাপক হিসেবে যোগদান করেন। ১৯৬১ থেকে ১৯৬৪ সাল পর্যন্ত তিনি কলাম্বিয়া বিশ্ববিদ্যালয়ে গণিত বিভাগের অধ্যাপক পদে ছিলেন। ১৯৬৪ সালে ইউনিভার্সিটি অব ক্যালিফোর্নিয়া, বার্কলেতে ফিরে এসে অধ্যাপক পদে যোগ দেন।


title: জন গ্রিগ্‌স টম্পসন

text: জন গ্রিগ্‌স টম্পসন (জন্ম অক্টোবর ১৩, ১৯৩২) একজন মার্কিন গণিতবিদ। তিনি ১৯৭০ সালে ফিল্ডস পদক লাভ করেন।


title: জন গ্রিগ্‌স টম্পসন

text: তিনি ইয়েল বিশ্ববিদ্যালয় থেকে ১৯৫৫ সালে ব্যাচেলর অব আর্টস লাভ করেন। পিএইচডি ডিগ্রি অর্জন করেন শিকাগো বিশ্ববিদ্যালয় থেকে, ১৯৫৯ সালে। তিনি ১৯৬১ সালে হার্ভার্ড বিশ্ববিদ্যালয়ে শিক্ষক হিসেবে যোগ দেন। তিনি ১৯৬২ থেকে ১৯৬৮ সাল পর্যন্ত শিকাগো বিশ্ববিদ্যালয় এ শিক্ষকতা করেন। ১৯৬৮ থেকে ১৯৯৩ সাল পর্যন্ত কেমব্রিজ বিশ্ববিদ্যালয়ে শিক্ষকতা করেন। ১৯৯৩ সালে ফ্লরিডা বিশ্ববিদ্যালয়ে যোগদান করেন।


title: কাতোনা

text: কাতোনা (স্থানীয় ভাষায় A Catùna) ইতালির রেজ্ঞিও কালাব্রিয়ার একটি শহুরে এলাকা।


title: আবদুল মালেক চুন্নু

text: আবদুল মালেক চুন্নু (জন্ম: অজানা - মৃত্যু: ১০ মে, ২০১৩) ছিলেন বাংলাদেশ জাতীয় হকি দলের খেলোয়াড়। জাতীয় হকি দলের অধিনায়ক হিসেবে দায়িত্ব পালন করেছেন। দীর্ঘদিন কিডনিজনিত রোগে আক্রান্ত হয়ে ১০ মে, ২০১৩ তারিখে দেহাবসান ঘটে তাঁর।


title: আবদুল মালেক চুন্নু

text:
ঘরোয়া হকিতে আজাদ স্পোর্টিং ক্লাবের হয়ে অভিষিক্ত হন। পরবর্তীতে আবাহনী স্পোটিং ক্লাবের হয়ে খেলেন। এ দলকে ১৯৭৭, ১৯৭৮ ও ১৯৭৯ - পরপর তিন বছর শিরোপা লাভে সহায়তা করেন।
মালয়েশিয়ায় অণুষ্ঠিত ১৯৭৭ সালের এশিয়ান যুব হকি প্রতিযোগিতার মাধ্যমে আন্তর্জাতিক ক্রীড়াঙ্গণে অভিষেক ঘটে তাঁর। ১৯৭৮ ও ১৯৮১ সালের এশিয়ান গেমসেও অংশগ্রহণ করেন চুন্নু। এছাড়াও, ১৯৮৫ সালে ঢাকায় অণুষ্ঠিত এশিয়া কাপ হকিতেও খেলেছেন তিনি।


title: আবদুল মালেক চুন্নু

text: হকিতে অসামান্য অবদান রাখায় বাংলাদেশ ক্রীড়ালেখক সমিতি তাঁকে ১৯৮৪ সালে পুরস্কার প্রদান করে। এছাড়াও, ২০০৪ সালে জাতীয় পুরস্কার পেয়েছিলেন তিনি।


title: ওউকাশ ফ্যাবিয়ানস্কি

text: ওউকাশ ফ্যাবিয়ানস্কি (; জন্ম ১৮ এপ্রিল ১৯৮৫) একজন পোলিশ ফুটবলার যিনি প্রিমিয়ার লীগের দল আর্সেনাল এবং পোল্যান্ড জাতীয় দলের হয়ে একজন গোলরক্ষক হিসেবে খেলেন।


title: বাংলাদেশ জাতীয় বাস্কেটবল দল

text: বাংলাদেশ জাতীয় বাস্কেটবল দল আন্তর্জাতিক বাস্কেটবল খেলায় বাংলাদেশের প্রতিনিধিত্বকারী দল। এটি বাংলাদেশ অ্যামেচার বাস্কেটবল ফেডারেশন দ্বারা পরিচালিত হয়। জাতীয় বাস্কেটবল দলের সর্বোচ্চ অর্জন ২০১০ দক্ষিণ এশিয়ান গেমসে ব্রোঞ্জ পদক জয়। বাংলাদেশ বাস্কেটবল ফেডারেশন ১৯৭৮ সালে ফিবার সদস্যপদ লাভ করে।


title: বাংলাদেশ জাতীয় বাস্কেটবল দল

text: বাংলাদেশ কখনোই গ্রীস্মকালীন অলিম্পিকস বা ফিবা বিশ্ব চ্যাম্পিয়নশিপে যোগ্যতা অর্জন করেনি।


title: বাংলাদেশ জাতীয় বাস্কেটবল দল

text: বাংলাদেশ কখনোই ফিবা এশীয় চ্যাম্পিয়নশিপে কোন দলের বিপক্ষে জয় পায়নি। দলের সর্বোচ্চ অর্জন ১৯৭৯ সালে ১৩ তম স্থান।


title: ১৯৯৩ দক্ষিণ এশীয় গেমস

text: ১৯৯৩ দক্ষিণ এশীয় গেম্‌স, অফিসিয়ালভাবে ৬ষ্ঠ দক্ষিণ এশিয়ান গেমস, ২০শে ডিসেম্বর থেকে ২৭শে ডিসেম্বর ঢাকায় অনুষ্ঠিত হয়। এর ফলে সাফ গেমস ইতিহাসে, ঢাকা প্রথম শহর হিসেবে এই ঘটনা দ্বিতীয়বার স্বাগতিক হয়।


title: ১৯৯৩ দক্ষিণ এশীয় গেমস

text: ১৯৯৩ দক্ষিণ এশীয় গেম্‌সে ৭টি দেশ অংশগ্রহন করে।


title: ১৯৯৩ দক্ষিণ এশীয় গেমস

text: ৬ষ্ঠ দক্ষিণ এশিয়ান গেম্‌সের জন্য অফিসিয়ালভাবে ১১টি খেলা ছিল।


title: ১৯৮৪ দক্ষিণ এশীয় গেমস

text: ১৯৮৪ দক্ষিণ এশীয় গেম্‌স বা ১ম দক্ষিণ এশীয় গেম্‌স সেপ্টেম্বর, ১৯৮৪ সালে কাঠমুন্ডু, নেপালে অনুষ্ঠিত হয়। এটি দক্ষিণ এশীয় গেম্‌সের প্রথম আসর ছিল।


title: ১৯৮৪ দক্ষিণ এশীয় গেমস

text: ১ম দক্ষিণ এশীয় গেম্‌সের জন্য আনুষ্ঠানিকভাবে ৫টি ক্রীড়া বিষয় ছিল।


title: জ্যোতিষশাস্ত্র সফটওয়্যার

text: জ্যোতিষশাস্ত্র সফটওয়্যার হলো একধরণের প্রোগ্রাম যা এমনভাবে বিন্যাস করা হয়েছে যাতে সহজেই রাশিফল নির্ণয় করা যায়। এগুলোর কতগুলোতে ব্যাখ্যামূলক বর্ণনা বিদ্যমান থাকে।


title: জ্যোতিষশাস্ত্র সফটওয়্যার

text:
সান ডিয়েগোতে অবস্থিত ১৯৭৩ সালে প্রতিষ্ঠিত জ্যোতিষ গণনাকারী সংস্থা যার প্রধান নীল মিকেলসেন সর্বপ্রথম কমপিউটার ভিত্তিক পঞ্জিকা প্রণয়ন করেন ১৯৭৬ সালে যার নাম ছিল "দি আমেরিকান এফিমেরিস"। যখন জ্যোতিষীগণ ও শৌখিন জ্যোতিষীগণ জ্যোতিষ সফটওয়্যার কিনতে লাগলো তখন জ্যোতিষ সফটওয়্যার নিজেরা ব্যবহার বা নিজেরাই তৈরী করতে সক্ষম হলো তত দিনে কম্পিউটার সহজলভ্য হয়ে উঠলো। জ্যোতিষী এবং কম্পিউটার প্রোগ্রামার মাইকেল এলরিওয়াইন গোড়ার দিকে ১৯৭০ দশকের মধ্যে সাধারণ জনসাধারণের জন্য সহজলভ্য মাইক্রোকম্পিউটারের জন্য জ্যোতির্বিদ্যা সফটওয়্যার তৈরীর সাথে জড়িত ছিল। ১৯৭৮ সালে, এলরিওয়াইন যিনি ম্যাট্রিক্স সফটওয়্যার তৈরী করেছিলেন, এবং ১৯৮০ সালে তিনি তাদের নিজের সম্পূর্ণ জ্যোতির্বিদ্যা প্রোগ্রাম করতে মাইক্রোকম্পিউটারের মালিকদের জন্য প্রয়োজনীয় সমস্ত আলগোরিদিম এবং তথ্য দিয়ে একটি বই প্রকাশ করেন।
প্রথমে, জ্যোতিষশাস্ত্র সফটওয়্যার এর ব্যবহারের ব্যপারে আমেরিকান জ্যোতিষীগণ ছিল তীব্র বিরোধী। এটি আরও দক্ষ ও লাভজনক যেমন সফটওয়্যার হতে পারে তত এর গ্রহণযোগ্যতাও বৃদ্ধি পাবে। মাত্র কয়েক শত নির্দিষ্ট উদ্দেশ্য নিয়ে জ্যোতিষশাস্ত্র কম্পিউটার তৈরী হয়েছিল। যা 1981 সালে ন্যান্সি রেগান এর জ্যোতিষী এ দ্বারা ব্যবহৃত হয়। জ্যোতিষ প্রোগ্রাম সাধারণত শহর ও শহরগুলির জন্য দ্রাঘিমা, অক্ষাংশে, এবং সময় অঞ্চল রীতি ইতিহাস পর্যালোচনা করে তার হিসাব বৈদ্যুতিক পদ্ধতিতে বের করে।
কম্পিউটার জ্যোতিষশাস্ত্র প্রোগ্রাম আজ সাধারণত, সঠিক গ্রহের অবস্থান গণনা করা প্রদর্শন ও গ্রাফিক চার্ট মধ্যে জ্যোতির্বিদ্যা গ্লিফের চিহ্ন ব্যবহার করে এই অবস্থানের মুদ্রণ, ব্যক্তিগত 'তথ্য ডাটাবেস ফাইল থেকে সংরক্ষণ এবং উদ্ধার, তাদের মধ্যে জ্যোতির্বিদ্যা দিক থেকে এটি বিভিন্ন চার্টের গ্রহের অবস্থানের তুলনা (সামঞ্জস্যের জন্য উদাহরণ), একটি লেখচিত্র জন্য ভবিষ্যতে গুরুত্বপূর্ণ ঘটনা তারিখগুলি নিরূপণ, এবং সংরক্ষিত চার্ট ডাটাবেস গবেষণার কাজে ব্যবহৃত হয়। কিছু কিছু সফটওয়্যার রঙিন ভৌগোলিক মানচিত্র এর সাহায্যে গ্রহসমূহের অবস্থান জাতকের জন্ম সময় অনুযায়ি উপস্থাপন করে (যাকে জ্যোতিষ মানচিত্র বলে)। অনেক ব্যাপক মুদ্রিত রিপোর্ট এর মধ্যে একটি লেখচিত্র বিভিন্ন উপাদান সমন্বয় বিষয়ে ব্যাখ্যামূলক বর্ণনা যুক্ত করা।


title: কুইক কম্পোস্ট

text: মাটির প্রাণ হলো জৈবপদার্থ। দীর্ঘদিন ধরেই এ দেশে ফসল চাষে নানা ধরনের জৈবসার ব্যবহৃত হয়ে আসছে। গর্তে পচানো জৈবসার, গাদা করে পচানো জৈবসার ইত্যাদি পদ্ধতিতে এ দেশে দীর্ঘদিন ধরে জৈবসার তৈরি ও ব্যবহার করা হচ্ছে। প্রচলিত এসব পদ্ধতির একটা বড় অসুবিধা হলো আবর্জনা বা গোবর পচতে দু-তিন মাস সময় লাগে। ফলে তাৎক্ষণিকভাবে জৈবসার ব্যবহার করে জমিতে তা ব্যবহার করা অসুবিধাজনক। এমনকি তৈরির স্খানে এসব সার দীর্ঘদিন পড়ে থাকতে থাকতে অনেক সময় তার পুষ্টি উপাদানের পরিমাণ কমে যায়, চুইয়ে নষ্ট হয়, উড়ে যায়।


title: কুইক কম্পোস্ট

text: তাই সম্প্রতি দ্রুত বিভিন্ন জীবজ পদার্থ পচিয়ে জৈবসারে রূপান্তরিত করার একটি নতুন পদ্ধতি উদ্ভাবিত হয়েছে। বিভিন্ন জীবজ পদার্থ বা আবর্জনার সমন্বয়ে দ্রুততম সময়ে পচিয়ে জৈবসার তৈরি করা হয় বলে এ সারের নাম দেয়া হয়েছে ‘কুইক কম্পোস্ট’। স্বল্প সময়ে অর্থাৎ ১৫ দিনেই এ সার তৈরি ও ব্যবহার উপযোগী হয়ে যায়। তা ছাড়া এই সার অন্যান্য জৈবসারের চেয়ে অধিক পুষ্টিমানসম্পন্ন।


title: কুইক কম্পোস্ট

text: বর্তমানে এসব সুবিধার কারণে পল্লী অঞ্চলে এ ধরনের জৈবসার তৈরিতে চাষিদের যথেষ্ট আগ্রহ লক্ষ করা যাচ্ছে। কৃষি সম্প্রসারণ অধিদফতরের সম্প্রসারণ কর্মীরা এ বিষয়ে কারিগরি সহায়তাও দিয়ে যাচ্ছেন। তৈরির উপকরণ সহজলভ্য হলে কুইক কম্পোস্টের প্রসার বাড়তে পারে বলে তার ধারণা।


title: কুইক কম্পোস্ট

text: কুইক কম্পোস্ট তৈরি করতে লাগে খৈল, কাঠের গুঁড়া বা চালের কুঁড়া ও অর্ধপচা (ডিকম্পোজড) গোবর বা হাঁস-মুরগির বিষ্ঠা। এসব উপাদানের মিশ্রণ অনুপাত হবে ১:২:৪।


title: কুইক কম্পোস্ট

text: খৈল ভালোভাবে গুঁড়া করে চালের কুঁড়া বা কাঠের গুঁড়া ও আধাপচা মুরগির বিষ্ঠা বা গোবরের সাথে উত্তমভাবে মেশাতে হবে। মিশ্রণে পরিমাণমতো পানি যোগ করে কাই বানাতে হবে, যাতে ওই মিশ্রণ দিয়ে কম্পোস্ট বল তৈরি করলে ভেঙে যাবে না; কিন্তু ১ মিটার ওপর থেকে ছেড়ে দিলে ভেঙে যাবে। মিশ্রিত পদার্থগুলো গাদা করে এমনভাবে রেখে দিতে হবে যাতে ভেতরে জলীয় বাষ্প আটকে পচনক্রিয়া সহজ হয়। গাদার পরিমাণ ৩০০-৪০০ কেজির মধ্যে হওয়া ভালো। গাদার সব উপাদান একবারে না মিশিয়ে তিন-চারবারে মেশালে ভালো হয়।


title: কুইক কম্পোস্ট

text: শীতকালে গাদার ওপরে ও চার দিকে চটের বস্তা দিয়ে ঢেকে দিতে হবে। আর বর্ষাকালে বৃষ্টির জন্য পলিথিন ব্যবহার করতে হবে এবং বৃষ্টি থেমে গেলে পলিথিন সরিয়ে ফেলতে হবে। গাদা তৈরির ২৪ ঘন্টা পর থেকে গাদার তাপমাত্রা বাড়তে থাকে এবং ৪৮-৭২ ঘন্টার মধ্যে ৬০-৭০ ডিগ্রি সেলসিয়াস তাপমাত্রায় পৌঁছায়। অর্থাৎ গাদায় তখন আঙুল ঢুকালে অসহনীয় তাপমাত্রা অনুভূত হবে (৬০-৭০ ডিগ্রি সেলসিয়াস)। এর ফলে সৃষ্ট তাপে মিশ্রিত পদার্থ পরে নষ্ট হতে পারে। তাই গাদা ভেঙে ওলটপালট করে ১ ঘন্টা সময়ের জন্য মিশ্রণকে ঠাণ্ডা করে নিতে হবে এবং পুনরায় আগের মতো গাদা করে রাখতে হবে।


title: কুইক কম্পোস্ট

text: এভাবে ৪৮-৭২ ঘন্টা পরপর গাদা ভেঙে ওলটপালট করতে থাকলে ১৫ দিনের মধ্যে ওই দ্রুত মিশ্র জৈবসার জমিতে প্রয়োগের উপযোগী হবে। সার তৈরি হলে তা ঝুরঝুরে শুকনো এবং কালো বাদামি রঙ হবে।


title: কুইক কম্পোস্ট

text: জমির উর্µরতা ও ফসলভেদে প্রতি শতাংশে প্রায় ৬-১০ কেজি কুইক কম্পোস্ট সার ব্যবহার করতে হয়। ফসলের জমি তৈরির সময় প্রতি শতাংশে ৬ কেজি এবং কুশি পর্যায়ে সেচের আগে ২ কেজি করে উপরি প্রয়োগ করা যেতে পারে।


title: কুইক কম্পোস্ট

text: সবজি ফসলের ক্ষেত্রে জমি তৈরির সময় প্রতি শতাংশে ৬ কেজি এবং ৪ কেজি সার রিং বা নালা করে সবজি বেডে প্রয়োগ করতে হয়। সার প্রয়োগের পর সেচ দিতে হয়।


title: কুইক কম্পোস্ট

text: কুইক কম্পোস্ট সারে নাইট্রোজেন ২ দশমিক ৫৬ শতাংশ, ফসফরাস ০ দশমিক ৯৮ শতাংশ ও পটাশিয়াম ০ শতাংশ ৭৫ শতাংশ পাওয়া যায়। এ ছাড়াও ক্যালসিয়াম, ম্যাগনেশিয়াম ও কিছু গৌণ খাদ্য উপাদান থাকে।


title: কুইক কম্পোস্ট

text: কুইক কম্পোস্ট সার ব্যবহারের ফলে মাটিতে বাতাস চলাচল বৃদ্ধি পায়, অণুজীবের ক্রিয়া বাড়তে থাকে, ফসলের প্রয়োজনীয় সব খাদ্যোপাদান সহজলভ্য হয়। ফলে আশানুরূপ ফলন পাওয়া যায় এবং গুণগত মানসম্পন্ন পণ্য উৎপাদন সম্ভব হয়।


title: হ্যামিল্টন মাসাকাদজা

text: হ্যামিল্টন মাসাকাদজা (; জন্ম: ৯ আগস্ট, ১৯৮৩) হারারেতে জন্মগ্রহণকারী জিম্বাবুয়ের ক্রিকেটার। জিম্বাবুয়ে দলের পক্ষ হয়ে তিনি মূলতঃ ডানহাতি ব্যাটসম্যান হিসেবে অংশগ্রহণ করে থাকেন। তবে দলের প্রয়োজনে মাঝে মাঝে ডানহাতি লেগ ব্রেক বোলাররূপেও আবির্ভূত হন তিনি। শিঙ্গিরাই মাসাকাদজা তার সহোদর ভাই। ভ্রাতৃদ্বয় উভয়েই জাতীয় দলের হয়ে আন্তর্জাতিক ক্রিকেট খেলছেন। এছাড়াও তারা মাউন্টেনিয়ার্সের সদস্য।


title: হ্যামিল্টন মাসাকাদজা

text: ফেব্রুয়ারি, ২০০০ সালে প্রথম কৃষ্ণাঙ্গ জিম্বাবুইয়ান হিসেবে প্রথম-শ্রেণীর ক্রিকেটে শতরান করেন। এর কিছুদিন পর জুলাই, ২০০১ সালে টেস্ট ক্রিকেটে অভিষিক্ত হন ওয়েস্ট ইন্ডিজের বিরুদ্ধে। হারারেতে অনুষ্ঠিত ঐ টেস্টে তিনি ১১৯ রান করে বিশ্বের সর্বকনিষ্ঠ খেলোয়াড় হিসেবে রেকর্ড করেন। হাইস্কুলের ছাত্র হিসেবে ঐ সময় তার বয়স ছিল মাত্র ১৭ বছর ২৫৪ দিন। কিন্তু বাংলাদেশের উদীয়মান ক্রিকেটার মোহাম্মদ আশরাফুল শ্রীলঙ্কার বিরুদ্ধে শতক করে তার এ রেকর্ড ভেঙ্গে ফেলেন ঐ বছরের আগস্ট মাসে।


title: হ্যামিল্টন মাসাকাদজা

text: ডিসেম্বর, ২০০৭ সালে একদিনের আন্তর্জাতিক ক্রিকেটে তিনি পুণরায় রেকর্ড বইয়ে নিজের অবস্থান চিহ্নিত করেন। প্রতিপক্ষ ওয়েস্ট ইন্ডিজ দলের বিপক্ষে উদ্বোধনী জুটিতে ভুসি সিবান্দাকে সাথে নিয়ে ১৬৭ রানের জাতীয় রেকর্ড গড়েন। এক্ষেত্রে তিনি ৮০ রান করেন। টেস্ট খেলুড়ে দেশের বিপক্ষে একদিনের আন্তর্জাতিক ক্রিকেটে প্রথম সেঞ্চুরি করেন ১৪ আগস্ট, ২০০৯ তারিখে। টেস্ট সেঞ্চুরির দীর্ঘ আট বছর পর তিন নম্বরে ব্যাটিংয়ে নেমে বাংলাদেশ দলের বিরুদ্ধে ১১২ বলে ১০২ রান করেন।


title: হ্যামিল্টন মাসাকাদজা

text: দীর্ঘ ছয় বছর স্বেচ্ছা নির্বাসন শেষে ২০১১ সালে জিম্বাবুয়ে টেস্ট ক্রিকেটে প্রত্যাবর্তন করে। মাসাকাদজাকে বাংলাদেশ, পাকিস্তান এবং নিউজিল্যান্ড দল - প্রত্যেকের বিরুদ্ধে একটি টেস্টে অন্তর্ভুক্ত করা হয়। তিন নম্বর অবস্থানে থেকে বাংলাদেশের বিপক্ষে সেঞ্চুরি করেন যা তার টেস্ট জীবনে দ্বিতীয়। তার সাফল্যে জিম্বাবুয়ে খেলায় বিজয়ী হয়েছিল।


title: হ্যামিল্টন মাসাকাদজা

text: ২৬ মে, ২০১৫ তারিখে পাকিস্তান সফরে ৩ খেলার ওডিআই সিরিজের ১ম ওডিআইয়ে স্বাগতিক পাকিস্তানের বিপক্ষে চিগুম্বুরাকে দলের ধীরগতিতে বোলিংয়ের কারণে পরবর্তী দুই খেলায় অংশগ্রহণের উপর নিষেধাজ্ঞা আরোপ করা হয়। ফলে পরবর্তী দুই খেলায় চিগুম্বুরার অনুপস্থিতিতে দলকে নেতৃত্ব দেন মাসাকাদজা।


title: হ্যামিল্টন মাসাকাদজা

text: ২০০৭ সালের বিশ্বকাপ ক্রিকেটে ওয়েস্ট ইন্ডিজ ক্রিকেট দলের বিপক্ষে অপরাজিত ৭০* রান করেছিলেন। ২০১১ সালের বিশ্বকাপে তার বৃদ্ধাঙ্গুলে ফাটল ধরায় আরোগ্যলাভের উদ্দেশ্যে নিজ দেশে ফিরে যেতে বাধ্য হন।


title: হ্যামিল্টন মাসাকাদজা

text: জিম্বাবুয়ে ক্রিকেট কর্তৃপক্ষ ৭ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ১৫-সদস্যের চূড়ান্ত তালিকা প্রকাশ করে। তিনিও দলের অন্যতম সদস্য মনোনীত হন।


title: সিফফিনের যুদ্ধ

text: সিফফিনের যুদ্ধ বা জঙ্গে সিফফিন হিজরি ৩৭ সালে হযরত আলী (রাঃ) আর সিরিয়ার গভর্নর আবু সুফিয়ান ইবনে হযরত মুয়াবিয়া (রাঃ)(রাঃ) এর মধ্যে এ সংঘটিত যুদ্ধ।


title: সিফফিনের যুদ্ধ

text:
যদিও প্রথম দিন থেকেই হযরত আলী (রাঃ) বুঝতে পেরেছিলেন যে যুদ্ধ অবশ্যই হবে তবু ওজর নিঃশেষ করার প্রয়োজনে জামালের যুদ্ধ শেষে কুফায় ফিরে এসে ৩৬ হিজরি ১২ রজব সোমবার তিনি জারির ইবনে আব্দিল্লাহ আল-বাজালিকে একটা পত্রসহ মুয়াবিয়ার কাছে সিরিয়া প্রেরণ করেছিলেন। পত্রে তিনি লিখেছিলেন যে, মুজাহির ও আনসার তাঁর বায়াত গ্রহণ করেছে এবং হযরত মুয়াবিয়া (রাঃ)যেন বায়াত গ্রহণ করে হযরত উসমান (রাঃ) হত্যার মামলা পেশ করে, যাতে তিনি কুরআন ও সুন্নাহ অনুযায়ী রায় প্রদান করতে পারেন।
জারির কাছে বিস্তারিত জানতে পেরে হযরত আলী (রাঃ) খুব দুঃখ পেয়েছিলেন এবং মালিক ইবনে হাবিব আল- ইয়ারবুইকে নুখায়লাহ উপত্যকায় সৈন্য সমাবেশ করার আদেশ দিলেন। ফলে কুফার উপকণ্ঠে প্রায় আশি হাজার লোক জড়ো হয়েছিলো। প্রথমে হযরত আলী (রাঃ) জিয়াদ ইবনে নদর আল-হারিছির নেতৃত্বে আট হাজারের একটা শক্তিশালী রক্ষীবাহিনী এবং সুরায়হ ইবনে আল- হারিছির নেতৃত্বে অন্য একটা চার হাজারের শক্তিশালী বাহিনী সিরিয়া আভিমুখে প্রেরণ করলেন। অবশিষ্ট সৈনবাহিনির নেতৃত্ব নিজে গ্রহণ করে ৫ শাওয়াল বুধবার হযরত আলী (রাঃ) সিরিয়া অভিমুখে যাত্রা করলেন। কুফার সীমান্ত অতিক্রম করে তিনি যোহর সালাত আদায় করলেন এবং তারপর দায়র আবু মুসা, নাহর, নারস, কুব্বাত কুব্বিন, বাবিল, দায়র কাব, কারবালা, সাবাত, বাহুরা সিনি, আল-আনবার ও আর জাযিরাহ স্থানে বিশ্রাম গ্রহণ করে আর-রিক্কায় উপনীত হলেন। এখানকার জনগণ উসমানের পক্ষে ছিল এবং এখনেই ইবনে মাখতামাহ আল আসাদি তার আটশত লোকসহ তাঁবু খাটিয়েছিল। এসব লোক হযরত আলী (রাঃ) পক্ষ ত্যাগ করে মুয়াবিয়ার সাথে যোগ দেয়ার জন্য কুফা থেকে বেরিয়ে এসেছিল। যখন তারা হযরত আলী (রাঃ) এর বাহিনী দেখতে পেল তখন তারা ফরাত নদীর ওপরের সেতু খুলে ফেললো যাতে তিনি নদী পার হতে না পারেন। কিন্তু মালিক ইবনে হারিছ আল- আশতারের ধমকে তারা ভীত হয়ে গেল এবং উভয়ের মধ্যে আলাপ আলোচনার পর সেতু জোড়া লাগিয়ে দিল এবং হযরত আলী (রাঃ) তাঁর সৈনবাহিনি নিয়ে নদী পার হয়ে গেলেন। নদীর অপর পারে যেয়ে দেখতে পেলেন জিয়াদ ও সুরায়হ সেখানে অপেক্ষা করছে। তারা হযরত আলী (রাঃ) কে তারা জানালো ফরাত অভিমুখে মুয়াবিয়ার এক বিশাল বাহিনী আসছে, আমাদের দ্বারা তাদের গতিরোধ করা সম্ভব হবে না এই কারনে আমরা হযরত আলী (রাঃ) এর জন্য অপেক্ষা করছিলাম। তাদের থেমে থাকার ওজর হযরত আলী (রাঃ) গ্রহণ করলেন এবং অগ্রবর্তী হওয়ার আদেশ দিলেন। যখন তারা সুর-আর-রুম নামক স্থানে গিয়ে দেখতে পেল, আবু আল-আওয়ার আস-সুলামি সেখানে সৈন্য সহ অবস্থান করছে। হযরত আলী (রাঃ) মালিক ইবনে হারিছ আল-আশতার কে সেনাপতি করে সেখানে পাঠালেন এবং নির্দেশ দিলেন যে, যত দূর সম্ভব যুদ্ধ এড়িয়ে তাদেরকে যেন প্রকৃত আবস্থা বুঝিয়ে বলা হয় এবং উপদেশের মাধ্যমে মনোভাব পরিশুদ্ধ করার চেষ্টা করা হয়। মালিক ইবনে হারিছ আল-আশতার তাদের কাছ থেকে অল্প দূরে ক্যাম্প করলেন। কিন্তু তিনি যুদ্ধের কোন ভাব দেখালেন না। অপর দিকের অবস্থা থমথমে ছিল, যে কোন সময় যুদ্ধ শুরু করার তারা উন্মুক্ত অসি হাতে অপেক্ষা করছিলো। আবু আল-আওয়াল হঠাৎ করে রাতের বেলা আক্রমণ করে বসলো এবং সামান্য যুদ্ধের পর পালিয়ে গেল। পরদিন হযরত আলী (রাঃ) সসৈন্যে সেখাপৌছে সিফফিন অভিমুখে যাত্রা করলেন। হযরত মুয়াবিয়া (রাঃ)পূর্বেই সিফফিন পৌছে ছাউনি পেতেছিল এবং ফরাত কূল অবরোধ করে সৈন্য মোতায়েন করেছিলো। হযরত আলী (রাঃ) সেখানে পৌঁছে মুয়াবিয়াকে অনুরোধ করে পাঠালেন যেন সে ফরাত কূল থেকে সৈন্য সরিয়ে পানি নেয়ার ব্যবস্থা অবরোধমুক্ত করে। হযরত মুয়াবিয়া (রাঃ)প্রস্তাব প্রত্যাখ্যান করলে হযরত আলী (রাঃ) এর সৈন্যগন সাহসিকতার সাথে আক্রমণ করে ফরাত কূল দখল করে। তারপর হযরত আলী (রাঃ) মুয়াবিয়ার কাছে বশীর ইবনে আমর আল-আনসারি, সাইদ ইবনে কায়েস আল-হামদানি ও শাবাছ ইবনে আত-তামিমীকে প্রেরণ করলেন এ জন্য যে, তারা যেন যুদ্ধের ভয়াবহতা তাকে বুঝিয়ে বলে এবং সে যেন বায়াত গ্রহণ করে একটা মীমাংসায় আসতে রাজি হয়। এ প্রস্তাবে হযরত মুয়াবিয়া (রাঃ)সরাসরি বলে দিল যে, উসমানের রক্তের প্রতি সে উদাসীন থাকতে পরে না; কাজেই তরবারিই একমাত্র মীমাংসা- এর কোন বিকল্প নেই। ফলে ৩৬ হিজরি সালের জিলহজ মাসে উভয় পক্ষের যোদ্ধারা একে অপরের মোকাবেলা করার জন্য যুদ্ধক্ষেত্রে নেমে পড়লো। হযরত আলী (রাঃ) এর পক্ষে যারা যুদ্ধক্ষেত্রে প্রবেশ করেছিলেন তারা হলো হুজব আদি আল-কিন্দি, সাবাছ ইবনে রিবি আত-তামিমি, খালিদ ইবনে মুয়াম্মার, জিয়াদ ইবনে নদর আল-হারিছি, জিয়াদ ইবনে খাসাফাহ আত-তায়মি, সাইদ ইবনে কায়েস আল-হামদানি, কয়েস ইবনে সাদ আল আনসারী ও মালিক ইবনে হারিছ আল-আসতার। আর মুয়াবিয়ার পক্ষে আবদার রহমান ইবনে খালিদ বিন ওয়ালিদ, আবু আল-আওয়ার আস-সুলামি, হাবিব ইবনে মাসলামাহ আল-ফিহরি, আবদুল্লাহ ইবনে জিলকালা, উবায়দুল্লাহ ইবনে উমার ইবনে আল-খাত্তাব,সুরাহবিল ইবনে সিমত আল-কিন্দি ও হামজাহ ইবনে মালিক আল-হামদানি। জিলহজ মাসের শেষে যুদ্ধ বন্ধ করা হল মুহরামের জন্য যুদ্ধ ১ মাস বন্ধ থাকার পর ১ সফর আবার যুদ্ধ শুরু হল। হযরত আলী (রাঃ) পক্ষ থেকে কুফি অশ্বারোহীগণের সেনাপতি হলেন মালিক আশতার ও কুফি পদাতিক বাহিনির সেনাপতি হলেন আম্মার ইবনে ইয়াসির এবং মুয়াবিয়ার পক্ষ থেকে অশ্বারোহীগণের সেনাপতি হলেন সহল হুনায়েক ও পদাতিকের সেনাপতি হলেন কায়েস ইবনে সাদ। হযরত আলী (রাঃ) ঝাণ্ডা বহনকারী ছিল হাসিম ইবনে উতবাহ। মুয়াবিয়ার সেনাদলের দক্ষিণ বাহুর সেনাপতি ছিল ইবনে জিলকালা ও বাম বাহুর সেনাপতি ছিল হাবিব ইবনে মাসালামাহ।


title: সিফফিনের যুদ্ধ

text:
প্রথম দিন মালিক ইবনে আশতার যুদ্ধের ময়দানে তার লোকজন নিয়ে এবং হাবিব ইবনে মাসলামাহ তার লোকজন নিয়ে মালিকের মোকাবেলা করলো। সারাদিন তরবারি ও বর্শার যুদ্ধ চলেছিল। পরদিন হাসিম ইবনে উতবাহ হযরত আলী (রাঃ) এর সৈন্য নিয়ে ময়দানে নামলো এবং আবু আল-আওয়াল তার মোকাবেলা করলো। অশ্বারোহী অশ্বারোহীর উপর পদাতিক পদাতিকের উপর ঝাপিয়ে পড়লো এবং ভয়ানক যুদ্ধে দৃপ্তপদে বীর বিক্রমে যুদ্ধ করেছিলো। তৃতীয় দিন আম্মার ইবনে ইয়াসির অশ্বারোহী ও জিয়াদ ইবনে নদর পদাতিক বাহিনী নিয়ে ময়দানে নামলো। আমর ইবনে আস বিশাল বাহিনী নিয়ে তাদের মোকাবেলা করলো। মালিক ও জিয়াদের প্রবল আক্রমণে শত্রুপক্ষ পরাজয়ের মুখামুখি ও আক্রমণ রোধে ব্যর্থ হয়ে সেনা নিয়ে ক্যাম্পে ফিরে যায়। চতুর্থ দিনে মুহাম্মাদ ইবনে হানাফিয়া যুদ্ধে অবতীর্ণ হয়েছিল। উবায়দুল্লাহ ইবনে উমার তার মোকাবেলায় এসেছিল মুহাম্মাদ বীর বিক্রমে যুদ্ধ করে হযরত মুয়াবিয়া (রাঃ)সেনেদলের প্রভূত ক্ষতি করে। পঞ্চম দিনে আবাদুল্লাহ ইবনে আব্বাস ময়দানে গেল এবং তার মোকাবেলা করার জন্য ওয়ালিদ ইবনে উকবা এসেছিল। কিন্তু আবাদুল্লাহ বীরবিক্রমে এমন প্রচণ্ড আক্রমণ করলো যে, ওয়ালিদের সেনা পিছু হটে গেল। ছষ্ঠ দিনে কায়েস ইবনে সা’দ আল-আনসারী ময়দানে নামলো তার বিপরীতে ইবনে জিলকালা এসেছিল। উভয় পক্ষে এমন লড়াই হয়েছিল যে, প্রতি পদক্ষেপে মৃতদেহ দেখা গিয়েছিল এবং রক্তের স্রোতধারা বয়ে গিয়েছিল। অবশেষে রাত নামলে উভয় বাহিনী আলাদা হয়ে যায়। সপ্তম দিনে মালিক আশতার ময়দানে নামলে হাবিব ইবনে মাসলামাহ তার মোকাবেলায় এসে যোহরের নামাজের পূর্বেই ময়দান ছেড়ে পিছিয়ে গেল। অষ্টম দিনেহযরত আলী (রাঃ) নিজেই ময়দানে গেলেন এবং এমন প্রচণ্ড বেগে আক্রমণ করলেন যে যুদ্ধক্ষেত্র কম্পিত হয়ে উঠেছিল। বর্শা ও তীরবৃষ্টি উপেক্ষা করে ব্যূহের পর ব্যূহ ভেদ করে শত্রুর উভয় লাইনের মাঝখানে দাঁড়িয়ে গেলেন এবং মুয়াবিয়াকে চ্যালেঞ্জ করে বললেন, “অযথা লোক ক্ষয় করে লাভ কি? তুমি আমার মোকাবেলা কর। তাতে একজন নিহত হলে অপরজন শাসক হবে”। এ সময় ইবনে আস মুয়াবিয়াকে বললো, আলী ঠিক বলেছে। একটু সাহস করে তার মোকাবেলা কর। হযরত মুয়াবিয়া (রাঃ)বললো, “ তোমাদের প্ররোচনায় আমি আমার প্রান হারাতে প্রস্তুত নই”। এ বলে সে পিছনের দিকে চলে গেল। মুয়াবিয়াকে পিছনে হটতে দেখে হযরত আলী (রাঃ) মুচকি হেসে ফিরে এলেন। যে সাহসিকতার সাথে হযরত আলী (রাঃ) সিফফিনে আক্রমণ রচনা করেছিলেন তা নিঃসন্দেহে অলৌকিক। যখনই যুদ্ধক্ষেত্রে অবতীর্ণ হতেন তখন শত্রু ব্যূহ ভীত-সন্ত্রস্ত হয়ে ছত্রভঙ্গ হয়ে যেত এবং দুঃসাহসী যোদ্ধারাও তাঁর মুখামুখি হতো না। এ কারনে তিনি কয়েক বার পোশাক বদল করে যুদ্ধক্ষেত্রে এসেছিলেন। একবার আরার ইবনে আদ’হামের মোকাবেলায় আব্বস ইবনে রাবি ইবনে হারিস ইবনে আবদাল মুত্তালিব গিয়েছিল। আব্বাস অনেকক্ষণ লড়াই করেও আরারকে পরাজিত করতে পারছিল না। হঠাৎ সে দেখতে পেল আরারের বর্মের একটা আংটা খুলে আছে। আব্বস কাল বিলম্ব না করে তরবারি দিয়ে আরও ক’টি আংটা কেটে দিয়ে চোখের নিমিষে আরারের বুকে তরবারি ঢুকিয়ে দিল। আরারের পতন দেখে হযরত মুয়াবিয়া (রাঃ)বিচলিত হয়ে গেল এবং আব্বাসকে হত্যা করতে পারে এমন কেউ আছে কিনা বলে চিৎকার করতে লাগলো। এতে গোত্রের লাখম গোত্রের কয়েকজন এগিয়ে এসে আব্বাসকে চ্যালেঞ্জ করলে সে বললো যে, সে তার প্রধানের অনুমতি নিয়ে আসবে। আব্বাস হযরত আলী (রাঃ) কাছে গেলে তিনি তাকে রেখে তার পোশাক পরে ও তার ঘোড়ায় চড়ে যুদ্ধক্ষেত্রে প্রবেশ করলেন, আব্বাস মনে করে লাখম গোত্রের লোকেরা বললো, “তাহলে তুমি তোমার প্রধানের অনুমতি নিয়েছ”। তার উত্তরে হযরত আলী (রাঃ) বলেনঃ
“যুদ্ধের অনুমতি দেয়া হলো তাদেরকে যারা আক্রান্ত হয়েছে; কারণ তাদের প্রতি অত্যাচার করা হয়েছে। আল্লাহ্ নিশ্চয় তাদের সাহায্য করতে সক্ষম”। (কুরআন- ২২:৩৯)
তখন লাখাম গোত্রের একজন লোক হাতির মত গর্জন করতে করতে হযরত আলী (রাঃ)এর উপর আঘাত করলো। তিনি সে আঘাত প্রতিহত করে এমন জোরে আঘাত করলেন যে, লোকটি দ্বিখণ্ডিত হয়ে ঘোড়ার দুদিকে দুখণ্ড পরে গেল। তারপর সে গোত্রের অন্য একজন এসেছিল। সেও চোখের নিমিষে শেষ হয়ে গেল। আসি চালনা ও আঘাতের ধরন দেখে লোকেরা বুঝতে পারল যে আব্বাসের ছদ্মবেশে আল্লাহ্‌র সিংহ ময়দানে যুদ্ধ করছেন। তখন আর সাহস করে তাঁর সামনে আসে নি।
আম্মার ইবনে ইয়াসির ইবনে আমির, ইসলামের প্রাথমিক অবস্থায় যে কজন ইসলাম গ্রহণ করেছিলেন তাদের মধ্যে অন্যতম একজন। তিনি প্রথম মুসলিম যিনি নিজের ঘরে মসজিদ নির্মাণ করে আল্লাহ্‌র ইবাদত করতেন।
তাঁর পিতা ইয়াসির ও মাতা সুমাইয়ার সাথে তিনি ইসলাম গ্রহণ করেছিলেন। তাঁর পিতা ও মাতা উভয়ে ইসলামের প্রথম শহীদ।
আম্মার রাসুল (সাঃ) সময় থেকে বদর থেকে শুরু করে মহানবী (সাঃ) এর সাথে সকল যুদ্ধে অংশ গ্রহণ করেন। ইসলামের জন্য তিনি ছিলেন নিবেদিত প্রান। তাঁর ধার্মিকতা, বিশিষ্ট চারিত্রিক বৈশিষ্ট ও সৎকর্মের জন্য রাসুল (সাঃ) অনেক হাদিস আছে। আয়েশা (রাঃ) ও বেশ কয়েক জন সাহাবীর বর্ণনায় আছে,


title: সিফফিনের যুদ্ধ

text:
হযরত আলী (রাঃ)ক্ষমতায় আশার পর আম্মার তাঁর একজন একনিষ্ঠ সমর্থক ছিলেন। তিনি এসময় সকল প্রকার সামাজিক, রাজনৈতিক ও প্রতিরক্ষা মূলক কাজে অংশ গ্রহণ করেছিলন। বিশেষ করে জামালের ও সিফফিনের যুদ্ধে।
আম্মার শত্রু সনৈব্যূহের মধ্যে প্রবেশ করে একের পর এক আক্রমণ রচনা করে তাদের মোকাবেলা করছিলো। তখন কিছু সৈন্য তাঁকে চতুর্দিক থেকে ঘিরে ফেলে এবং আবু আল- যুহরী নামক এক পিশাচ তাঁকে এমন আঘত করেছিল যে যা সহ্য করতে না পেরে সাউনি তে ফিরে গেলেন। সাউনিতে ফিরে তিনি পানি চাইলেন। লোকেরা তাঁকে এক বাটি দুধ দিয়েছিল। দুধ দেখে আম্মার বলেছিলেন, “আল্লাহ্‌র রাসুল ঠিক কথাই বলেছেন”। লোকেরা এই কথার অর্থ জানতে চাইলে তিনি বললেন, “আল্লাহ্‌র রাসুল আমাকে একদিন বলেছিলেন এ পৃথিবীতে আমার শেষ খাদ্য হবে দুধ”। এই দুধ পান করার পর নিজে কে আল্লাহ্‌র কাছে নিজেকে সপে দিলেন। হযরত আলী (রাঃ)তাঁর মাথা কোলে তুলে নিয়ে বললেন, নিশ্চয়, “যদি কোন মুসলিম আম্মারের মৃত্যুতে মানসিক ভাবে আহত না হয়ে থাকে তবে তাকে যর্থাথ ঈমানদার বলা যাবে না।
হযরত আলী (রাঃ)অশ্রুসিক্ত নয়নে বললেন, রাসুল (সাঃ) বলেছিলেন “আম্মার সত্যের সাথে সত্য আম্মারের সাথে”।
আম্মার ইবনে ইয়াসির ইবনে আমির ৩৭ হিজরি সনের ৯ সফর সিফফিন যুদ্ধে মারা যান।
এদিকে আম্মারের মৃত্যুতে মুয়াবিয়ার সৈনদের মধ্যে বেশ আলোড়ন সৃষ্টি করেছিল। তাদের মনে ধারণা দেয়া হয়েছিল যে, তারা ন্যায়ের জন্য হযরত আলী (রাঃ)এর বিরুধে লড়ছে। আম্মারের সম্পর্কে রাসুল (সাঃ) এর ঐ বানী অনেকেই জানত, আম্মারের মৃত্যুতে তাদের ভুল ভেঙ্গে গেল। তারা বুঝতে পারল যে তারা অন্যায় যুদ্ধে লিপ্ত এবং হযরত আলী (রাঃ)ন্যায়ের পথে রয়েছেন। এ চিন্তা অফিসার হতে শুরু করে সাধারন সৈনিক সবার মনে আলোড়ন তৈরি করেছিলো।
এছাড়াও রাসুলের(সাঃ) অনেক সাহাবী ও আনসারী এ যুদ্ধে শহীদ হন। যেমন, খুজায়মাহ ইবনে ছাবিত আল- আনসারী। রাসুল (সাঃ) তাঁর সাক্ষ্যকে দুজন লোকের সাক্ষ্যের সমতুল্য সত্য বলে মনে করতেন, একারণে তাঁর উপাধি ছিল যূশ-শাহাদাতাইন। সিফফিনের যুদ্ধে ময়দানে তাঁর কাছাকাছি কোন হযরত আলী (রাঃ)এর সৈন্য এলে তিনি চিৎকার করে বলতেন, আমি যূশ-শাহাদাতাইন খুজায়মাহ ইবনে ছাবিত আল-আনসারী আমি রাসুল (সাঃ) কে বলতে শুনেছি “যুদ্ধ কর, যুদ্ধ কর, আলীর পক্ষে যুদ্ধ কর”।
নবম দিনে দক্ষিণ বাহুর দায়িত্ব দেয়া হল আবদুল্লাহ ইবনে বুদায়ল কে ও বাম বাহুর দায়িত্বে ছিলেন আবদুল্লাহ ইবনে আব্বাস হযরত আলী (রাঃ)মধ্যভাগে ছিলেন। মুয়াবিয়ার সৈন্যদের নেতৃতে ছিল হাবিব ইবনে মাস্লামাহ। উভয় লাইন মুখামুখি হলে একে অপরের উপর সিংহের মত ঝাপিয়ে পড়েছিল এবং চারদিক থেকে যুদ্ধ শুরু হয়ে গেল। হযরত আলী (রাঃ)এর পতাকা বনি হামাদানের হাতে ঘুরছিল। একজন শহীদ হলে আরেকজন তুলে ধরে। প্রথমে শুরায়রের হাতে ছিল তার পতনে শুরাহবিল ইবনে শুরায়রের হাতে গেল, তারপর ইয়ারিম ইবনে শুরায়রের, এরপর হুবায়রাহ ইবনে শুরায়র এরপর মারসাদ ইবনে শুরায়র- এই ছয় ভ্রাতা শহীদ হবার পর পতাকা গ্রহণ করল সুফিয়ান, এরপর আবাদ, এরপর কুরায়ব- জায়েদের তিন পুত্র । তারা শহীদ হবার পর পতাকা ধারন করলো বসিরের দুপুত্র- উমায়র ও হারিস। তারা শহীদ হবার পর পতাকা ধারন করল ওহাব ইবনে কুরায়ব। এদিনের যুদ্ধে শত্রুর বেশি লক্ষ্য ছিল দক্ষিণ বাম বাহুর দিকে। সেদিকে এত তীব্র বেগে আক্রমণ করেছিল যে, আবদুল্লাহ ইবনে বুদায়লের সাথে মাত্র তিনশত সৈন্য ছাড়া সকলেই যুদ্ধক্ষেত্র পিছিয়ে গিয়েছিল। এ অবস্থা দেখে হযরত আলী (রাঃ)আশতারকে বললেন, “ওদের ফিরিয়ে আন। ওদের জীবন যদি ফুরিয়ে আসে থাকে তাহলে পালিয়ে গিয়ে মৃত্যু কে এড়ানো যাবে না। দক্ষিণ বাহুর পরাজয় বাম বাহু কে প্রভাবিত করবে ভেবে হযরত আলী (রাঃ)বাম বাহুর দিকে এগিয়ে গেলেন। এসময় উমাইয়াদের এক ক্রীতদাস (আহমার) বলল, “তোমাকে কতল করতে না পারলে আল্লাহ্ আমার মৃত্যু দেন” এ কথা শুনে হযরত আলী (রাঃ)এর এক ক্রীতদাস ফায়সান তার উপর ঝাঁপিয়ে পড়লো। সে শহীদ হলে হযরত আলী (রাঃ)আহমারকে এমন আছাড় দিলেন যে তার শরীরের সব জোড়া খুলে গিয়েছিল। তখন ইমাম হাসান ও মুহাম্মাদ ইবনে হানাফিয়া তাকে জাহান্নামে পাঠায়ে দিল। এদিকে মালিক আসতারের আহব্বানে দক্ষিণ বাহুর পালাতক লোকজন ফিরে আসে তীব্র আক্রমণ করে শত্রুকে পূর্বস্থানে ঠেলে নিয়ে গেল- এখানে আবদুল্লাহ ইবনে বুদায়েল শত্রু কর্তৃক ঘেরাও হয়ে ছিলেন। নিজের লোকজন দেখে সাহস ফিরে এলো। সে মুয়াবিয়ার তাঁবুর ওপর ঝাঁপিয়ে পড়লেন। হযরত মুয়াবিয়া (রাঃ)আবদুল্লাহ ইবনে বুদায়েল কে দেখে ভয় পেয়ে তার দেহরক্ষীদের পাথর মারতে বলল। এতে তিনি শহীদ হন। মালিক বনি হামদান ও বনি মুযহিদ- এর যোদ্ধা নিয়ে মুয়াবিয়ার উপর আক্রমণ চালাবার জন্য এগিয়ে গেল এবং দেহরক্ষীদের ছত্রভঙ্গ করতে লাগলো। দেহরক্ষীদের পাঁচটি চক্রের মধ্যে একটি বাকী থাকলে হযরত মুয়াবিয়া (রাঃ)পালাতে চাইলে, এমন সময় কে একজন সাহস দেয়ায় সে ফিরে দাঁড়াল। অপর দিকে আম্মারের তরবারি প্রবল আলোড়ন সৃষ্টি করেছিল। আম্মার যেদিকে যেত রাসুল (সাঃ) এর সকল সাহাবী তাঁকে অনুসরণ করত। এইদিনে আম্মার শহীদ হন।
এসব অকুতোভয় যোদ্ধাগনের মৃত্যুতে হযরত আলী (রাঃ)দুঃখিত হৃদয়ে হামদান ও রাবিয়াহ গোত্রদ্বয়ের লোকদের বললেন, “আমার কাছে তোমরা বর্ম ও বর্শা সমতুল্য। উঠে দাঁড়াও- এসব বিদ্রোহীকে উচিত শিক্ষা দাও”। ফলে হামদান ও রাবিয়াহ গোত্রদ্বয়ের বার হাজার সৈন্য তরবারি হাতে দাঁড়িয়ে গেল।তাদের পতাকা ছিল হুদায়ন ইবনে মুনযিরের হাতে। তারা যুদ্ধক্ষেত্রে প্রবেশ করলো এবং ব্যূহ একের পর এক ভেদ করে রক্তের স্রোত বইয়ে দিল এবং লাশ স্তূপীকৃত হয়ে রইল। রাতের গাঢ় অন্ধকার না নামা পর্যন্ত তরবারি থামলো না। এটাই সেই ভয়ঙ্কর রাত যা ইতিহাসে “আল- হারিরের রাত্রি” বলে খ্যাত। এ রাতে অস্ত্রের ঝনঝনানি, ঘোড়ার খুরের শব্দ ও মুয়াবিয়ার সৈন্যদের আর্তনাদে আকাশ প্রকম্পিত হয়েছিল। আর হযরত আলী (রাঃ)এর দিক থাকে “অন্যায় ও বিভ্রান্তি নিপাত যাক”- শ্লোগানে তাঁর সৈন্যগণের সাহস বৃদ্ধি করছিল এবং মুয়াবিয়ার হ্রদয় শুকিয়ে দিয়েছিল। সকাল বেলায় দেখা গেল ত্রিশ হাজার উর্ধে লোক নিহত হয়েছে।
দশম দিনে হযরত আলী (রাঃ)এর সৈন্যগন একই মনোবল নিয়ে যুদ্ধে গেল। দক্ষিণ বাম বাহুর দলনেতা ছিলেন মালিক আল-আসতার এবং বাম বাহুর নেতা আব্বাস। তারা এমন তীব্র বেগে আক্রমণ রচনা করেছিলেন যে, মুয়াবিয়ার সৈন্যরা পালাতে শুরু করল।


title: ফার্স্ট ব্লাড

text: ফার্স্ট ব্লাড ডেভিড মোরেলের উপন্যাস অবলম্বনে নির্মিত র‌্যাম্বো সিরিজের একটি আমেরিকান অ্যাকশন চলচ্চিত্র। যাতে নাম ভূমিকায় অভিনয় করেছেন মার্কিন অভিনেতা সিলভেস্টার স্ট্যালোন। এখন পর্যন্ত এ সিরিজের চারটি ছবি মুক্তি পেয়েছে। ছবিগুলো হলো, ফার্স্ট ব্লাড(১৯৮২), (১৯৮৫), র‍্যাম্বো ৩(১৯৮৮) এবং র‍্যাম্বো ৪(২০০৮)।


title: ফার্স্ট ব্লাড

text: জন র‌্যাম্বো নামে একজন সাবেক সৈনিক ভিয়েতনামে একসাথে কাজ করা তার এক সহকর্মী ডেলমারে বেরিকে খুজঁতে তার গ্রামে আসে কিন্তু সে জানতে পারে বেরি গত বসন্তে ক্যান্সারে আক্রান্ত হয়ে মারা গেছে। শহরের শেরিফ (শহরের পুলিশ প্রধান) উইল তার গাড়ি নিয়ে সকালের ভ্রমনে বের হয় এবং রাস্তায় তার সাথে র‌্যাম্বোর দেখা হয়। র‌্যাম্বো পোর্টল্যান্ড যাবে শুনে শেরিফ তার গাড়ি করে র‌্যাম্বোকে পোর্টল্যান্ড যাওয়ার রাস্তা পর্যন্ত রেখে যায় কিন্তু র‌্যাম্বো পোর্টল্যান্ড এর দিকে না গিয়ে আবার শহরের দিকে ফিরে আসে। এজন্য শেরিফ র‌্যাম্বোকে গ্রেফতার করে। কিন্তু র‌্যাম্বো পুলিস স্টেশন থেকে পালিয়ে যায়।


title: ফার্স্ট ব্লাড

text:
র‌্যাম্বো চ্যাপম্যান ক্রিপ নামক পাহাড়ি বনে পালিয়ে যাওয়ার পর তাকে ধরার জন্য উইল তার সহকারীদের হেলিকাপ্টার ও ডগ স্কোয়াড পাঠাতে বলে। এদিকে হেলিকাপ্টার দিয়েও র‌্যাম্বোকে ধরার চেষ্ঠা ব্যার্থো হলে শেরিফ উইল তার রেডিওম্যানের সাথে যোগাযোগ করলে তার রেডিওম্যান জানায় জন র‌্যাম্বো একজন ভিয়েতনাম ফেরত কংগ্রেসনাল মেডেল প্রাপ্ত যুদ্ধের সাবেক নায়ক। সকল চেষ্ঠা ব্যার্থ হলে ও শেরিফ র‌্যাম্বোর দ্বারা আহত হলে স্টেট পুলিশ ঘটনাস্থলে চলে আসে এবং র‌্যাম্বোকে ধরার পরিকল্পনা করতে থাকে। এরমধ্যেই ভিয়েতনামে র‌্যাম্বোর সাবেক কমান্ডিং আফিসার ও প্রশিক্ষক কর্নেল স্যামোয়েল ট্রটম্যান ঘটনাস্থলে পৌঁছে ও শেরিফকে বলে র‌্যাম্বোকে চলে যেতে দিতে যাতে আর কেউ আহত না হয় কারণ র‌্যাম্বোর খারাপ আবহাওয়ায় কিভাবে বেচেঁ থেকে শত্রুর মুকাবিলা করতে হয় সে প্রশিক্ষন আছে।
কর্নেল ট্রটম্যান র‌্যাম্বোকে আত্মসমর্পন করতে বলে কিন্তু র‌্যাম্বো আত্মসমর্পন না করে শহরের বিরুদ্ধে যুদ্ধ ঘোষণা করে ও একটি আর্মি ট্রাক ছিনতাই করে শহরের গ্যাস স্টেশনে হামলা করে। তারপর পুলিস স্টেশনে হামলা করে গুলি করে সব তছনছ করে ও শেরিফ উইলকে হত্যা করতে উদ্ধত হলে ট্রটম্যান তাকে বাধা দেয় ও তাকে নিয়ে চলে যায়।


title: বীরেন্দ্র বীর বিক্রম শাহ দেব

text: বীরেন্দ্র বীর বিক্রম শাহ দেব (; জন্ম: ২৮ ডিসেম্বর, ১৯৪৫ - মৃত্যু: ১ জুন, ২০০১) নেপালের প্রথিতযশা রাজা ছিলেন। ১৯৭২ সালে তাঁর পিতা ও তৎকালীন রাজা মহেন্দ্র বীর বিক্রম শাহ দেবের মৃত্যুজনিত কারণে শাহ রাজপরিবারের ১০ম রাজা হিসেবে অধিষ্ঠিত হন। তারপর থেকে ২০০১ সালের নেপালের রাজপরিবারে গণহত্যার পূর্ব পর্যন্ত ক্ষমতার কেন্দ্রবিন্দুতে ছিলেন। তিনি গণতান্ত্রিক মনোভাবের পরিচয় দিয়ে নেপালে বহুদলীয় পদ্ধতিতে সরকার পরিচালনা ব্যবস্থার রূপকার ছিলেন। আধুনিক বিশ্বের ইতিহাসে ও আন্তর্জাতিকভাবে সবচেয়ে সুপরিচিত রাজা ছিলেন তিনি। ১৯৮০ সালে তিনি ব্রিটিশ ফিল্ড মার্শাল হিসেবে অন্তর্ভুক্ত হন।


title: বীরেন্দ্র বীর বিক্রম শাহ দেব

text: যুবরাজ ও পরবর্তীকালে ১৯৫৫ সালে অভিষিক্ত রাজা মহেন্দ্র বীর বিক্রম শাহ দেব ও রাণী ইন্দ্র রাজ্য লক্ষ্মী’র জ্যেষ্ঠ সন্তান যুবরাজ বীরেন্দ্র বীর বিক্রম শাহ দেব কাঠমুন্ডুর নারায়ণহিতি রাজপ্রাসাদে জন্মগ্রহণ করেন। নেপাল রাজতন্ত্রের ইতিহাসে তিনিই প্রথম আনুষ্ঠানিকভাবে শিক্ষাগ্রহণ করেন। ভারতের দার্জিলিংয়ে অবস্থিত খ্রিস্টানদের স্কুল সেন্ট যোসেফ কলেজে আট বছর অধ্যয়ন করেন। তারপর ১৯৫৯ সালে রাজা বীরেন্দ্র ইংল্যান্ডের এটন কলেজে পড়াশোনার উদ্দেশ্যে যান। সেখানে পড়াশোনা শেষে ১৯৬৪ সালে নিজ দেশে প্রত্যাবর্তন করেন। ১৯৬৭ সালে অল্প কিছুদিন টোকিও বিশ্ববিদ্যালয় এবং ১৯৬৭-৬৮ মেয়াদকালে হার্ভার্ড বিশ্ববিদ্যালয়ে রাজনৈতিক তত্ত্ব বিষয়ে অধ্যয়ন করেন।


title: বীরেন্দ্র বীর বিক্রম শাহ দেব

text: ৩১ জানুয়ারি, ১৯৭২ তারিখে পিতা মহেন্দ্রের মৃত্যু-পূর্ব পর্যন্ত তিনি কানাডা, লাতিন আমেরিকা, আফ্রিকাসহ এশিয়ার বিভিন্ন দেশে ভ্রমণ করেন। তিনি চিত্রকর্ম সংগ্রাহক হিসেবে পরিচিত ছিলেন এবং নেপালী হস্তশিল্পী ও চিত্রকরদের একনিষ্ঠ ভক্ত ছিলেন। এছাড়াও হেলিকপ্টার চালনা বিদ্যা রপ্ত করেন তিনি।


title: বীরেন্দ্র বীর বিক্রম শাহ দেব

text: ২৭ ফেব্রুয়ারি, ১৯৭০ তারিখে বিখ্যাত রানা পরিবারের কন্যা ঐশ্বরিয়া রাজ্য লক্ষ্মী দেবী রানাকে বিবাহ করেন। ঐ সময়কালে হিন্দু নিয়ম-নীতি অনুযায়ী সর্বাপেক্ষা ব্যয়বহুল বিবাহ উৎসব অনুষ্ঠিত হয়। এতে ব্যয় হয়েছিল $৯.৫ মিলিয়ন মার্কিন ডলার। তাঁদের সংসারে তিন সন্তান ছিল।